
PRAEFATIO. 


Qui  in  dissertationum  prooemio  observa- 
tur mos  causae  dicendae,  quae  auctori  in 
materie  eligenda  dux  fuerit,  mihi  quidem 
inevitabile  officium  extat,  nisi  quid  arrogasse 
videar,  re  tanti  momenti  suscepta  dignaque 
illustrissimorum  virorum  opera.  Ast  litera- 
rum  primitiae,  quantumvis  magno  et  opere 
et  studio  elaboratae,  parum  ad  scientiam, 
quippe  cui  venerabiliores  sacerdotes  suppe- 
tant, augendam  et  locupletandam  conferunt, 
sed  exercendis  tantummodo  tironum  viribus 
inserviunt.  Qua  opinione  nixus  rei  multum 

jam  tractatae,  quamquam  pro  singulis  tan- 

/ 

tum  partibus,  operam  dedi,  magnum  ex  ea 
notitiarum  incrementum  me  nacturum  opi- 
natus. Omnibus  ideo,  quibus  par  erat,  viri- 
bus, opusculum  elaboravi  variarum  opinio- 
num in  variis  medicinae  disciplinis  exserta- 
rum justa  habita  ratione.  Attamen  amplus 


VIII 


rei  ambitus  morphologicam  et' physiologicam 
nonnisi  partem  perficere  licuit,  quamvis  et 
pathologica  ad  accuratam  organi,  de  quo  dis- 
serui, cognitionem  aeque  pertineat,  — quin 
adeo  materiei  ubertate  excellat;  nec  histori- 
cae parti  sufficiens  cura  tribui  potuit,  chiro- 
mantia  et  magnetismo  plane  omissis.  Quare 
cum  probe  sciam,  quantum  in  hoc  tirocinio 
desideretur,  vix  L.  B.  indulgentiam  expetere 
audeo  et  libenter  in  iis  acquiesco  emolu- 
mentis eaque  voluptate,  quae  ipsa  elabora- 
tio mihi  largita  est. 

PARS  GENERALIS. 

Quemadmodum  modulationis  musicae  exordium  thema  in- 
dicat, ex  quo  omnes,  qui  deinceps  consecuturi  sunt,  sono- 
rum ordines  harmonica  scse  ratione  evolvant,  sic  unicuique 
rei  tractandae  concinna  earum  cogitationum  expositio  prae- 
mittenda, quae  objecti  propositi  fundamentum  constituunt; 
ea  ratione  ut  ulterior  elaboratio  explicationem  nonnisi  prin- 
cipiorum praemissorum  tractandam  habeat.  Nam  qui  le- 
cturi sunt,  ad  accuratam  eorum,  quae  ollcruntur,  cognitio- 
nem ita  facillime  pervenient,  simulque  autoris  ipsius  opi- 
nio, paucis  expressa,  eo  facilius  comprehendetur.  Cujus 
viae  ingrediendae  veniam  L.  B.  eo  lubentius  nobis  dare 
placeat,  cum  materies,  quam  tractandam  nobis  proposui- 
mus, magni  sit  circuitus,  cujus  pondus  parum  exercitatum 
tironis  ingenium  fere  opprimeret,  ni  omni,  qua  valeat,  vi- 
rium contentione  copiam  colligere  et  labyrinthum  liuncce 
firmae  ac  lucidae  perceptionis  face  illustrare  tentaret.  Qua 
de  caussa  ea,  quae  peragenda,  nimia  virium  nostrarum  con- 
fidentia decepti,  conati  sumus,  paucis  ante  adumbrare  in 
animo  est.  Continebuntur  igitur  in  hacce  sectione  cogita- 
tiones  primariae,  quas  ex  comparatis  singulis  hujus  opusculi 
partibus  collegimus. 

Tre  vir  anus  ')  magnis  de  physiologia  meritis  insi- 
gnis, thesin  proponit  hancce:  Unumquodque  animalium  vi- 


1)  G.  R.  Treviranus.  Biologie,  T.  I.  p.  ^70. 

vcntium  genus  organo  quodam,  y.ar  cxcullo  prae- 

ditum esse.  Cujus  theseos  multum  confirmatae  argumen- 
tum perfectum  exislil  liomo,  duobus  scilicet  organis,  Ani- 
mae et  Tactus,  insignis.  Quanta  sit  mutua  duorum  horum 
organorum  relatio,  ex  aequali  nec  cum  omnibus  analogae 
functionis  organis  in  cacteris  animantibus  comparanda,  evo- 
lutione producta,  — id  ulteriori  inquisitioni  submittemus; 
nunc  autem  dixisse  sufficiat,  hancce  proportionem  validis- 
simum Sympathiae  physiogcnelicae  argumentum  exhibere. 
Ante  omnia  vero  organon  tactus,  manum  humanam  accu- 
ratius disquiremus. 

Manus  est  organon  tactus,  h.  e.  organon  sensationis 
voluntarium  et  mobile;  cujus  motus  peculiari  digitorum, 
mobilissimarum  corporis  humani  partium,  structura  effi- 
citur; et  quod  sentiendi  facultatem,  sensationem  scilicet 
ad  conscientiam  ductam,  a corporibus,  quae  mundum  exter- 
num constituunt,  et  a peculiaribus  eorum  differentiis,  — 
perfectae  corii  formationi  debet.  Sensus  igitur  et  motus, 
specifico  connexu,  manus  characterem  constituunt,  parique 
modo  manus  nervi,  quorum  paria  digitorum  numero  re- 
spondent, multifaria  nervorum  motoriorum  et  sensoriorum 
anastomosi  intime  conjuncti  sunt.  At  hic  motus  sensationi 
subjectus  est,  quo  factum,  ut  illi  sensus  munus  contigerit. 
Organa  motus,  extremitas  superior  et  inferior,  manus  et 
pes,  diversis  directionibus,  ut  membra  tactus  et  locomotio- 
nis  sese  efformarunt:  illa  in  parte  superiori,  magisque  sen- 
sitiva, illa  in  parte  inferiori,  magisque  animali;  non  ut  in 
simiis , quae  membris  nonnisi  tactus,  nec  ut  in  cacteris 
mammalibus,  quae  membris  nonnisi  motus  gaudent.  Ideo 
extremitates  ad  summum  usque  perfectionis  gradum  per- 
venerunt. Jam  cum  extremitas  superior,  imprimis  manus, 
tactus  instrumentum  sit,  conjunctionem  animum  inter  et 
mundum  externum  efficit;  est  enim  tactus  corporum  assi- 
milatio  sensualis;  ideoque  cum  organon  functioni  semper 
respondere  necesse  sit,  summo  jure,  in  manus  structura 
simplices  rationes  formarum,  organicas,  et  leges  physicas 
in  ejus  functione,  dynamicas  evasisse,  dici  queat. 

Simplices  formarum  rationes  in  ca  eatenus  organicae 

evaserunt,  qua  formae  simplices,  quae  in  singularum  ma- 
nus partium  structura  reperiuntur,  multiplici  modo  secun- 
dum naturae  proposita,  mutuam  conditionem  commutare 
possunt,  fonnarumquc  rigidarum  vices  yitae  organicae  for- 
mae semper  mobiles  et  animatae  exceperunt.  — Manus  est 
mechanices  tiqcototvtiov.  — 

Leges  physicae  in  manus  functionibus  dynamicam  as- 
secutae sunt  indolem,  cum  manus  animae  sit  medium  in 
naturam  inorganicam  suo  arbitratu  agendi,  et  quod  per  eam 
principales  mundi  pbysiei  leges,  motus  scilicet,  quies,  pon- 
dus, crystallisationes,  forma,  calor  elc.  accuratius  percipi, 
ponderari,  idcoque  in  cogitationes  sui  conscias  verti  possunt; 
„ — Manus  rerum  externarum  est  gubernatrix  at- 
que moderatrix.”  — Quae  vero  sit  manus  structura,  na- 
tura et  functio,  certius  ita  explicemus  liceat.  Manus  ossa  for- 
mam ejus  externam  prorsus  constituunt,  et  ordine  ascendente 
ad  carpum  usque  magnitudine  crescunt.  Musculi  voluntarii 
maxima  perfectione  sejuncti,  et  multis  modis  collocati  sunt, 
ut  iu  omnes  plagas  agere  possint.  Manus  forma  regulari- 
bus corporum  inorganicorum  crystallisationibus  proxima. 
Omnino  formatio  planorum  praevalet,  at  papillarum  emi- 
nentiae directionem  quoqne  illi  oppositam  significant.  Nus- 
quam alibi  congrua  haecce  partium  durarum  et  mollium 
divisio  reperienda;  si  enim  membra  pro  costis  separatis 
habuerimus,  in  quibus  III.  Oken  carnem  ossibus  praeva- 
lere contendit,  — in  manu  aequilibrium  recuperari  vide- 
bimus. Quae  supra  diximus,  numerum  parium  nervorum 
extremitatis  superioris,  digitorum  numero  aequivalere,  ar- 
gumento sunt,  digitos  pro  quinque  costis  superne  separatis 
habendos,  et  cum  nostri  temporis  physiologi  comparatio- 
nem instituant  inter  digitos,  praecipue  quales  in  piscibus 
primitus  ut  pinnae  radiales  apparent,  et  inter  radios  ar- 
cuum branchialium,  — eo  ipso  demonstratur,  extremitatem 
superiorem,  manum,  non  sine  jure  ut  partem  systematis 
respirationis,  quae  sui  constans  evasit,  considerandam,  ita 
ut  iu  hoc  involuntarius,  in  manu  autem  voluntarius  mo- 
tus antecellat.  Attamen  digitorum  numerus  ad  hoc  usque 
tempus  nondum  explanatus,  physiologico  quodam  connexu 

cum  branchiarum  numero  et  aperturis  branchialibus  non 
versari  videtur;  etsi  ubi  in  animalium  vertebratorum  serie 
branchiae  desinere  coeperunt,  apud Batrachia  ex  gyrinis  evo- 
luta, extremitates  perfecte  digitatae  primum  apparent.  Cae- 
terum  nullius  animalis  digiti  manus  humanae  digitos  numero 
superant.  — Jam  vero  digitorum  in  pinnas  radiales  redu- 
ctio opinionem  commendat,  digitos  pro  primitivis  extremi- 
tatis ossibus  habendos,  praesertim  cum  maxima  humeri 
longitudo  et  perfectio  nonnisi  cum  perfectione  generis  hu- 
mani, in  varietate  Caucasica  coincidat;  cum  digiti  in  mon- 
struositatibus saepe  adsint,  reliquarum  partium  extremitatis 
vestigiis  fere  deficientibus  et  cum  puncta  germinationis  ma- 
nus in  conformationibus  foetuum  impeditis  ante  antibrachii 
puncta  ellormentur.  ' . 

Qua'  tandem  ratione  digitos  intueamur,  seu  radicem, 
seu  florem  extremitatum  superiorum,  nec  a veritate  longius 
aberit,  quin  altera  sententia  animalibus  vertebratis  inferio- 
ribus, altera  superioribus  commodior  videatur;  hoc  certum 
est,  eos  esse  principalem  harum  partem,  et  majorem  mino- 
remve  eorum  cultum,  quo  Cuvier  aliique  zoologi  in  con- 
stituendis mammalium  ordinibus  usi  sunt,  intelligentiae  gra- 
dum apud  animalia  satis  definire;  accedit  huc,  quod  mul- 
torum animalium  vitae  genus  ab  instrumentorum  tactus  na- 
tura dependeat. 

Est  autem  inter  digitos,  pollex,  quem  Graeci  pulcher- 
rime avxiyuQ  denominarunt,  peculiaris  cujusdam  dignita- 
tis, cum  tunc  demum  manus  clformari  incipiat,  si  is,  expe- 
ditissima motus  facultate  praeditus1,  cafeteris  aliis  digitis  sesc 
opponere  valet.  Jam  si  a structura  manus  ad  certiorem 
functionum  expositionem,  et  ad  ejus  finem  transeamus,  ma- 
ximam varietatem,  minimum  in  spatium  includi  videbimus, 
et  si  manus  proportionem  ad  organismi  superficiem  respicis 
et  relatione  manus  ad  objectum,  in  quod  agit;  attamen  111. 
Oken  summo  jure  ait,  per  eam  tantummodo  planctam 
prorsus  nobis  objectum  fleri,  ut  vice  versa  manus  homi- 
nem proxime  terrae  connectit.  Videatur  quidem  liaeccc 
intima  manus  ad  meteriem  relatio  evolutionem  ingenii 
liberam  impedire;  at,  num  homo  foret  perfectissimus  ter- 

rarum  incola,  nisi  ipsi,  telluris  filio,  facultatem  perpe- 
tuas illius  leges  cognoscendi,  suppeteret  manus?  Sine 
manibus  defutura  ei  esset  vera  corporum,  quin  adeo  sui 
corporis  notio;  eo  enim  tantum,  quod  manus  omnibus  cor- 
poribus, ideoque  et  humano  sese  applicare  valet,  quod  om- 
nes formas  exacte  imitando  effingere  potest,  homini  certior 
ille  differentiae  inter  ipsum  et  mundum  externum  intuitus 
contingit.  Manibus  orbi  ne  existentiam  quidem,  caeterorum 
sensuum  ope,  rerum,  quae  perceptioni  nostrae  occurrunt, 
exacte  cognoscemus;  et  cogitationes  per  eas  effectas  nostrae 
ipsius  exislentiae  modificationes  judicabimus ; et  revera  J. 
Ad.  Walther  2)  aliique  veteres  et  rccentiores  naturae 
scrutatores  lucis  in  oculo,  soni  in  aure  originem  ponunt. 
Qua  ratione  sensus  manus,  realitatis  sensus  evadit,  certis- 
sima tutela  in  cogitationum  phantomata,  optimum  medium 
animae  attentionem  devinciendi;  quare  fit,  ut  ille  Dide- 
roti  3)  coecus  longiora  malit  brachia,  non  ocules,  cum 
illis  exactior^  ipsius  lunae  notitias  comparare  sibi  posse 
existimet,  quam  oculis;  nec  absonum  videtur  lectorum  ani- 
mum in  ultima  verba  moribundi  Saoun  der  soni  i a Didc- 
rot  nobiscum  communicata  vertere,  quatenus  in  iis  amplum 
suppeditatur  argumentum:  animum  per  organum  tactus  ef- 
formatum,  realitatis,  quantumvis  rigidae,  charactere  im- 
praegnatum esse.  Jam  si  manus  est  organon  hominis  phy- 
sicum, vires  primariae  mundi  physici  proxime  ejus  percep- 
tioni subjiciunt.  Hic  nobis  primum  occurrit:  contractio 
et  expansio,  eae  scilicet  vis  primitivae  modificationes,  per 
quas  mundus  externus,  atque  omnes  ejus  proprietates  et 
rationes  formantur.  Planetarum  vis  ccntripetalis  attractio 
est  illa  ex  contractione  orta,  qua  majoribus  mundi  corpo- 
ribus minora  appropinquant.  Contra  vis  centrifugalis , ex- 
pansio planetaris,  materiam  in  plancta  existentem  ab  eo 
sejungit,  eique  per  peculiarem  cohaesionem  in  corpora  sin- 

2)  J.  Ad.  Walther,  Darlegung  der  Bedeutung  der  Augen- 
lieder.  Leipz.  1813. 

3)  Oeuvres  de  Denis  Didcrot.  Paris  1798.  T.  II.  Let- 
tre  sur  les  aveugles. 


6 


gularia  transformandi  veniam  dat;  utraque  vis  primitivae 
modificatio  proxime  per  manum  cognoscitur;  qua  ratione 
est  sensus  gravitatis,  et  sensus  formae,  secundum  varias 
commutationes.  Contractio  sine  expansionis  antagonismo 
totam  materiem  in  unum  punctum  mathematicum,  in  unum 
aeternae  quietis  momentum  contraheret;  expansio  sine  con- 
tractionis antagonismo  materiem  in  sphaeram  inlinitam  ex- 
panderet; ex  utriusque  mutuo  antagonismo  prodit  quies  et 
motus  physicus,  et  haeccc  cardinalia  physices  momenta  ite- 
rum sensu  tactus  cognoscuntur.  Corporum  motus  in  om- 
nibus aggregationis  conditionibus,  vel  imponderabilium,  ca- 
loris, atmosphaerae  electricae  per  sensum  tactus  excultum 
accuratissime'  percipi  queunt.  Jam  vero  manus  et  orga- 
nismi motus  dirigit,  de  quo  Kyperus  4):  „ manuum  usus 
est  facere  ad  meliorem  incessum  pondere  et  libramento, 
imo  ad  celeriorem  progressum”  (funambuli),  et  ut  universa 
cutis  caloris  est  moderatrix,  ita  ut  in  multis  affectionibus 
ejus  temperatura  semiotiei  sit  momenti.  Fqgmativae  illae 
corporum  conditiones,  contractio  et  expansio,  in  mundo 
ethico  in  amorem  et  odium,  in  appetentiam  et  aversatio- 
nem, a veteribus  jam  philosophis  elementis  adseriptas,  in  ap- 
propriationem et  sejunctionem  sensu  amplissimo  transeunt; 
quibus  manus  ut  instrumentum  et  symbolum  aptissimum 
respondet.  Quare  Hamberger  ingeniosissimus  ille  physio- 
logiis quamvis  nimis  mechanicae  disciplinae  addictus,  de 
tactu  disserendo,  unius  capitis  principio  hisce  verbis  utitur: 
„ut  dare  et  accipere  queamus  manus  structura  ncccsse  erat” 
(ea  ratione  comparatio  extensionis  oesophagi  in  ventricu- 
lum cum  extensione  brachii  in  manum  maxime  congrua) 
quibus  addimus:  „ut  commoda  acquirere,  adversa  repellere 
queamus.”  Locomotionis  vero,  captationis  et  sensus  tactus 
in  uno  eodemque  organo  connexus  pulchram  interpretatio- 
nem eloquitur  Huschkc  5):  Locomolio  versus  spatium 

4)  Bartholini,  Anat.  ed.  IV.  1673.  p.  557. 

5)  E.  lluschke,  Beil  riige  zur  1’liysiologie  und  Naturge- 
schichle.  Bd.  I.  uber  die  Siune.  Weimar  1824.  S.  104—109. 
Vou  dem  Tastorgan. 


I 


7 


generaliter  dirigitur;  captatio  versus  sejunctum  corporis 
spatium;  tactus  versus  singula  ejus  phaenomena,  versus  for- 
mas magis  singulares. 

Unoquoque  passu,  unoquoque  manus  motu  novum  oc- 
cupamus spatium,  idque  organismo  vindicamus;  quare  Io- 
comotioncm,  assimilationem  spatii  per  se,  tactum  assimila- 
tionem  singulae  figui’ac  mathematicae  dynamicam  deno- 
minare liceat.  Hoc  modo  organa  locomotiouis  in  anima- 
lium ordine  sensim  sensimque  corripiendi  instrumenta  et 
in  simiis  et  hominibus  organa  tactus  evadunt  et  organa 
motus  ad  summum  usque  gradum  perlata  in  res  maxime 
individuas  referuntur;  tunc  vero  locomotio  antagonistice 
tantopere  retrocedit,  ut  extremitas  superior  in  homine  ce- 
lerius evolvatur  inferiore,  et  brachiorum  musculi  in  foetu 
eodem  cum  thoracis  musculis  tempore  sese  evolventes,  in 
infante  mature  capiendi  facultatem  nanciscantur,  dum  loco- 
motio, ingressus,  cum  in  omnibus,  tum  praecipue  in  infe- 
rioribus extremitatibus  seriori  nonnisi  tempore  peragi  po- 
test. Comprehensionis  instrumentum  digiti,  tactus  instru- 
mentum papillae  constituunt. 

Jam  consideremus,  quae  conditio  inter  manus  et  orga- 
nismum singulasque  ejus  partes,  hic  praecipue  commemo- 
randas, intercedat.  Quodsi  manum  eam  corporis  partem 
designamus,  in  qua  simplicia  systemata  organica,  maxima 
symmetria,  sejunctione,  mutuoque  aequilibrio  compare&nt, 
naturae  suae  physico -organicae  respondentia,  multas  uni- 
versae formationis  leges  imprimis  ad  eas  applicandas,  ne- 
quaquam mirum  videbitur;  quarum  hasce  allegamus:  For- 
matio radialis  organismi  distinctissime  in  ea  expressa,  ita 
ut  in  musculorum  positione,  eradiatio  ex  punctis  centralibus 
efhciatur,  dum  musculi  pedis,  ei  analogi,  parallela  directione 
gaudent,  eoque  praeciquc  opinio  probatur,  in  manu  divef- 
gentiam,  in  pede  convergent iam,  aut  potius  concentratio- 
nem praedominari , quod  cum  utriusque  partis  fme  intime 
conjunctum  est,  et  principem  ejus  differentiam  conformat. 
Analogia  inter  anteriorem  et  posteriorem,  superiorem  et 
interiorem,  dextram  et  sinistram  corporis  partem,  hic  quo- 
que relatione  plani  volaris  ad  planum  dorsale  manus  ad 

pedem  manusque  dextrae  ad  sinistram  distincte  patet;  porro 
in  structura  singulorum  digitorum  ct  digitis  inter  se  com- 
paratis. Principem  illam  formationum  organicarum  indo- 
lem, quae  consistit  in  typi  perseverantia  et  modificationis 
■varietate,  prout  functio  est,  praesertim  in  evolutione  manus 
ex  respondentibus  motus  organis  per  totam  animalium  se- 
riem persequi  valemus;  unde  fit,  ut  manus  ossa  plurimis 
magnitudinis  varietatibus  subjecta  sint.  In  monstruositati- 
bus adeo  notissima  illa  — loi  de  balancement  Geoffroy 
— qua  natura  persaepe  multiplicationem  concretione,  ni- 
miam evolutionem  unius  partis  minore  evolutione  alterius* 
huic  analogae,  compensare  studet,  magni  se  momenti  osten- 
dit. Quam  legem  a natura  et  in  normalibus  animalium 
formationibus  semper  et  mirum  in  modum  observari,  inter 
alia  probatur  per  magnum  vertebrarum  numerum  apud  ser- 
pentes, deficientibus  extremitatibus.  Porro  cx  manu  cog- 
nosci licet,  qua  ratione  natura  materiem  mirius  organicam 
ad  limites  usque  oi'ganismi  repellere  et  a partibus  nobilio- 
ribus removere  valeat:  sic  e.  g.  ungues,  maximae  scilicet 
squamae  corneae,  extremitatem  digitorum  dorsalem  minus 
insignem  occupant,  attamen  a vi  vitali  ad  peculiarem  quan- 
dam  functionem  adhibitae;  generationis  crinium,  magis  ve- 
getativae  in  epidermide  plani  volaris,  sensui  dicati,  nullum 
vestigium  reperiendum,  et  quod  mirum,  in  notissima  illa 
familia  lambertina  (Stachelschweinmcnsclien)  manuum  vo- 
lae ab  excrescentiis  aculeatis  vacuae  sunt.  Haec  de  rela- 
tione manus  ad  organismum  generaliter  dicta  sufficiant. 
Specialis  et  genetica  est  manus,  organi  scilicet  tactus,  ad 
systema  cutis  relatio;  in  manu  enim  sensatio  per  totam 
cutem  diffusa,  organum  reperit,  in  quo  concentratur,  et  ad 
sensum  elevatur,  ubi  certa  induitur  forma,  ut  materia  for- 
mae expers  in,  corpus  transiens  formam  induit.  Cutis,  or- 
ganismi terminus,  transpirationis  functione  transitus  ad 
atmosphaeram  maxime  naturalis,  in  extremo  peripheriae 
puncto,  in  fine  extremitatum  ad  perfectionem  pervenire, 
et  centrum  quoddam  periphericum  centro  organismi  in  ce- 
rebro oppositum  constituere  studet. 

Quod  autem  in  perfectissimis  nonnisi  animalibus  im- 

petrat,  locis  maxime  circumscriptis,  dum  in  inferioribus  or- 
ganisationibus  cutis,  per  quam  organismus  singularis  a na- 
tura sejungitur,  in  tota  superficie  est  incertus  sensus  ex- 
ploratus. Polypus  omnino  est  sensus  tactus.  Quamdiu  culem 
motus  organa  deficiunt,  ejus  sentiendi  facultas  tantum  pas- 
siva est;  in  manu  humana  summam  activitatem  acquirit, 
ideoque  quod  cx  cute,  universo  scilicet  sensus  organo,  sen- 
sus tactus,  quamvis  sero,  proxime  tamen  effingitur,  huic 
sensui  maximam  objectorum  varietatem  et  infinitam  facul- 
tatem in  ampla  sphaera  continuo  evolvendi,  magnamque 
illam  significationem  attribuit,  ut  per  eum  primitus,  prae- 
sertim in  infantia,  plurimae  ideae  simplices  animo  addu- 
cantur. Omnes  quidem  sensus  ex  cutis  sensu  explicantur, 
ut  omnia  systemata  ex  membranis  proliferis;  at  transitus 
ex  coenaesthesi  in  peculiarem  sensuum  provinciam  primum 
tactu  pervius  fit;  cx  hoc  enim  dynamico  motus  et  tactus 
organo,  caeteros  sensus  versus  duas  hasce  directiones  per- 
sequi licet.  Est  ille  exordium  duorum  ordinum  sensuum, 
quorum  alter  olfactum  et  auditum;  alter  gustum  et  visum 
amplectitur;  in  illo  ordine  extrinsecus  praesertim  systema 
ossium,  in  hoc  systema  musculare  et  cutaneum  praevalet. 
Et  Sloici  jam  sensus  ad  tactus  sensum  reducendos  prae- 
senserunt, thesi  proposita:  animum  per  septem  polyporum 
brachia  in  mundum  externum  agere,  et  cum  iis  ad  mun- 
dum pertingere;  qua  imagine,  quinque  sensus,  vocem  et 
genitalia  significare  voluerunt.  Aeque  magni  momenti  est 
relatio  tactus  ad  animum  et  ad  cerebrum,  quam  in  initio 
hujus  capitis  paucis  annotavimus.  Quae  sibi  maxime  con- 
traria videntur,  intima  hic  affinitate  conveniunt,  et  pola- 
rilatem,  verissimo  vocis  sensu  repraesentant.  Cerebrum 
enim,  nobilissimum  organum,  in  sphaerae  sensitivae  centro 
situm,  penitus  ossibus  circumdatum,  interiori  ossium  plano, 
quod  in  Weberi  osteogonia  ingeniosissime  explanatum  vi- 
deas, nobiliorem  impertit  significationem,  dum  tactus  sedes 
in  organismi  peripheria,  circa  externum  ossium  planum  con- 
spicitur. Attamen  neminem  fugit  in  utroque  ossa  formam 
indere  organo  qI  utriusque  organi  functiones  summa  excel- 
lere certitudine.  Ut  hominis  animus  lucidissima  conscientia 

prominet,  ita  manus  organismo  facultatem  dat,  se  ipsum 
et  mundum  externum  perfecte  comprehendendi,  quod  voce 
Germanica  „begreifen^(  si  notionem  primitivam  respicis 
acutissime  exprimitur.  Vel  errantem  animum  concomita- 
tur  tactus  sensus:  sic  in  vertigine  motus,  vertigo  tactus 
cum  cerebri  allectione  intime  conjuncta  est.  Per  tactus 
sensum  animus  definitam  mundi  externi  cognitionem  adi- 
piscitur, ut  organismus  per  tactus  organon  ejus  dotes; 
pari  modo  animus  simul  et  corpus  ope  manuum  faculta- 
tes viresque  exercent.  Sic  perfectissimo  modo  nascuntur 
artium  conformationes:  mimice  et  ars  statuaria.  Mimice 
est  artificialis  cogitationum  repraesentatio  manuum  mo- 
tibus expedita,  est  quidem  animus  motus  specie  indutus. 
Sculpturae  vero  tactus  auxilium  maxime  est  necessarium; 
operaque  statuaria,  visu  deliciente,  solo  tactus  sensu  per- 
cipi et  dijudicari  posse.  — Imo  historia  coccorum  sta- 
tuariorum exempla  nobis  nonnulla  exhibet.  At,  manu 
tanti  aestumata,  multum  abest,  quo  minus  cbiromantiae 
et  magnetismi  exterminati  erroribus  assentiamur,  quorum 
illa  imprimis  interiorem  organismi  conditionem  in  plani 
volaris  lineamentis  cognoscere,  — hic  vi  manipulationum 
magica  vim  vitalem  in  alterum  organismum  transfundere, 
eundemque  in  alienam  sphaeram  trahere  conatur. 

Nihilominus  autem  ex  utroque  diversis  temporibus 
magni  aestumato,  concludimus,  continuum  inter  manum  et 
animum  organismumque  commeatum  nunquam  non  satis 
notum  fuisse.  Jam  Dideroti  verba  hujus  partis  finem 
ponant:  „Si  philosophus  coecus  hominem  procreare  vellet 
secundum  Cartesii  imaginem,  animam  in  extremis  digitis 
poneret.” 

PARS  SPECIALIS. 


INTRODUCTIO. 

Longum  per  tempus  rerum  naturalium  scientiae  detri- 
mento fuit  severa  materiae  a vi,  formaeque  ab  indole  se- 
paratio. Modo  materies,  modo  principium  vitae  in  ea 
agens,  solum  proponebatur,  et  materialistae  et  dynamici 
mundum,  ut  ita  dicamus,  inter  se  partiti  sunt.  Recentiore 
nonuisi  tempore  abusus  liicce  penitus  sublatus  est,  insepa- 
rabili scilicet  inter  peculiares  vires  carumque  phaenomena 
connexu  constituto;  et  ut  Archaeus  ille,  olim  organismi 
constructor  vindicata  ista  in  materiem  dominatione  orba- 
tus est,  ita  et, ingeniosissimi  Re  ilii  doctrina:  ,,vim  vita- 
lem ex  forma  et  mixtione  procedere”  auctoritatem  suam 
perdidit.  Materies  et  vis  una  per  alteram,  non  juxta  se, 
mutua  relatione  existunt,  similique  modo  et  evolvuntur  et 
involvuntur.  Quare  haud  inutile  inceptum  nobis  esse  vi- 
detur, quin  adeo  ad  organica  vel  minimarum  corporum 
partium  phaenomena  intclligenda , necessarium  connexum 
formationem  inter  et  functionem,  partisque  ad  totum,  cu- 
jus est,  relationem  demonstrare;  nam  hoc  modo  tantum 
vera  uniuscujusque  fibrae  organicae,  et  uniuscujusque  glo- 
buli organici  significatio  cognoscitur,  et  quoad  universae 
vitae,  maxima  scilicet  et  minima  rerum  creatarum  am- 
plecteuti,  subjecta  sint  et  quoad  propria  gaudeant  forma- 
tione, quae  specialem  ipsis  existentiam  impertitur.  Mihi 
quidem  specialem  hanccc  partem  elaboranti  haec  observata 
sunt,  officiumque  imposuerunt,  specificam  significationem 
partium  organi,  quod  organon  est  ante  organon,  prout  est 

carum  structura,  situs  et  forma,  indagandi;  ct,  vanas  me- 
ditationes evitaturus,  proxime,  pro  viribus  meis  documen- 
tis innixus  sum,  quibus  et  specialem  hancce  rerum  natu- 
ralium partem  exornavit  insignium  scrutatorum  industria 
atque  ingenium. 

Forma  quantumvis  et  functione  tam  intime  inter  se 
conjunctis,  nihilominus  ordo  scientiae  separari  eas  postu- 
lat; quo  factum  est,  ut  totum  in  Morpliologiam  et  Physio- 
logiam divideremus;  cujus  utriusque  terminos  tamen  accu- 
ratius observandi  facultas  nobis  non  contigit,  cum  scilicet 
separatio  liaecce  artificialis  sit,  et  conditionibus  naturali- 
bus repugnet;  quare  sejunctio  plus  mihusve  peracta  est. 
In  Morphologia  compluribus  partibus  major  minorve  di- 
cata est  opera,  prout  partes  aut  insignis  aut  exigui  ad 
totum  momenti  nobis  visae  sunt,  aut  cum  nihil  aliud  com- 
municare licuit,  nisi  quae  in  libris  de  anatomia  humana 
continentur.  Nam  cum  anatomia  hujus  humani  corporis 
partis  exactissime  noscatur,  cumque  permulta  opera  eam 
copiose  et  continenter  tractent,  superfluum  foret  sexcen- 
ties narrata  repetere;  ideoque  a rebus  satis  superque  no- 
tis exordiri  licuit.  Attamen  multa  mere  anatomica  citavi- 
mus, cum  scilicet  per  contextum  requirebatur,  aut  inte- 
grioribus notitiis  recentiori  tempore  suppeditatis,  aut  cum 
facta  cum  meditationibus  iis  adjunctis  componenda  esse 
nobis  visum  est.  In  Physiologia  caput  de  tactus  sensu 
majoris  circuitus  evasit  capite  de  motus  functionibus,  mor- 
phologia scilicet  motum  copiosissime  explanante.  Caete- 
rum  partium  extremitatis  superioris,  non  stricte  ad  ma- 
num pertinentium,  quoad  functionem  et  structuram  per- 
saepe mentiouein  facere  oportuit,  his  scilicet  intima  ad 
manum  relatione  gaudentibus,  aut  extremitate  superiore 
ex  sola  fere  manu  constante.  — 

SECTIO  PRIMA. 

NO  RPHOLOGIA. 


Cap.  I.  Ostcologia. 

§.  I.  Anatomia  ossium  manus  com- 
parata 6). 

A.  Ossa  extremitatum  anteriorum  apud  pisces  7 ). 

/ 

a)  Chondracanthi. 

Inter  Chondracantlios  Petromyzon  extremitate  ante- 
riori caret.  Extremitas  anterior  Raiarum , Squalorum  et 
Chimuerarum  duabus  portionibus  constat;  quarum  prior 
ossibus  latis  composita  annulum  vel  zonam  format  corpns 
circumdantem;  altera  vero  cum  zona,  qua  deorsum  re- 
flectitur, articulationem  format  et  in  dua  segmenta  divi- 
ditur. Primum  segmentum  ossibus  latis,  plus  minusve 
triangularibus,  formatum  per  cavitates  glenoidales  condy- 
lis respondentibus  primae  portionis  incumbit,  levationem 
et  depressionem  directione  perpendiculari  permittit,  ct 
pinnae  fundamentum  constituit.  Alterum  segmentum,  pinna, 
constat  compluribus  radiorum  oblongorum  cartilaginearum, 
inter  se  et  cum  primo  segmento  per  amphiarthrosin  juncto- 
rum, seriebus  deinceps  se  excipientibus.  In  media  latis- 
sima pinnae  parte  plurimae  series  sunt;  item  mediae  pin- 
nae radii  longissimi  sunt,  c.  g.  apud  Raias',  minor  serie- 
rum  numerus  apud  Torpedinem , minor  adhuc  apud  Squa- 
les. Universe  radii  pinnales  formant  stratum  simplex  in- 

V 

6)  Voce  manus  bic  latiore  sensu  usus  sum,  quo  partes  ani- 
malium manui  humanae  analogas  simul  amplectitur. 

7)  Meckel  Ilandb.  d.  vergleichend.  Anat.  Bd.  II.  Abth.  1. 
p.  255.  — Omnino  pinna  pectoralis  pro  iis  habenda. 

ter  musculos  superiores  et  inferiores  situm.  Sluriones  for- 
matione extremitatum  anteriorum  valde  dilfcrunt,  quippe 
quarum  pars  superior  ex  tribus  portionibus  constat,  prima 
cum  capitis  parte  juncta,  media  pyramidis  formam  exhi- 
bente, et  anteriorem  secundi  segmenti  partem  excipiente. 
Hoc  porro  ex  compluribus  radiis  constat  oblongis  cartila- 
ginosis, duplici  serie  compositis;  posterior  secundi  seg- 
menti pars  autem  plus  quadraginta  radiis  corneis  articu- 
latis constituitur. 


b)  Ostacanthi. 

Inter  hos  Muraenopliis  distinctissime  extremitates  su- 
periores esse  ulteriores  costarum  evolutiones  ostendit;  dum 
enim  in  aliis  piscibus  perfectae  extremitates  annectuntur, 
hic  in  utraque  parte  unum  tantum  adest  os  tenue,  cute 
ct  musculis  circumdatum,  aeque  ac  in  plurimis  piscibus 
compluria  ossa  iu  utraque  columnae  vertebralis  parte  in 
carne  existunt.  In  JMuracna  serpente  idem  os  oblongum, 
quamvis  apophysibus  periphericis  magis  evolutis.  Ea  tran- 
situs ad  communem  dispositionem  formatur.  Extremita- 
tes anteriores  enim  ex  tribus  fere  portionibus  constant; 
quarum  media  multo  minima,  tertia  autem  maxima  est. 
Prima  portio  formatur  compluribus  ossibus,  semicirculum 
formantibus,  et  articulatione  mobili  cum  regione  cranii 
superiori  laterali  junctis.  Altera  portio,  ossibus  parvis 
planis,  plerumque  tribus,  interdum  uno  tantum  composita, 
Mcckelii  claviculae  externae  sic  dictae,  in  segmento  in- 
feriori et  anteriori  primae  portionis  sitae  sese  annectit. 
Tertia  portio  magis  perpendiculariter  sita,  in  carpum  di- 
viditur ct  digitos,  hi  in  singulas  phalanges.  Ambo  con- 
stant compluribus  ossibus  desuper  deorsum  in  uno  plano 
sitis  ct  mutuo  se  tangentibus.  Carpus  multo  minor  digi- 
tis, constituitur  quatuor  ossibus  oblongis  rotundis,  quorum 
inferius  multo  majus,  majori  pinnarum  radialium  numero 
respondet.  In  parte  digitali  singulum  quemque  radium  in 
externum  ct  in  internum  dividere  par  est.  Radii  ipsi  vero 
uon  dividuntur  in  complures  portiunculas  sejunctas,  ut  in 
chondracanthis,  quamvis  extumescentia  e ct  incisurae  exis- 

iant.  In  Polypieri  dextro  latere  tria  carpi  ossa,  quinque 
ossa  formae  radialis  desuper  deorsum,  latitudine  incres- 
centia, haec  porro  soliti  radii  pinnales  sequuntur.  Utraque 
radiorum  series  triangularem  formam  cavitatem  articula- 
rem, qua  marginem  sectionis  carpi  amplectuntur.  Ideo  hic 
ut  in  animalibus  ordinis  superioris  carpus,  metacarpus,  ct 
digiti  discernendi  sunt.  Pinnae  radius  superior  non  raro 
cum  secundi  segmenti  osse,  quin  adeo  cum  clavicula  ex- 
terna articulatur,  c.  g.  in  Siluris.  Eo  advertimur  ad  mon- 
struositates humanas,  apud  quas  in  humero,  omnibus  cac- 
tcris  extremitatis  partibus  delicientibus,  pollicis  rudimen- 
tum reperitur. 

i i 

B.  Ossa  manus  amphibiorum  * ). 

Trium  manus  segmentorum  tertium,  phalangibus  digi- 
torum formatum,  est  longissimum.  Diversa  manus  elfor- 
matio  in  singulis  amphibiorum  ordinibus,  vitae  generis  et 
praesertim  medii,  in  quo  vivunt,  varietati  innititur.  Sic 
apud  Testudinem  digiti  vix  quartam  tertii  segmenti  longi- 
tudinem constituunt,  apud  Sauros  e contra  et  Batrachia 
aeque  longi  fere  sunt  ac  antibrachium  et  os  humeri.  Car- 
pus compluribus  ossibus  parvis,  subrotundis  constat,  a mar- 
gine radiali  ad  ulnarem  usque  transverse  sitis.  Proteus 
tria  habet  ossa  cartilaginosa,  in  duabus,  Triton  et  Sala- 
vnandra  septem,  in  tribus,  Rana . Bufoque  quinque  in 
duabus  seriebus  sita.  In  Emyde  novem  carpi  ossa  duabus 
seriebus;  unumquodque  trium  primorum  ossium  metacarpi 
peculiari,  quartum  et  quintum  communi  latoque  carpi  osse 
gaudent.  Pollex  hic  magis  evolutus  quam  in  Testudine , 
ubi  pollex  ct  index  in  communi  carpi  osse  positi  sunt. 
In  Chelona  carpus  decem  ossa  habet,  tria  in  prima,  sep- 
tem in  altera  serie,  ita  ut  carpus  hic  valde  evolutus  sit. 
In  Crocodilo  septem  ossa  duabus  seriebus  posila  sunt.  — 
Ossa  metacarpi  absunt  Proteo:  sequuntur  scilicet,  ossa  carpi 
tres  phalanges  extus  magnitudine  decrescentes,  quarum 
prima  musculis  circumdatur  ct  per  cutem  occultatur.  Pro- 


8)  Meckel.  Bd.  II.  Ablh.  I.  p.  455. 

teus  igitur  et  hac  ratione  piscibus  maxime  propinquus.  In 
Testudine  graeca  prima  phalanx  item  anteriori  seriei  os- 
sium carpi  sese  annectit.  Quae  inulilalio  ad  comparatio- 
nem cum  situ  ducit  et  efformatione  pollicis  humani,  cum 
metacarpus  scilicet  pollicis  pro  primo  pollicis  internodio 
haberi  possit. 

Iu  Rana  pipa  metacarpi  ossa  longissima,  in  Testudine 
brevissima.  In  Batrachiis  quibusdam  metacarpus  pollicis 
duplici  crassior  et  latior  fit,  quam  in  eorum  feminis,  tem- 
pore, quo  coitum  oppetunt;  porro  in  extremitatis  parte 
radiali  gaudent  osse  exili,  ut  scilicet  pollicis  rudimento, 
quo  carent  feminae.  Plurima  amphibia  quinque  habent 
digitos,  quorum  quisque  oblongis  tribus  internodiis  articu- 
latione mobilibus  praeditus.  In  plurimis  Batrachiis  qua- 
tuor  nonnisi  digiti  perfecti;  in  Sirene  quinque  digiti,  de- 
ficiente extremitate  posteriori;  in  Proteo  tres;  apud  Pi- 
pas exilissimi,  apud  Bufones  crassissimi,  in  Cheloniis  quin- 
que digiti  sunt;  apud  Chelonem  et  Emydem  pollex  et  di- 
gitus quintus,  in  Testudine  vero  graeca  omnes  digiti  duo- 
bus constant  articulis.  In  superioribus  Saurorum  generibus 
medius  quinque  digitorum  longissimus;  pollex  duos,  secun- 
dus et  quintus  digitus  tres,  tertius  quatuor,  quartus  arti- 
culos quinque  habet;  phalanx  unguifera  antrorsum  acula 
et  curvata  est.  Chamaeleontis  tres  digiti  interiores  a duo- 
bus exterioribus  sejuncti,  hi  illis  ut  pollices  oppositi  sunt; 
qua  ratione  forceps  formatur,  qua  scandendi  lacullas  ad- 
juvatur. — 

C.  Extremitas  avium  superior  9 ). 

Apud  omnes  aves  duo  antibrachii  ossa  perfecte  evo- 
luta exislunt,  ulna  et  radius,  qui  ratione,  qua  humero  an- 
nexi sunt,  eundem  tantummodo  motum  exercere  possunt, 
quo  firmitati  ad  volatum  necessariae  respondetur.  Ulna 
plerumque  radio  validior  est.  In  avibus  celeriter  alteque 
volantibus  radius  magis  retrocedit,  praesertim  in  Hirun- 
dine 


9)  Meckel.  Bcl  II.  Abth.  2.  p.  97. 

dlne , e contra  in  Casuario  ulnae  acqnior  est.  Eadem  ad 
fortiorem  volatus  evolutionem  proportione  antibrachii  ossa 
longiora  sunt  osse  humeri,  in  Hirundine  duplo  longiora, 
in  Anaiidis  breviora  humero.  Ex  ossibus  sub  articula- 
tione cubitali  nullum  aere  impletum  est.  — 

Ossa  manus. 


Carpus  duobus  constat  ossibus  juxta  se  positis;  quo- 
rum anterius  os  carpi  radiale  cum  cavitatibus  glenoidali- 
bus radii,  ulnae  et  metacarpi  conjunctum;  alterum  poste- 
rius, os  carpi  ulnare,  ulnae  et  metacarpo  annectitur.  Me- 
tacarpus duobus  formatur  ossibus  oblongis,  in  utrisque 
suis  extremitatibus  concretis,  quorum  superius,  anterius, 
radio  respondens,  multo  crassius  est,  cujus  dearticulatio 
flexionem  tantum  et  extensionem  permittit.  In  Anatidis 
pars  ulnaris  ratione  ad  partem  radialem  exilissima,  in 
Rapi  at  oribus  autem  maxima  est.  In  basi  ossis  metacarpi 
lateris  radialis  processus  existit,  praesertim  in  Anatidis , 
verisimiliter  metacarpi  pollicis  rudimentum.  Metacarpus 
semper  fere  tria  ossa  fert,  primani  scilicet,  partim  solam 
totidem  digitorum  phalangem.  Digitus  primus  anterior  in 
rudimento  positus  pollex  est  conformatione  impeditus,  se- 
cundus vero  multo  longior  duobus  constat  internodiis,  ter- 
tius denique,  uno  tantum  articulo  gaudens,  partem  ulna- 
rem occupat.  Omnes  liice  articuli  flexionem  tantummodo 
et  extensionem  exercere  valent.  Pollicis  articulus  in  Na- 
tatoribus longissimus;  digitus  secundus,  maximis  scilicet 
remigibus  indutus,  semper  longissimus,  interdum  tres  arti- 
culos habet.  Tota  manus  eo  major,  quo  celerior  volatus, 
cademque  ratione  portiones  desuper  deorsum  magnitudine 
valde  crescunt;  cujus  acutum  suppeditat  exemplum  Cypse- 
lus, in  quo  manus  antibrachio  major,  digitus  longus  meta- 
carpo major,  secundus  ejus  articulus  longior  primo  est: 
similis  ratio  in  multis  Natatoribus  reperitur:  e.  g.  in  Laro 
Alea,  Diomedea,  Procellaria,  Sterna,  ctr. 

D.  Ossa  extremitatis  mammalium  superioris  10). 

Ia  autibrachio  radius  ct  ulna  non  sempcr  separati, 
interdum  concreti,  saepe  articulatione  immobili  juncti;  sem- 
per  autem  per  ginglymum  cum  osse  humeri  et  metacarpo 
in  connexu  sunt.  Iu  Cetaceis  uterque  latus  ct  planus;  in 
Solidimgulis  et  Ruminantibus  ambo  ossa  in  unum  os  con- 
creta, radius  ante  ulnam  situs  praecipue  cavitatem  glenoi- 
dalem format;  in  Solidungulis  praesertim  leviter  tantum 
ulna  significatur;  in  caeleris  animalibus  ulna  magnitudine 
crescit,  at  parum  mobili  articulatione  cum  radio  gaudet. 
In  Elephante  radius  oblique  introrsum  ulnam  praeterit;  in 
J}. lonotr emat  ibus  antibracliii  ossa  juxta  se  sita;  ulna  in  parte 
superiori  longior  radio  est,  inferiori  vero  uterque  trochleam 
format,  flexionem  tantum  et  extensionem  permittentem. 
In  Gliribus,  Didelphyde  et  Carnivoris  utrumque  os,  alte- 
rum post  alterum,  ut  in  avibus,  situm  est.  Iu  Talpa  radius 
prorsus  introrsum,  ulna  extrorsum  versatur,  planum  dor- 
sale in  anterius  vertitur,  cavitas  glenoidalis,  humero  desi- 
gnata, in  posterius;  radius  ulnaque  nusquam  fibris  juncti, 
attamen  rotatio  circa  axem  effici  nequit.  In  Chiropteris 
antibrachium  maximam  extremitatis  superioris  pariem  for- 
mat, antrorsum  flexum,  et  totum  fere  ex  radio  constat; 
cum  ulna  tantum  stylus  sit;  in  Melete , Urso , Quadruma- 
nis  et  Hominibus  utrumque  antibracliii  os  multo  mobiliori 
articulatione  gaudet;  radius  enim  circa  axem  suam  rotatur 
ct  ulna  antrorsum  et  retrorsum;  radius  ulnaqne  non  ante 
sed  juxta  se  exislunt,  quorum  extremitates  inferiores  laxa 
nonnisi  capsula  cohaerent. 

a)  Ossa  manus *  1 1 ). 

Carpus  minimam  manus  partem  format  atque  complu- 
ribus ossibus,  duas  in  series  digestis,  componitur,  quorum 


10)  Meckel.  Bd.  II.  Abth.  2.  p.  363.  — Carus,  p.  189.  — 

11)  Lyscr  primus  fuit,  qui  ossibus  carpi  nomina  attribuit, 
nec  tamen  omnia  cum  iis  conveniunt,  quibus  nunc  utimur}  e.  g.  os 
naviculare  cotyloides  nominavit. 

maximus  numerus  undecim,  minimus  quinque.  Major  os- 
seum carpi  numerus  cum  latitudine  manus  et  praesertim 
cum  fossura,  cui  designata  est,  in  connexu  est.  Unum  vel 
plura  liorurn  ossium,  ossa  muscularia  et  fere  iu  parte  ul- 
nari sita  sunt.  Ossa  augendae  manui  inservientia,  cum  an- 
tibrachio  et  metacarpo  non  juncta  et  ante  reliqua  partem 
radialem  occupant.  Conjunctio  cum  ossibus  antibrachii, 
tribus  saltem  carpi  ossibus,  osse  scaphoideo,  lunato  et  tri- 
quetro efficitur;  quorum  tertium  os  musculare,  pisiforme 
scilicet,  fert.  Id  praesertim  in  Monotrematibus , Gliribus , 
Edentatis  et  Carnivoris  efformatum.  Secundam  seriem  con- 
stituunt, a margine  radiali  ad  ulnarem,  os  multangulum 
majus,  os  multangulum  minus,  os  capitatum,  et  hamatum 
Ordo  superior  versus  antibrachium  planum  format  con- 
vexum, versus  seriem  secundam  autem  concavum;  planum 
ordinis  secundi  superius  convexum,  inferius  vero  plus  mi- 
nusve  rectum  est,  ita  ut  inter  primam  seriem  et  antibra- 
chium motus  extensionis  et  flexionis  efficiatur;  inter  se- 
cundam autem  seriem  et  metacarpum  articulatio  minus  mo- 
bilis. Os  scaphoideum  fere  os  maximum  et  in  pluribus 
animalibus  cum  osse  lunato  concrescit;  os  pisiforme  ma- 
gnitudine fere  secundum  carpi  os.  Inferioris  seriei  ossa 
fere  cuneiformia  intus  extrorsum  magnitudine  decrescunt 
et  basis  eorum  versus  manus  dorsum  dirigitur.  Tria  prima 
praesertim  respondent  tribus  primis,  quartum  vero  quarto 
et  quinto  metacarpi  ossi;  primus  ordo  sequitur  ossium  an- 
tibrachii, secundus  vero  metacarpi  typum;  ideo  primi  or- 
dinis ossa  magis  ad  concretionem  sese  inclinant,  et  se- 
cundi ordinis  ossa  magis  ad  nova,  praesertim  versus  me- 
dium, formanda.  In  Cetaceis  carpus  brevis  at  latus  est,  in 
Solidungulis  ■ et  Ruminantibus  aeque  altus  fere  ac  latus; 
in  his,  Camelo  excepto,  sex  ossa  reperiunlur,  infra  duo; 
deest,  os  multangulum  majus;  in  P achydermatibus  septem 
ad  octo  ossa;  in  Elephante  carpus  octo  ossibus  compositus, 
per  exceptionem  longissima  manus  pars  est;  in  Monotre - 
matibus  et  Edentatis  multo  latior  quam  longus;  in  Gliri- 
bus os  scaphoideum  et  os  lunatum  concreta  sunt,  Lepore 
excepto;  os  pisiforme  ut  in  Elephante  cum  ulna  articula- 

tur;  in  Lepore,  Murtinis , Sciuro , Castore,  Criceto,  Caria 
colaya  inter  os  scaphoideum,  os  pyramidale  ct  os  capita- 
tum quin lum  os,  numerum  excedens,  reperitur;  apud  Hy- 
stricem directione  transversa  a margine  radiali  ad  ulnarem 
infra  tendines  flexores  est  magnum  os  metacarpi,  quod  li- 
gamentum volare  proprium  ossificatum  esse  videtur;  quod 
inter  et  cutem  duo  sunt  menisci  subrotundi,  verisimiliter 
tendini  palmari  designatae;  in  Halmaturo  quatuor  ossa  se- 
riei anterioris  valde  excavata  sunt,  et  condylos  ossium 
metacarpi  in  se  excipiunt,  quare  hic  maxima  mobilitas. 
Os  scaphoideum  et  lunatum  Carnivororum  foveam  habet, 
cui  radii  stylus  inseritur,  quo  ginglymus  oritur,  processus 
radii  inter  os  pyramidale  et  capitatum  procedit.  Talpae 
carpus  latissimus  ac  brevissimus,  undecim  ossa  continet,  in 
serie  superiori  scilicet  quatuor:  os  scaphoideum  et  luna- 
tum separata,  os  triquetrum  cum  ulna  articulatum,  os  pi- 
siforme juxta  ulnam  situm;  in  serie  inferiori  ossa  sex;  os 
extraordinarium,  inter  os  scaphoideum,  os  pyramidale  et 
os  capitatum  situm  est,  ct  os  parvum  in  parte  radiali  os- 
sis multanguli  majoris;  praeter  ea  os  falciforme  planum  ab 
extremitate  radiali  anteriori  usque  ad  extremitatem  ante- 
riorem primi  ossis  metacarpi  procedit,  quibus  omnibus  ma- 
nus ad  fodendi  facultatem  latior  evadit.  Vespertilionis  car- 
pus peculiari  modo  formatus:  iu  prima  serie  os  est  per- 
magnum, probabiliter  ex  osse  lunato,  naviculari  et  trique- 
tro concretum,  quod  cavitates  articulares  primi  ossis  me- 
tacarpi, duo  ossa  multangula,  os  capitatum  ct  os  hamatum 
in  se  excipit;  extrorsum  praeterea  os  parvum  situm  est; 
ossa  serici  anterioris  metacarpi  ossibus  similia  sunt  ct  per 
cavitates  articulares  ossa  metacarpi  in  se  excipiunt.  Le- 
mures transitum  faciunt  a Carnivoris  ad  Simias.  In  his 
ut  in  compluribus  ungulatis  os  pisiforme  valde  prominet, 
ct  manui  id  fit,  quod  calcaneus  est  pedi,  musculis  scilicet 
flexoribus  ei  se  inserentibus;  praeterea  quoque  apud  Si- 
mias os  numerum  excedens  exislit  inter  os  capitatum,  os 
lunatum  ct  pyramidale,  et  anterior  carpi  series  longiuscula 
est.  In  Homine  dcesl  os  extraordinarium,  ct  os  pisiforme 

tantummodo  parvum  est.  — 

* ~ • 


b)  Metacarpus. 

Constat  is  serie  ossium  oblongorum  juxta  se  sitorum, 
in  extremitatibus  superioribus  planorum  aut  concavorum, 
in  anterioribus  'autem  in  trochleam  extensorum  et  con- 
vexorum; numerus  nusquam  quinque  superat;  iu  Ruminan- 
tibus nonnullis  unum  tantum  adest.;  secunda  carpi  series 
saepissime  uno  osse  minor  est  quam  metacarpus.  Ossa  me- 
tacarpi longissima  manus  ossa  sunt,  eo  majora  quo  magis 
extremitates  anteriores  ingressui  tantum,  eo  breviora,  quo 
magis  comprehensioni  inserviunt;  quare  longissima  apud 
Ruminantia  et  Solidungula , breviora  apud  Glires , JWarsu- 
pialia , Carnivora,  Quadrumana  et  Homines.  Plurima  Pa- 
chydermata  insigni  brevitate  exceptionem  constituunt,  Ves- 
pertiliones e contra  insigni  longitudine;  os  medium  fere  lon- 
gissimum, primum  os  autem  brevissimum.  Posterior  ossis 
quinti  extremitas  apud  nonnullas  Glires , Carnivora  ( Sciti - 
rum  scilicet,  Arctomyn , Leporem,  Ursum)  et  Quadrumana 
valde  prolongata  est  extrorsum.  Unumquodque  metacarpi 
os  ex  duobus  osseis  germinibus,  uno  corpori,  altero  capiti 
anteriori,  formatur.  In  Cetaceis,  proprie  sic  dictis,  ossa 
metacarpi  brevia,  plana  ac  lata;  in  Solidungulis  princeps 
metacarpi  os,  deorsum  trochleam  simplicem  formans,  in 
uno  quoque  latere  stylum  habet,  secundo  et  quarto  meta- 
carpi ossi  respondentem;  in  Ruminantibus  unum  tantum 
os  metacarpi,  infra  iD  duas  trochleas  exiens,  reperitur; 
stylorum  rudimenta  in  Cervis,  Robus , Ovibus,  duo  styli 
vero  in  Cervo  Capreolo,  et  Tarando  existunt,  ita  ut  os 
princeps  tertio  et  quarto  metacarpi  ossi,  duoque  styli  cum 
phalangibus  conjuncti,  secundo  et  quinto  digito  respondeant; 
primo  tempore  princeps  metecarpi  os  duobus  paribus  fere 
dimidiis  constat,,  quae  sensim  sensimque  resorptione  parie- 
tis interni  concrescunt.  Pachydermatu  brevi  metacarpo, 
tribus  saltem  ossibus  constante  gaudent;  in  Suibus , in  qui- 
bus ut  apud  Hippopotamum  ct  Tapirum  quatuor  existunt 
ossa,  duo  media  longa,  lateralia  ut  apud  Ruminantia  bre- 
via sunt;  in  Elephante  quinque  ossa,  cunela  brevia;  in 
Rhinocero  tria;  in  Monolremut ibus  quinque  metacarpi  ossa, 

quorum  quartum  longissimum  est;  in  Bradypode  quinque 
metacarpi  ossa  in  postico  inter  se  et  cum  carpo  concre- 
scunt; in  Myrmecophaga  quinque  metacarpi  ossa;  Glires, 
Marsupialia  et  Carnivora  qua  tuor  externis  metacarpi  ossi- 
bus cum  capitulis  et  uno  interiore  parvo  osse  gaudent;  in 
Phocis  metacarpi  ossa  a primo  ad  quintum  usque  deinceps 
decrescunt;  Vespertiliones  liabent  quatuor  ossa  metacarpi, 
perlonga  externa  exilia,  et  quintum  crassum  ac  planum, 
inde  manus  longissima  fit;  apud  Quadrumana  et  Homines 
ut  in  Carnivoris , deest  processus  in  capitulis  anterioribus, 
et  cavitates  articulares  posteriores  praesertim  apud  Homi- 
nes valde  concavae  sunt;  apud  Stenopem  tardigradum  pri- 
mum os  metacarpi  tertio  majus,  secundum  brevissimum 
est.  — 


c)  Digiti. 

Ili  plerumque  oblongi,  in  parte  postica  concavi  in  an- 
tica convexi;  quatuor  externi  tribus,  pollex  duobus  ar- 
ticulis formatus;  rhizonycliium  pro  animalis  vitae  ge- 
nere variae  formae  est;  digitorum  numerus  maximus  quin- 
que — ad  unum  diminuitur;  digitis  deficientibus  primum 
pollex  mutilus  fit,  deinde  digitus  quintus,  tum  quartus,  de- 
nique secundus;  medius  autem  proxime  antibrachii  ossium 
directionem  secutus,  constantissimus  ac  longissimus  est.  In 
Cetaceis  numerus  phalangum  quipque  digitorum  magnus 
est,  et  pinnae  instar  formatus,  apud  Balaenam  articuli 
massa  cartilaginosa  in  immobilem  articulationem  juncti 
sunt;  Solidungula  unum  tantum  liabent  digitum  ex  tribus 
articulis  planis  planisque  cavis  articularibus  praeditis;  pri- 
mum internodium  longissimum,  (Fesselbein),  secundum  qua- 
drangulum et  brevissimum  (Kr§nenbein) , tertium  latum 
cum  margine  inferiori  semilunari  (Ilufbein)  est;  in  Rumi- 
nant ibtis  duo  digiti  principales  tribus  articulis  constantes, 
et  saepe  duo  digiti  secundarii  imperfecti  reperiuntur; 
apud  Camelum  digiti  latitudine  ac  planitie  rhizonychio- 
rum  phalangibus  Solidungulorum  similes  sunt;  apud  Cer- 
vos, Oves  rliizonychia  acuta  cxlrorsus  convexa,  intror- 
sus plana  aut  concava;  iu  Ovibus  digitorum  secundario- 

rum  loco  est  integumentum  corneum  adipe  impletum; 
(quo  analogia  digitis  datur  monslruorum  numerum  exce- 
dentibus, quippe  qui  saepe  tantummodo  cute  et  tela  cel- 
lulosa adiposa  constent;)  in  Cervis  digiti  secundarii  tribus 
phalangibus  componuntur;  apud  Sues  digiti  ut  apiid  Ru- 
minantia , oblongi,  prima  phalanx  longissima,  secunda  mi- 
nima, rhizonychium  triangulare,  duo  digiti  medii  ma- 
jores et  crassiores;  in  Elephante  phalanges  anteriores  la- 
tiores quam  longae;  rhizonychium  parvum,  quinquengu- 
lar6,  obtuso  acutum;  in  Rhinocero  rhizonychium  ut  apud 
Equos;  in  Edentatis  digiti  medii  propensi  ad  extensionem 
in  latitudinem  et  crassitiem;  phalanges  subsequentes  inter 
se  concrescunt;  rhizouychia  maxima  saepissime  valde 
incurvata,  praesertim  in  JHyrmecophaga  didactyla,  in  qua 
secundus  et  tertius  nonnisi  digitus  efformatus/  rhizony- 
chium tertii  digiti  longius,  incurvatum,  valde  acuminatum 
et  phalanx  secunda  et  tertia  concreverunt;  desunt  penitus 
digitus  primus  et  quintus;  et  apud  JManulem  et  Dasypo- 
dem  medius  digitus  magua  evolutione  gaudet;  in  Rrady- 
pode  tridactylo  tres,  in  Choloepode  didactylo  duo  digiti, 
cernuntur,  quorum  rhizouychia  incurvata  sunt,  et  troch- 
leae prolundae  et  arctae;  in  Gliribus  vero  phalanges 
digitorum  multo  oblongiores,  semper  fere  digiti  quinque 
perfecti,  pollice  quantumvis  saepe  brevissimo;  apud  Ar - 
ctomyn  et  Hyaenam  omnia  desunt  pollicis  vestigia;  apud 
Caviam  pollex  unius  articuli  est;  apud  Ateles  ( Simia  Re- 
elzebid)  unus  tantum  articulus'  pollicis  existere  videtur; 
apud  Glires  et  Carnivora  fere  rhizonychium  apud  Qna- 
drumana  et  Homines  prima  phalanx  longissima  est,  in 
Carnivoris  et  Gliribus  secunda,  in  Quadrumanis  et  Ho- 
minibus rhizonychium  brevissimum;  apud  Vespertiliones 
digiti  valde  prolongati  et  tenues,  pollex  brevis  cum  pa- 
tagio non  concrevit,  et  forti  ungue  praeditus;  apud  Pho- 
cam et  Trichechum  pollex  longissimus  digitus,  duobus 
tantum  articulis  constat;  in  omnibus  Gliribus  tertia  pha- 
lanx incurvata,  et  valde  acuminata;  in  compluribus  Eden- 
tulis et  Carnivoris  ex  utraque  rhizonychiorum  parte 
lamina  exilis  in  anticum  versata  prosilit,  quae  vagi- 

nam  unguium  sistit,  praecipue  apud  Feles  et  Melem  Ta- 
xum , minus  apud  Ursum , Hyaenam  et  Canem ; apud  Ur- 
sum lamina  non  format  vaginam  clausam , ideoque  ungula 
minus  firma;  quae  vagina  apud  Feles  mechanico  quodam 
apparatu  instructa  est  ad  ungulas  retrahendas  et  extenden- 
das; margini  scilicet  superiori  rhizonychii  ligamentum  ela- 
sticum ab  articulatione  primae  et  secundae  phalangis  an- 
nectitur, eamque  valde  reilectit;  extremitati  autem  inferiori 
rhizonychii  tendo  musculis  flexoris  inseritur  et  ungulam 
extendit;  apud  Ursos  et  Melem  Taxum  quinque  digiti  pa- 
ralleli et  ejusdem  fere  longitudinis;  apud  Canes  rhizony- 
chium  exile  nec  valde  incurvatum,  apud  Quadrunuina  et 
Homines  latius  et  subrotunde  acuminatum  est.  — 


ADDITAMENTUM. 

Priusquam  his,  quae  de  anatomia  ossium  manus  com- 
parata diximus,  finem  imponamus,  haud  alieni  incepti  no- 
bis esse  videtur,  majoris  momenti  res,  quae  in  iis,  quae 
copiose  exposuimus  partim  passim,  partim  per  facta  non- 
nisi significata  reperiuntur,  breviter  exhibere,  ut  eo  pla- 
nius fiat,  manum  sensim  sensimque  ex  primis  ossium  ru- 
dimentis evolvi,  formamque  ejus  semper  peculiari  variorum 
animalium  organismorum  vitae  generi  et  formae  respon- 
dere; in  eo  enim  maximum  anatomiac  comparatae  com- 
modum cerni  persuasum  nobis  habemus.  Denuo  igitur  a 
piscibus  exordium  facimus;  apud  quos  manus  pinna  adhuc 
pectoralis  est,  flexioni  tantum  et  extensioni  idonea;  at  ple- 
rumque multo  perfectius  evoluta,  quam  pinna  ventralis  ex- 
tremitati posteriori  respondens,  semperque  in  suo  loco; 
pinna  ventrali  locum  persaepe  permutante.  In  Chondra- 
cunthis  carpi  nonnisi  ossa,  tanquam  pinnae  basin,  reperi- 
mus  (segmentum  primum  portionis  secundae)  liisque  pro- 
xime digitos  singulariter  elTormatos  multifarieque  articula- 
tos (radios  pinnales).  Pinna  pectoralis  plus  minusvc  occipiti 
annexa,  ideoque  nondum  sui  constans  evasit;  perfectissi- 
mus piscium  ordo,  Plagioslomi , praesertim  Raia,  perfec- 
tissimam digitorum  compositionem  ostendit.  Cycloslomis, 

praesertim  Petromyzo,  Gasterobrancho , imperfectissimis 
scilicet  piscibus  deest  pinna  pectoralis.  Inter  Eleuthero- 
branchos , Accipenser  Sturio  transitum  ad  Ostacantlios  fa- 
cit, itemque  ratione  clformationis  pinnae  pectoralis.  Apud 
Ostacani/ios  extremitas  anterior  magis  jam  a cranii  ossibus 
sejungitur,  carpum  inter  et  semicirculum  pectorale  portio 
inedia  ut  brachium  formatur;  pinnae  radii  multum  quidem 
adhuc  praevalent,  nec  tamen  articulati  sunt.  Duo  ma- 
xime opposita  videas  in  Muraenopkide , in  qua  pinnae 
pectoralis  loco  tantum  spina  existit  (extremitatis  origo)  et 
in  Petromyzo,  in  quo  metacarpus  jam  significatur. 

Amphibia  characterem  suum,  prodigiosa  animalium  ad 
ea  pertinentium  differentia  insignem,  variis  scilicet  eorum 
formis  modo  ad  hunc  modo  ad  illum  ordinem  referendis, 
etiam  in  extremitatibus  manifestant.  Proteus , cui  tria  sunt 
carpi  ossa,  deficiente  metacarpo,  piscibus  proximus  est,  di- 
gitis tamen  minime  efformatis.  Batrachia  digitorum  for- 
matione Gliribus  et  Carnivoris  simillima  sunt;  apud  Ra- 
nam Pipant  metacarpus  valde  efformatus;  apud  Ophidios 
vix  extremitatum  rudimenta  reperiuntur.  Sauri  ordinis  su- 
perioris (Crocodilini)  tum  tota  structura  cum  forma  manus 
mammalibus  simillimi;  apud  Chamaeleontem  pollicis  forma- 
tio praevalet;  Chelonia , cui  ad  natandum  validis  pedibus 
opus  est,  evolutionem  ossium  carpi  ostendit,  qualis  apud 
Talpam  nonnisi  item  reperitur.  E contra  apud  Aves  stru- 
ctura extremitatis  anterioris  maxima  gaudet  congruentia; 
quae  cum  volatui  inserviat,  major  minorve  extremitatis  an- 
terioris ossium  elformatio  eadem  cum  volatus  celeritate  ra- 
tione versatur;  conditiones  volatus  celerioris  sunt  hac:  mi- 
nor elformatio  radii  ratione  ulnae;  major  antibrachii  lon- 
gitudo ratione  ossis  humeri;  insignis  magnitudo  manus, 
praesertim  digiti  medii,  ita  ut  articuli  ejus  extrorsum  ma- 
gnitudine crescant.  Antibracliium,  carpus  et  metacarpus 
apud  omnes  aves  duabus  nonnisi  portionibus  constant;  sim- 
plici hoc  apparatu  alarum  effectus  confirmatur;  metacarpus 
digitusque  magnus  ferunt  remiges  primarias,  decem  fere 
numero;  antibracliium  remiges  secundarias;  os  humeri  pa- 
rapterum  et  rudimentum  pollicis  alam  spuriam  seu  alulam 

fert.  — Apud  mammalia  formationum  manus  major  varie- 
tas, diversis  eorum  motibus  ac  vitae  generibus  respondens 
observatur,  ita  ut  extremitates  a simplicissima  et  minima 
ad  perfectissimam  usque  evolutionem  persequi  valeas;  in 
quibus  extremitates  anteriores  locomotioni  tantum  inser- 
viunt, ut  apud  Solidungula  et  Ruminantia , radius  et  ulna 
in  unum  os  concreti  aut  radius  praesertim  excultus  est; 
in  Chiropteris  antibrachium  ut  in  multis  avibus  maximam 
extremitatis  superioris  partem  constituit;  apud  Digitigrada 
radius  et  ulna  adhuc  pone  se  siti;  apud  Piant  igrada,  Qua- 
drumana  et  Homines  tandem  juxta  se  utraque  ossa  sita 
sunt,  radiique  rotatio  observatur.  Manus  hic  speciale  or- 
ganon  apparet,  evolutione  a metacarpo,  ut  centro,  proce- 
dente, idcoque  saepe  ossa,  justum  numerum  excedentia,  re- 
periuntur  in  secunda  carpi  serie,  primae  seriei  ossibus  ma- 
gis ad  concretionem  propensis.  Perfectissima  est  structura 
carpi  apud  Talpam,  ad  extremitatem  fodendo  adaptandam; 
apud  Carnivora  processus  styloideus  radii  profunde  in  car- 
pum procedit,  quo  modo  manui  firmitatem  dat.  Simiae 
carpus  eo  ab  hominis  differtur,  quod  os  pisiforme  ut  cal- 
caneus promineat,  et  os  ultra  numerum  existat.  Evolutio- 
nis metacarpi  scala  haec  fere  est:  Solidungula,  Ruminan- 
tia, Pachn  der  mata , Glires,  Carnivora , Simiae , Homines  j 
apud  Hominem  omnia  metacarpi  ossa  maxime  congrue 
constructa;  digiti,  praesertim  rliizonychia  maximi  mo- 
menti in  animalium  vitae  genere,  formae  et  articulationis 
ratiope  valde  inter  se  differunt;  constantissimus  est  digitus 
medius.  In  Celaceis  magnus  phalangum  numerus  radiorum 
pinnalium  numero  apud  pisces  respondet  ; e contra  apud  Un- 
gulata digitorum  numerus  minimus;  apud  Edentata  pro- 
pensitas  ad  concretionem;  apud  Chiroptera  digiti  valde  pro- 
longati sunt  ut  apud  aves  celeri  volatu  insignes;  in  Gli- 
ribus et  Carnivoris  rhizony  chium  longissimum,  saepe  in- 
curvatum et  acuminatum,  idcoque  praecipue  ut  comprehen- 
sionis instrumentum  efformatum  est;  apud  Simias  ac  praeser- 
tim apud  Homines  rhizonycliium  minus  at  latius  fit  et  cx- 
trorsum  subrotundam  formam  acquirit,  qua  aptissimum  tactus 
organo n evadit.  .* 

§.  2.  Evolutio  ossium  manus  apud 
foetum  humanum  I2). 

Totius  manus  primordium  est  globus  cartilaginosus,  a 
materie  ejus  massae  cartilaginosae  separatus,  ex  qua  os  hu- 
meri, radius  et  ulna  formantur.  Qua  separatione  manus 
evadit  organon  peculiare,  ideoque  evolutionem  suam  a cen- 
tro incipit,  ita  ut  primum  metacarpus  quinque  globorum 
cartilaginosorum  sejunctorum,  mox  in  cylindros  extenso- 
rum, forma  compareat;  globi  cartilaginosi  primae  seriei 
carpi  serius  apparent,  et  tardius  formentur,  secundae  seriei 
globis  metacarpo  propioribus.  Simili  ratione  oriuntur  ex- 
ternae digitorum  phalanges  (phalangines  phalangettes  Chau- 
cier)  serius  quam  prima  phalanx  (phalanges).  Etiamve 
hae  a globis  cartilaginosis  incipiunt  et  sensim  sensimque 
in  cylindros  extenduntur.  Ossificatio  in  insignioribus  me- 
tacarpi et  digitorum  ossibus  prius  comparet,  quam  in  os- 
sibus carpi.  Superficies  ossis  externa  prius  ossificatur  me- 
dia parte,  et  opposita  ejus  extremitate,  tertia  ossium  di- 
gitorum series  prius  prima;  prima  prius  secunda;  ossa  me- 
tacarpi ossibus  longis  propiora,  prius  phalangibus.  Com- 
munis globi  cartilaginosi  carpi  in  octo  globos  cartilagino- 
sos sejunctio  (Coi ter  et  Kerkring)  jam  versus  secundi 
mensis  finem  efficitur,  tertio  mense  permanentem  formam 
peculiarem  nacti  sunt.  (Mayer.)  Mensibus  insequentibus 
secunda  series  formatur,  celerius  prima.  (Loderus  et 
Meckelius  in  osse  capitato  et  hamato  jam  ante  partum' 
ossificationis  puncta  reperiunt.)  Cunctorum  octo  ossium 
circuitus  versus  finem  tertii  mensis  longitudine  et  latitu- 
dine est  -i-'",  versus  finem  mensis  noni  longitudo  4 lineas 
latitudo  5"'  explet.  Globi  cartilaginosi  ossium  metacarpi 
sexta  hebdomade  jam  cylindracca  forma  induti  sunt;  sep- 
timaque  hebdomade  Beclard  ossificationis  puncta  reperisse 
contendit.  Ex  Beclardo  ossificationis  ordo  hic  est:  os  me- 
tacarpi secundum  — tertium  — quartum  — quintum  — 
primum.  — Unumquodque  os  duo  habet  ossificationis  puncta: 


12)  Ritgen.  p.  250  — 257.  — Senff.  §.  105  — 108. 

alterum  corpori,  alterum  epiphysi  inferiori;  hoc  ante  par- 
tum non  comparet.  Decima  hebdomade  ossificatio  in  osse 
metacarpi  digiti  annularis  longissima,  digiti  medii  latissima, 
pollicis  minima;  longitudo  maximi  ossis  metacarpi  est  1"', 
minimi  cujus  quinta  pars  ossificata;  sub  tertii  mensis 
fine,  quo  manus  sine  digitis  2'"  est,  maximum  metacarpi 
os,  indicis  scilicet  l-*-'"  explet;  noni  mensis  fine  os  meta- 
carpi digiti  medii  9'",  indicis  8'",  pollicis  5"',  infra  minus, 
supra  plus  1"'  non  ossificatum ; nono  demum  mense  os  me- 
tacarpi digiti  medii  ossi  metacarpi  digiti  indicis  longitu- 
dine par  est,  et  versus  noni  mensis  finem  eam  jam  ex- 
cessit. Circuitus  ossificatus  in  omnibus  principio  globi, 
sensim  sensimqne  cylindri  formam  nanciscitur;  prima  di- 
gitorum phalanx  quinque  globorum  forma  apparet,  brevi* 
post  metacarpum;  sexta  jam  hebdomade  globi  cylindrici 
evaserunt;  septima  hebdomade  jam  parva  ossificationis 
puncta  adsunt  in  primo  digiti  medii  internodio;  octava  in 
indice,  tum  in  annulari,  nona  in  pollice,  decima  in  primo 
auricularis  articulo;  versus  finem  temporis  foetalis  phalan- 
ges eam  formam  habent,  quam  per  totam  vitam  servant. 
Primus  digiti  medii  articulus  decima  hebdomade  -f"',  ver- 
sus foetalis  temporis  finem  6^"'  longus  est  supra  minus  os- 
sificatus quam  infra;  secunda  phalanx  undecima  tantum 
hebdomade  formationi  cartilaginosae  finem  imponit,  duo- 
decima exorditur  ossificatio,  tredccima  jam  ossium  puncta 
adsunt  in  media  parte;  internodii  medii  in  digito  medio 
longitudo  tertio  mense  est  i'",  graviditatis  fine  4'".  Tertia 
phalanx  serius  quidem  edomiatur  caeleris;  semel  autem 
orta,  eo  citius  evolvitur;  septima  hebdomade  ossificationis 
principium  jam  manifestum  est.  Ultimus  pollicis  articulus 
primum  et  plurimum,  tum  annularis,  deinde  medii,  porro 
indicis,  denique  auricularis  efformaturv  Hujus  phalangis 
ossificatio  peculiari  modo  efficitur:  oritur  globus  osseus, 
qui  in  parvum  conum  cavum,  articulationem  versus,  et  in 
majorem  extrorsum  versus  directum,  sese  commutat.  Tum 
conus  magnus  planus  fit,  minor  autem  accrescit,  et  quinto 
mense  aeque  longus  fit  ac  magnus  latus  est,  crassam  sci- 
licet clavacque  similem  formam  naclus,  cono  exteriori  rc- 

manente,  ct  interiori  tantummodo  apicis  instar  inserviente. 
Longitudo  articuli  ossificaii  pollicis  anguiferi  quarto  mense 
•f"'  explet,  line  periodi  foetalis  liic  longissimus  3±"'  tenet, 
tum  sequitur  annularis,  medius,  index  et  auricularis;  lineae 
quadrante  tantum  non  ossificato.  — 

Quae  modo  citavimus  praecipue  ex  Ritgen  deprom- 
pta, in  ossificationis  periodis  constituendis  a veterum  auto- 
rum,  e.  g.  Coiteri,  Nesbitti,  Soemmer ingii,  Loderi, 
Kerkringii,  Blumenbachii  de  hac  re  observationibus 
divergunt.  Senff,  multis  exactissimis  investigationibus  in- 
stitutis, autorum,  quos  nominavimus,  ratione  ducta,  ossifi- 
cationis singularum  extremitatis  superioris  partium  tempus 
ita  constituit:  os  humeri,  radium  et  ulnam  nona  tantum- 
modo hebdomade;  metacarpum  et  ultimam  phalangem  duo- 
decima, primam  phalangem  decima  tertia  hebdomade,  se- 
cundam post  decimam  quartam  demum  manifesta  puncta 
ossificationis  exhibere.  At  satis  superque  constat,  quanto- 
pere vetustiores  de  evolutionis  historia  observationes  recen- 
tioribus  postponendae  et  quot  errores  adeo  in  constituenda 
foctuum  aetate  commissi  sint,  ut  his  ultimis  tantummodo 
decenniis  praecedente  Wolfio,  industria  Oken,  Mecke- 
lii,  Joan.  Muellcri,  Burdach,  Purkinje,  Rathkc, 
Panders,  de  Baer,  Ritgen  etc.  solidius  historiae  evo- 
lutionis fundamentum  positum  sit.  Temporis  tamen  con- 
secutio in  evolutione  singularum  ossium  seriorum  et  par- 
tium, et  ratio,  qua  cylindrus  ex  primitivo  globulo  sensim 
sensimque  prodit,  a veteribus  hisce  autoribus  eodem  fere 
modo  ac  a recentioribus  describitur.  Quoad  rationem  os- 
sificationis manus  ossium  ad  antibrachium  ct  humerum, 
commemorandum,  radii  ct  ulnae  cylindros  mature  jam  eo 
discerni,  quod  radii  extremitas  manui,  ulnae  extremitas  hu- 
mero obversa  celerius  drcuilu  et  extensione  crescant,  quam 
utriusque  ossis  corpus;  eo  igitur  jam  a principio  radii  ad 
manum  ulnaeque  ad  humerum  appropinquatio  patet.  Ex- 
tremitas superior  autem  et  inferior  eo  dilferunt,  quod  ossa 
metatarsi  et  digitorum  pedis  phalanges  serius  ossificentur 
manus  metacarpo  et  digitorum  phalangibus,  quod  praecipue 
lluxui  sanguinis,  initio  versus  caput  foetus  sese  inclinanti 

adscribendum.  Contraria  ratio  est  inter  carpum  et  tarsurn, 
cujus  enim  ossa  prius  illius  ossibus  ossificantur,  quod  mor- 
phologice per  varietatem  magnitudinis  ossium,  physiologice 
majore  functionum  tursi  gravitate  explanandum.  Porro  ex 
factis  supra  descriptis  differentia  notanda,  inter  partes  sin- 
gularum ossium  manus  scrierum  dum  evolvantur,  existens; 
sic  e.  g.  in  metacarpo  os  metacarpi  indicis  diu  omnibus 
evolutione  excellit;  opposita  est  ossis  metacarpi  pollicis  ra- 
tio. Prima  et  secunda  phalange  digitus  medius  jam  initio 
praevalet;  cui  proximus  index;  tertia  phalange  pollex  prae- 
valet, huncque  sequitur  digitus  annularis.  Ilancce  differen- 
tiam praevalenti  physiologicae  singularum  digitorum  pha- 
langum  gravitati  inniti,  in  dubium  vocari  nequit,  qua  ra- 
tione id  efficiatur,  aliis  ad  explanandum  relinquimus.  Certo 
autem  causa  non  solum  in  magnitudinis  diversitate  serius 
cxistente  quaerenda,  ut  videre  est  in  osse  metacarpi  indi- 
cis, quod  ultima  tantum  foetus  periodo  ossi  metacarpi  me- 
dii locum  cedit.  Probabilius  autem  hoc  majori  similitudine 
explanaretur,  quae  principio  foetus  periodi  extat  manum 
inter  et  pedem,  cum,  ut  inter  omnes  constat,  secundus  pe- 
dis digitus  ct  seriori  vita  centralis  digitus  maneat.  — 


§.  3.  Leges  morphologicae  formatio- 
nis ossium  manus  humanae  13 ). 

% 

Systema  motus  universe  periphericam  directionem  se- 
quitur, quare  membra  motus  formam  extensam  et  radiatam 
sibi  vindicant  ct  pro  principe  formationis  typo  lineam  re- 
ctam habent.  Quod  systema  igitur  cum  multiplicationem 
progressivam  proprie  exhibeat,  — quam  ob  rem  ultimum  ef- 
formatur,  — observatur  in  conformatione  ejus  partitio  cra- 
dians,  accremcntum  ossium  intermediorum,  ct  impar  evolu- 
tio portionum  per  partitionem  exortarum,  quarum  nonnul- 
lae progrediuntur,  aliae  retrogradae  evanescunt,  lloc  ut  in 


13)  Ritgen,  p.  149  — 151. 

manu  demonstremus,  extremitatem  superiorem  universe  in- 
tueri nos  opportcl,  cujus  est  manus  nonuisi  organon  indivi- 
duale  factum.  Rationes  morphologicae  autem  sunt  hae:  Os 
humeri  in  radium  et  ulnam  dividitur;  ulna  ki  cubiti,  radius 
iu  carpi  articulatione  crassior  fit;  metacarpi  ossa  praecipue 
ad  radium  pertinent;  radius  proxime  se  dividit  in  os  navi- 
culare et  lunatum;  os  naviculare  gaudet  extensione  dorsali 
et  volari;  processus  dorsalis  in  os  capitatum  et  multangu- 
lum minus  disjungitur;  processus  volarij  qui  mutilus  fit, 
fert  tantum  os  multangulum  majus,  pro  duobus  ossibus 
mancis  et  concretis  habendum.  Os  capitatum  fert  os  me- 
tacarpi et  articulos  digiti  medii,  tanquam  processus,  os 
multangulum  minus  sustentat  os  metacarpi  indicis,  quod 
ejusdem  digiti  internodia  fert;  portio  dorsalis  multanguli 
majoris  osse  metacarpi  pollicis,  valde  crasso  et  vel  uti  ex 
duobus  concreto,  instructa;  quae  concretio  magis  adhuc  in 
osse  conoideo  primo  tarsi  et  in  basi  ossis  metatarsi  hallucis 
manifestatur.  Portio  volaris  ossis  multanguli  majoris  caret  era- 
diatione  atque  unum  tantum  processum  format;  os  lunatum 
in  osse  hamato  continuatur,  quod  ut  os  cuboideum  meta- 
tarsi ex  compluribus  ossibus  cuneiformibus  compositum 
apparet,  quapropter  duorum  digitorum  quarti  scilicet  et 
quinti  articulos  fert;  os  hamatum  constat  ex  processu  dor- 
sali et  volari,  primus  in  ossa  metacarpi  duorum,  quae  no- 
minavimus, ossium  transit,  alter  in  processum  hamatum 
restringitur,  sine  digiti  columna;  os  intermedium,  quod  ex 
ulnae  exoritur  continuatione,  est  os  triquetrum,  supra  quod 
columnae  digiti  loco  nonnisi  os  pisiforme  extat. 

Brevibus  hic  differentia  notanda  inter  morphologicas 
manus  et  pedis  rationes  existens.  In  pede  scilicet  legis 
eradiationis  aequabilitas  jam  superius  eo  impeditur,  quod 
fibula  tibia  mullo  inferior  evadit,  quam  ulna  radio;  dum 
igitur  in  his  uterque,  quantumvis  diverso  modo  ossium  in- 
termediorum particeps  fit,  tarsi  ossa  in  pede  a tibia  non- 
nisi progrediuntur,  quare  pes  magis  femori  annectitur,  ma- 
nus e contra,  tanquam  peculiare  organum  osseum  liberius 
sejuncta  radium  sibi  vindicat  et  per  ulnam  modo  cum  osse 
humeri  conjunctionem  init.  Quae  eradialio  impedita  tum 

in  pede  quoque  invenitur,  uno  tantum  osse,  astragalo  ti- 
biae subjecto ; ex  quo  duplex  denuo  deorsum  et  antrorsum 
procedit  evolutio  in  os  naviculare  et  calcaneum,  quorum 
alteri  denique  ossa  cuneiformia,  alteri  os  cuboideum  e plu- 
ribus ossiculis  concretum  continuatur;  inde  eadem  quae  in 
manu  exstat  ratio. 

Accuratior  manus  cum  pede  comparatio  postea  a no- 
bis musculorum  indole  disserentibus  instituetur,  quippe  qui 
multifaria  hujus  rationis  fundamenta  praebeant  idcoquc  ar- 
gumenta certiora  suppeditent. 


i 

Cap.  II.  Myologia. 

§.  1.  Anatomia  comparata  musculo- 
rum manus. 

* * 

A.  Musculi  extremitatis  anterioris  pinnalcs  apud 
Chondraeanthos  1 

, Simplicissimum  typum  observant ; constant  enim  e 
1 strato  musc.  superiori  (levatore  pinnae)  et  strato  inferiori 
(depressore  pinnae);  uterque  ex  interiore  pinnae  margine 
oriundus  fasciculos  musculares  radiis  pinnae  annexos  et  pa- 
rallela cum  his  directione  cxtrorsum  decurrentes  continet. 

• 

„ 0 

B.  Musculi  Os  tacant  horum  1!i). 

Extremitatis  musculi  apud  hos  quoque  simplicissime 
constructi.  Pinnam  detrahunt  seu  flectunt,  attollunt  seu 
extendunt,  pronam  aut  supinam  reddunt.  Musculi  portio- 
nis manui  analogae  ex  inferiore  praesertim  parte  clavicu- 
lare ossibusque,  quae  pinnae  radiis  adjacent,  exoriuntur.  In 
externa  superficie  tres  musculi  exstant:  unus  quidem  su- 

per- 


14)  Meckel.  Vergleich.  Anat.  P.  IU.  p.  94. 

15)  Meckel.  P.  III.  p.  86. 

perficialis  duoque  profundiores.  1)  Pinnae  protractor  ex 
inferiore  claviculae  parte  ortus  posticae  radiorum  basi  in- 
seritur; pinnae  radips  disjungit  easque  transverse  in  dire- 
ctionem perpendicularem  seponit.  2)  Musculus  longiuscu- 
lus priore  obtectus  ad  anteriorem  radiorum  basin  vergit 
pinnamque  antrorsum  ducit.  3)  Pinnae  depressor  radiorum 
basi  affigitur.  In  superficie  interna  duo  in  conspectum  ve- 
niunt musculi,  quorum  alter  a clavicula  superiore  ad  pin- 
nae basin  demissus  pinnam  levat  et  retrorsum  trahit,  alter 
subtus  positus  eadem  functione  fungitur,  r 

C.  Musculi  manus  Amphibiorum  1 (J. 

In  carpi,  metacarpi  et  digitorum  musculos  dividuntur. 
I.  Musc.  carpi  et  metacarpi.  Extensores  seu  levatores,  fle- 
xores seu  depressores,  attractorcs  et  detractores  maxima  ex 
parte  ab  osse  humeri  originem  petunt  finem  que  posterio- 
rem ossis  unius  vel  plurium  ossium  metacarpi  adeunt;  in 
Balrachiis  caudatis  praesertim  in  Proteo  maxima  simpli- 
citas. 1)  Levator  communis  ab  osse  humeri  ad  externi 
ossis  metacarpi  basin  procedit.  2)  Levator  proprius  ab  an- 
tibrachio  ad  os  metacarpi  digiti  primi  (ambo  in  Proteo  in 
unum  redacti  sunt).  3)  Abductor  seu  flexor  manus  ex  in- 
teriore Ossis  humeri  parte  in  externum  carpi  marginem 
progreditur.  4)  Flexor  proprius,  quo  Proteus  caret.  Jam 
abhinc  musculi  quod  ad  insertionis  puncta  typum  constan- 
tem observant.  Apud  Amphibia  superioris  ordinis  ( Chelo - 
nios,  Sciuros)  musculorum  apparatus  jam  magis  composi- 
tus apparet,  compluribus  scilicet  extensoribus  et  flexoribus, 
musculis  radialibus  et  ulnaribus  additis.  II.  Digitorum  mus- 
culi. Batrachia  semper  gaudent:  1)  Extensore  digitorum 
communi,  qui  a carpo  ad  phalangem  ultimam  parte  priore 
musculari,  ulteriore  tendinosa  decurrit.  2)  Musculis  interos- 
seis inter  bina  matacarpi  ossa  silis,  qui  in  utroque  latere 
ad  basin  primae  digitorum  phalangis  accedunt,  primaque 
internodia  extrorsum  et  introrsum  deducunt.  3)  Pepuliari 


16)  Meckel.  P.  III.  p.  217-235. 

ultimi  digiti  abductore  ab  ulnari  carpi  superficie  oriundo. 
4)  Flexore  longo  ab  ulnari  ossis  humeri  condylo  ad  ulti- 
mam digitorum  phalangem.  5 et  6)  Flexoribus  brevibus 
partim  a tendine  lato,  in  quam  flexor  longus  in  carpo  ex- 
panditur, egi’essis  (lumbric.)  phalangique  secundae  designa- 
tis; partim  ab  inferiore  metacarpi  superficie  ad  primam  pha- 
langem flectendam.  — Apud  Batrachia  ecaudata  duplices 
exstant  extensores;  apud  Chelonios  et  Samos  flexores  di- 
gitorum superficiales  et  profundi  communes  magis  magisque 
musculi  perforantis  et  perforati  structuram  induentes  et  su- 
periorum ordinum  instar  m.  lubricales  primae  phalangi  im- 
pertientes. 

1).  Musculi  extremitatis  anterioris  ( alares)  avium  1 :J. 
\ ( 

I.  Musculi  manus.  1)  Extensor  radialis  longus  a 

parte  superiore  condyli  extensorii  ad  processum  pollicarem 
metacarpi  radialis  vergit.  2)  Extensor  radialis  brevis  a su- 
periore radii  parte  in  eundem  processum  demissus.  3)  Ex- 
tensor ulnaris  a condylo  ossis  humeri  externo  ad  partem 
ulnarem  metacarpi.  4)  A superficie  externa  ulnae  muscu- 
lus ad  ulnarem  metacarpi  ramum  tendit.  Musculi  adhuc 
nominati  manum  (alam)  tollunt  et  ad  latus  radiale  et  ul- 
nare antibrachii  devehunt.  5)  Flexor  ulnaris  superficialis 
a condylo  ulnari,  interno  ad  os  carpeum  ulnare  et  ad  fle- 
xilem metacarpi  superficiem  continuatur.  6)  Flexor  radia- 
lis profundus  ex  interna  ulnae  superficie  ortus  ad  ra- 
mum radialem  metacarpi  pertinet;  uterque  manum  (alam) 
flectit.  7)  Extensor  patagii  anterioris  cum  m.  pectorali 
magno  cohaeret,  ex  ventribus  nonnullis  compositus,  tum  in 
tendines  longas  ct  tenues  abit,  quarum  longissima  magna 
clasticitate  praedita  antrorsum  in  membranam  dilabitur,  aliis 
tendinum  laciniis  extensori  longo  radiali  annexis.  In  Bap- 
tatoribus  imprimis  in  avibus  nocturnis  musculus  alaris  per- 
fectissimus invenitur,  minime  vero  excultus  apud  Apteno- 
dyten,  ubi  formam  aponcuroseos  latae  nactus  externae  an- 


17)  Meckel.  P.  III.  p.  333. 

tibrachii  superficiei  incumbit.  Musculus  membranam  ala- 
rem  posteriorem  extendens  cutaneis  adnuineratur. 

II.  Musculi  digitorum.  Sunt  quidem  magis  dissi- 
pati et  in  longos  antibrachio  adjacentes  brevesque,  qui  in 
manu  sunt,  dividendi.  «)  Longi  digitorum  musculi:  1) 

Extensor  digiti  primi  et  secundi  communis  a condylo  ex- 
terno ossis  humeri  incipit,  longior  secundo  lacinia.  2)  Ex- 
tensor digiti  secundi  proprius  ex  radio  et  ulna  provenit; 
apud  Aptenodyten  ambo  extensores  in  unam  tendinem  reT 
stricti  sunt.  3)  Flexor  superficialis  cum  parte  tendinea  a 
condylo  humeri  interno  ortus  ad  basin  internodii  secundi 
descendit.  4)  Flexor  profundus  inter  ulnam  et  secundum 
internodium  decurrit;  amborum  musculorum  vices  in  Ap- 
tenodyte  una  tendo  excipit,  b)  Breves  digitorum  musculi: 
Pollex  semper  fere  quatuor  musculos  breves  accipit  flexioni, 
extensioni,  abductioni  et  adductioni  providi  apud  Rapidio- 
res diurnos  et  Struem  robustissimi  cernuntur.  Digitus  se- 
cundus Ires  musculos  possidet:  flexorem  externum  et  in- 
ternum in  internodio  secundo  et  adductorem  in  primo.  Di- 
gitus. minimus  abductorem  tenuem  nanciscitur.  Omnes  mus- 
culi breves  praecipue  a metacarpo  exordiuntur. 

E.  Musculi  manus  et  digitorum  apud  mammalia  1 8 ). 

1.  Tota  manus  musculis  carpi  et  metacarpi  levatur 
seu  extenditur,  flectitur  seu  detrahitur,  plus  minusvef  ver- 
sus marginem  radialem  aut  ulnarem  antibrachii  movetur, 
adducitur  aut  abducitur;  qui  motus  ductus  saltem  exten- 
soribus et  duobus  flexoribus  longitendineis  efficiuntur,  mu- 
sculis scilicet  radialibus  externo  et  interno.  1)  Extensor 
radialis  a condylo  externo  ossis  humeri  ortus  infra  saepe 
in  duos  dividitur,  extensorem  radialem  longum  et  brevem, 
quorum  hic  tertio,  ille  secundo  ossi  metacarpi  inservit. 
Apud  E(juos,  Camelos , Ruminantia  unus  tantum  adest  ext. 
rad.  ad  gambam  (Rohre)  decurrens;  in  Suibus  ext.  rad. 
valde  evolutus  ad  secundum  metacarpi  os.  Rosores'  duos 


18)  Meckel.  P.  III.  p.  536  — 575. 

habent  extensores  radiales  penitus  separatos  secundo  ter- 
tioque  metacarpi  ossi.  In  Carnivoris  partes  haecc  modo 
perfectae  modo  imperfectae;  in  Vespertilionibus  musculus 
fortis  ad  basin  trium  primorum  metacarpi  ossium.  Apud 
Didelpkin,  Lemurem,  Simias  et  Hominem  in  duos  plane  diri- 
mitur musculos  sec.  et  tert.  metacarpi  ossi.  Omnino  evo- 
lutio et  divisio  hujus  musculi  a manus  efformatione  depen- 
det. 2)  Extensor  ulnaris  a condylo  ossis  humeri  externo 
et  ulna  ad  os  metacarpi  externum  procedit;  in  Tatn  et 
Urso  maritimo  musculus  duplex.  3)  Flexor  ulnaris  a con- 
dylo interno  ad  os  pisiforme.  In  JHyrmecophaga  didactyla 
musculus  fortissimus  quadrifariam  partitus  os  pisiforme  com- 
movet; in  Arctomy , Phoca  et  Vespertilione  idem  magnae 
molis  est;  apud  Verpertilionem  ad  latus  ulnare  carpi  acce- 
dit. 4)  Flexor  radialis  a condylo  interno  ossis  humeri  ad 
os  metacarpi,  si  plura  sunt  ad  id,  quod  secundo  animalium 
pluribus  digitis  praeditorum  respondet,  sic  e.  g.  apud  Sues 
ad  primum  os  metacarpi  (h.  e.  secundum  aliorum);  apud 
Carnivora  magis  quam  apud  Rosores  evolutus;  in  Simiis  et 
Hominibus  ad  secundum  nonnisi  os  metacarpi.  5)  Muscu- 
lus palmaris  longus,  quem  pro  superficiali  quoque  flexore 
radiali  habeas  in  manu  in  aponeurosin  tenuem,  digitorum 
ilexores  proxime  obducentem  expanditur,  quae  cum  cute 
arcte  conjuncta  in  basi  primae  digitorum  phalangis  in  te- 
lam cellujosam  dilabitur.  A latere  ejus  ulnari  fasciculi 
musculares  quadrati  extrorsum  vergunt  (palmaris  brevis). 
Solidungula , Itum  hiantia,  Pachydermata , Didelphides  iis  ca- 
rent, exstant  a\m(x  Udent ata , Rosores,  Carnivora,  Quadru- 
mana  et  Hominem.  Apud  Rradypoda  tridactylum  nullam 
aponeurosin  format,  sed  interiori  carpi  margini  inseritur; 
in  Hyaena  et  Urso  intime  cum  superficiali  digitorum  flexore 
contextus  est. 

II.  Musculi  digitorum.  1)  Extensor  digitorum 
communis  a condylo  externo  oritur  et  tendinibus  sejunctis 
procedit  ad  omnes  digitos,  excepto  pollice;  apud  Solidun- 
gula  biceps  est  et  ad  superficiem  dorsalem  omnium  in- 
ternodiorum vergit;  apud  Suem  duo  extensores  communes, 
qui  plane  concreti  tribus  interioribus  digitis  adducuntur; 

in  Myrmecophago  didactyla  digito  magno  tantum  inservit, 
qui  tertius  aliorum  valet.  Apud  Rosores,  Marsapialia , Car- 
nivorci,  Vespertiliones , Qiiadrumana  et  Hominem  quatuor  di- 
gitis externis  subministratur;  in  Phoca  tendo  communis 
supra  carpum  dilatatur  et  tum  demum  quadripartita  eva- 
dit. 2)  Extensor  proprius  maxime  externus  pro  digito 
quinto  saepe  praecedentis  tantummodo  pars  est.  Apud 
Solidungtda'  sub  ext.  comm.  a radio  ad  medium  primum 
internodium  porrigitur;  in  Sue  tertium  et  quartum,  iu 
Arctomy  quintum  digitum  attingit;  in  Hystrice,  Lepore,  Ilal- 
maturo  et  Dide  Iphide , quartum;  in  Cane,  Fele , Urso , Mele 
aliisque  tertium,  quartum  et  quintum  cum  communi  arcte 
conjunctus;  apud  Hominem  quinto  tantum  suggeritur.  3) 
Extensor  proprius  indicis  inde  ab  ulna  ad  latus  externum 
primi  internodii  pertinet;  deest  Solidungtdis ; in  Rumina- 
libus extensor  digitorum  comm.  bipartitus  ejus  et  praece- 
dentis vices  implet;  iu  Sue  digitum  primum  et  secundum 
attingit;  in  Hystrice,  Castore , Arctomy  et  Lepore  adest;  in 
Urso  et  Nasua  pollicem  et  indicem  adit;  in  Stenppe  dua 
tendines  ad  indicem  et  medium  delegat,  in  Simiis  una 
tendo  ambobus  convenit;  apud  Hominem  tantum  indicis 
est.  Ideo  Mammalia  omnino  unicuique  digitorum  exter- 
norum duos  extensores  immittunt,  Homo  secundo  tantum- 
modo et  quinto ; qua  structura  manus  apud  Animalia  ma- 
gis pedi  exaequatur  (ext.  long.  et  brev.  digit.  pedis)  et 
incessus  gratia  validius  levatur  quam  Homini  expedit.  — 
Pollex  perfectus  generati m unum  abductorem  duosque  ex- 
tensores sibi  vindicat.  4)  Abductor  longus  a radio  et  ulna 
ante  extensores  carpi  radiales  et  supinatorem  longum  ad 
os  multangulum  majus  et  ad  marginem  radialem  baseos 
metae,  pollicis  decurrit;  apud  Epios  trium  musculorum 
pollicarium  loco,  quos  citavimus  unus  tantum  exilis  adest 
a radio  ad  ossis  styloidei  ( Griffelknoclien ) partem  inter- 
nam procedens;  in  Ruminalibus  abductor  pollicis  evanescit; 
in  Sue  ab  antibracliio  ad  primum  metacarpum ; in  Hystrice 
et  Arctomy  fortissimus ; apud  Caviam , Leporem,  Murem , Sciu- 
rum, Cricetum,  Hyaenam,  Canem,  Felem , Melem , Ursum , Ich- 
neumonem, Halmaturum,  Mustelam  et  Atelem  cum  extensore 

pollicis  coalescit;  sejunctus  et  robustus  in  Phoca , fortior 
in  Quadrumanis  quam  in  Homine  ad  os  multangulum  majus 
quoque  et  eorum  os  supernumerarium  transfertur;  in  Ves- 
pertilione satis  explanatus  musculo  adjuvatur  longiusculo 
tendinoso,  qui  ab  aponeurosi  musculi  temporalis  devectus 
tendinis  ope,  in  anteriorem  membranae  alaris  marginem 
praegredientis,  pollicis  metacarpo  contexitur,  altera  tendine 
primo  internodio  secundi  digiti  immissa,  quo  ala  tota  for- 
titer levatur  ( extensorem  patagii  apud  Aves  exaequat). 
5 et  6)  Extensor  pollicis  longus  et  brevis;  prior  ab  ulna 
ad  internodium  secundum,  posterior  a radio  ad  interno- 
dium primum.  Utroque  carent  Solidwigida , Ruminalia , 
Sus , Edentata , Glires , Carnivora  et  Ateles ; longus  tan- 
tum in  Phoca } JDidelphide  et  Quadrumanis  exstat;  brevis 
in  Simiis  cum  abductore  concretus  in  Homine  separatus 
est.  — 7 et  8)  Flexores  digitorum.  Apud  Mammalia 

omnino  duo  adsunt  flexores  longi  communes,  ab  antibra- 
chii  ossibus  oriundi  externisque  digitis  inserti,  qui  pecu- 
liari structura  et  apparatu  fruuntur  (ligamentis  cruciatis, 
vaginalibus,  annularibus,  obliquis,  ligamento  carpi  proprio, 
perforatione,  ortu  lumbricalium  singulari  aliisque  id  genus). 
In  Solidungulis  superiora  amborum  musculorum  capita  in 
postica  ossis  humeri  parte  ab  extremitate  ejus  inferiore 
progenita  initio  ad  unum  musculum  fortem  concrescunt;  in 
Ruminalibus  nulla  concretio.  In  superficie  inferiore  gambae 
apud  Solidungida  et  Ruminantia  tendo  exstat,  simplex  in 
Solui. , bipartita  in  Rumin.  pro  postico  digitorum  inter- 
nodio; a media  liacce  tendine  lacinia  superficialis  flexoris 
perforati  tendinem  aggreditur;  (pars  m.  lumbric.  analoga). 
In  Ornithorhyricho  flexor  digitorum  communis,  latus  et 
planus  ad  rkizonychia  procedit,  et  quatuor  musculos 
exiles  in  merpbranam  natatoriam  demittit.  Apud  Mymec. 
didactylam  musculus  perforaris,  omnibus  caeleris  con- 
junctim  major,  tendinibus  crassis  tertiae  phalangi  di- 
giti tertii  et  secundi  inseritur,  tertio  digito  alterum  quo- 
que perforatum  assecuto.  In  Rradypode  ex  musculis  am- 
bobus coalitis  maximus  evenit,  qui  cum  tribus  portionibus 
tertiam  phalangem  tentat;  dum  in  phalange  secunda  fis- 

sura  longitudinalis  ncc  tamen  penetrans  exstat.  Apud 
Arctomyn  musculus  superficialis  tenuissimus  est  superne 
jam  in  quatuor  tendines  divisus,  quae  in  fissuris,  per  quas 
perforantes  tendines  proveniunt,  fortibus  annulis  cartilagi- 
neis circumdatae  sunt;  musculus  ejus  profundus  quadriceps 
ortus,  singulis  capitibus  infra  in  unam  tendinem  conver- 
gentibus, in  extremitate  metacarpi  anteriore  denuo  in  qua- 
tuor tendines  discedit  a secundo  ad  quintum  usque  digi- 
tum; ab  unaquaque  tendine  musculus  lumbricalis  prove- 
nit. Apud  HalmaUirum  musculus  superficialis,  m.  profun- 
dus et  flexor  pollicis  ununt  musculum  cum  tendine  sim- 
plice  constituunt;  in  Didelphide  musculus  superior  exilior 
a profundo  crassiore  discedit;  in  Carnivoris  ambo  flexores 
et  palmaris  longus  intime  contexti  sunt;  flexor  eorum  su- 
perficialis nonnisi  secundo  tertio  et  quarto  digito  tendines 
suppeditat,  digitus  quintus  tendinem  perforatam  a palmari 
accipit;  quatuor  palmaris  tendines  in  margine  phalangis 
primae  cum  tendinibus  m.  superficialis  concrescunt;  mu- 
sculus profundus  ex  quinque  capitibus  constat,  quorum  aliud 
et  robustissimum  a condylo  interno  incipit,  aliud  cum  su- 
perficiali longe  coalescit,  tendoque  communis,  ex  quatuor 
ventriculis  tenuioribus  quintoque  grandi  contexta,  ten- 
dunculos  perforantes  ad  secundum,  tertium,  quartum,  quin*- 
tumque  digitum  propellit;  sic  praesertim  apud  Hyaenam 
res  se  habet.  In  Talpa  communis  tantum  flexor  cum  apo- 
neurosi palmari  commissus.  Apud  Phocam  tendines  flexo- 
ris profundi  ad  omnes  quinque  digitos  procedunt  et  lum- 
bricalium tendines  cum  tendinibus  superficialis  concrescunt. 
Vespertiliones  flexore  longitendineo  communi  gaudent,  qui 
ad  omnes  digitos  provectus  manum  detrahit  alamque  com- 
ponit. Apud  Stenopem  musculus  superficialis  per  tendinem 
mediam  biventer  evadit  et  ex  ventre  inferiore  quatuor 
tendines  cum  quatuor  externis  digitis  communicat;  pro- 
fundus cum  duobus  capitibus  a condylo  interno,  radio  et 
ulna  oriundus  magno  fasciculo  musculari  conjungitur  cum 
ventre  superficialis  superiore;  utrumque  caput  in  tendinem 
transit,  ex  qua  singula  portio  unicuique  tendunculorum  per- 
forantium committitnr,  ita  ut  omnes  liice  tendunculi  duas 

radices  habeant.  Musculi  lumbricales  in  Stenope  perfectis- 
sime exculti,  nam  a)  in  utroque  singulorum  digitorum  la- 
tere soliti  exstant  et  musculares  ad  prima  internodia  pro- 
grediuntur, tum  6)  ab  osse  pisiformi  musculus  demittitur 
digitorum  lateribus  tendines  accessorias  subministrans,  quae 
secundae  phalangi  prospiciant,  a secunda  denique  phalange 
c)  paria  tertii  ordinis  ad  phalangem  tertiam  decurrunt; 
ideoque  solitorum  quatuor  lumbricalium  loco  viginti  qua- 
tuor  adsunt,  quibus  fit  ut  Stenopes  secunda  et  tertia  pha- 
lange vehementissime  flexis  extremitatis  dorso,  nequaquam 
planta  in  incessu  utantur;  caeterum  et  musculi  interossei 
adsunt.  In  Lemure  nulli  quidem  musculi  accessorii,  atta- 
men insignis  m.  profundi  magnitudo  efficit,  ut  tertiam  pha- 
langem fortiter  replicare  possint.  9)  Pollex  apud  nOn- 
liulla  animalia  flexorem  peculiarem  adipiscitur,  qui  a radio 
exoriens  secundae  phalangi  inseritur.  Inter  Carnivora  in 
Hyaena  et  Cane  adest,  apud  Felem  Ursumque  decst  e jus- 
que vices  tenduuculus  a profundo  jexcipit;  ulterior  ratio  in 
Simiis  quoque.  Exstat  apud  Hominem. 

\ Breves  manus  et  digitorum  musculi,  exoriuntur  a 
carpi  et  metacarpi  ossibus  et  ad  primam  digitorum  phalan- 
gem ossaque  metacarpi  pollicis  et  digiti  minimi  decur- 
runt. Huc  pertinent  musculi  interrossei  externi  et  interni 
seu  unicipites  et  bicipites,  quibus  nonnulli  quoque  pollicis 
et  digiti  quinti  musculi  adnumerandi  sunt,  ut  ex  Ornitho- 
rynchi  structura  patet,  in  quo  digitus  primus  et  quintus 
vulgares  tantummodo  interosseos,  hic  externum  tantum  ac- 
quirunt; hoc  modo  abductor  digiti  minimi  nihil  aliud  est 
nisi  interosseus  ulnaris,  'et  adductor  et  abductor  brevis 
pollicis  interrosseum  ejus  internum  et  externum  seu  radia- 
lem sistunt.  Praeterea  pollex  flexorem  brevem  et  oppo- 
nentem exhibet,  digitus  quintus  adductorem  et  flexorem 
brevem,  qui  flexores  musculis  lumbricalibus  analogi  viden- 
tur, cum  pollex  lumbricalem  desideret.  Opponens  polligs 
et  adductor  digiti  minimi  solitarii  sunt  ossium  metacarpi, 
primi  scilicet  et  quinti,  musculi,  unde  sibi  respondent. 
Talis  est  ratio  summae  cflormationis  musculorum  brevium 
in  manu  humana.  — In  animalibus  complurium  metacarpi 

ossium  di gitorumque  participibus  musculi  inlerrossei  simili- 
ter se  habent.  Apud  Solidungula  et  Ruminalia  nullum  eo- 
rum vestigium  occurrit;  iu  Ornithoryncho  ex  unoquoque 
osse  metacarpi  musculus  provenit  parte  anteriore  bifidus. 
In  Myrmecophaga  praesertim  parmagno  ossi  pisiformi  ad- 
dicti sunt,  quod  quiaque  musculis  motum  pollicis  locum 
tenet.  Apud  Carnivora  musculi  interossei  amplissimi  non- 
nullis flexoribus  in  motibus  lateralibus  sustentantur;  idem 

s 

in  Rosoribus.  Apud  Vespertiliones  parvi  a carpo  ad  infe- 
riorem metacarpi  extremitatem  decurrunt,  manumque  fle- 
ctunt. Quintus  digitus  plerumque  abductorem  et  adducto- 
rem habet,  in  Q uadrumanis  flexorem  quoque;  abductor 
apud  Carnivora  et  Quadrumana  major  quam  apud  Hominem ; 
apud  Ornithorhynchum  in  digito  quinto  unicus  tantum- 
modo musculus  interrosseum  externum  sistit.  Parvi  pol- 
licis  musculi  desunt  Solidungidis  et  Ruminantibus ; iu  Or- 
nilhorliyncbo  duo  tantum  interossei  existunt;  iu  Didelphy  t 
quatuor  musculi  pollicis;  Canis  opponentem  ct  flexorem 
parvam  et  adductoris  loco  tendinem  habet.  Apud  Ursum 
abductor,  adductor  et  flexor  pollicis  valde  explicati;  in 
Quadrumanis  et  Homine  omnes  quatuor  occurrunt,  validis- 
simus adductor,  flexor  tenerrimus  est ; opponens  apud  lio 
minem  prae  caeteris  Mammalium  invalescit;  Ursus  mariti- 
mus proprio  adductore  indicis  excellit.  — In  Rradypode 
tridaciylo  dorsum  manus  massa  musculari  tectum  est,  quae 
breves  extensores  ad  tertiam  phalangem  emittit,  cum  ten- 
dinibus m.  extensoris  longi  communis  concretos. 


ADDITAMENTUM. 

\ 

Quae  de  musculis  adhuc  diffusius  disseruimus,  perinde 
ac  in  capite  de  ossibus  factum  est,  paucis  etiam  circum- 
scribere non  ineptum  fore  propterea  speramus,  quod  mus- 
culi, vectium  osseorum  instrumenta  motoria  externam  ani- 
malium speciem  idcoquc  vitae'  genus  determinant,  ossa 
vero,  organismi  fundamentum,  innatam  magis  indolem  cx- 

bibent.  Brevibus  igitur  massae  muscularis  evolutionem 
repetam,  singulasque  partes  passim  prae  caetcris  excultas 
et  quo  modo  ad  motuum  varietates  referendae  sint,  muscu- 
lorum dissimilitudines  denotabo.  Structuram  musculorum 
manus  simplicissimam  in  Chontlr acanthis  reperimus,  leva- 
tores nonnisi  et  detractores:  typum  proponit  Raja.  Apud 
Oslacanthos  musculorum  functio  in  quatuor  plagas  jam  di- 
recta est:  sursum,  deorsum,  antrorsum  et  retrorsum;  situs 
pinnae  pectoralis  apud  eos  respiciendus.  In  Amphibiis 
musculi  manus  et  digitorum  scjunctim  efformantur  et  di- 
stincta insertionis  puncta  acquirunt,  quibus  effectuum  di- 
rectio stabilior  fit.  Proteus  transitum  facit  a simplice 
piscium  typo ; JSatrachia  caetera  fabricam  muscularem  mon- 
strant fere  completam:  extensores  et  flexores  totius  manus 
duos  extensores  digitorum , flexores  longos  et  breves  digi- 
torum, musculos  interosseos,  abductorem  digiti  ultimi  et 
lumbricalium  rudimenta.  In  Cheloniis  et  Sauris  musculus 
perforans  et  perforatus  jam  structuram  horum  musculorum 
in  ordinibus  superioribus  obviam  impetrant.  Avium  mus- 
culi motibus  lateralibus  validissime  favent;  praeter  parvos 
digitorum  musculos,  quorum  pollicares  in  natatoribus  prae- 
cipue prominent,  tensorem  quoque  membranae  alaris  ob- 
servamus magno  musculo  pectorali  contiguum,  quo  con- 
nexa magnopere  illustratur  affinitas,  quam  extremitas  an- 
terior in  animalium  ordine  systematis  respiratorii  evolu- 
tione spectabili  cum  organo  respirationis  init.  Musculo- 
rum explicatio  maxime  parca  in  Aptenodyte , frequentis- 
sima  in  Raptatoribus.  Mammalia  denique  amplissima  no- 
bis argumenta  suggerunt,  quantopere  natura  typum  semel 
constitum  servet  et  formationum  rudimenta  vel  iis  anima- 
libus impertiat,  quorum  organisatio  peculiaris  partibus  or- 
dini universo  congruis  neutiquam  eget;  quae  lex  in  So- 
lidungulis  maxime  patet.  Nam  musculi  in  iis  obvii  sunt, 
si  nominibus  alias  vulgaribus  utimur:  extensor  digitorum 
communis,  extensor  digitorum  brevis,  flexores  communes, 
et  quod  mirum  est,  abductor  pollicis,  extensores  pollicis 
cl  lumbricalis  sub  tendinum  forma  reconditi.  E contrario 
in  aliis  Mammalibus  animadvertendum,  cum  propria  functio 

commutationem  organisationis  typicae  requireret,  naturam 
liuic  fini  per  deviationem  quam  minimam  satisfacere  cqgp- 
tarn  esse;  cui  rei  exemplo  sunt  praecipue  Chiropiera,  (Tr- 
nUhoihynchus , Myrmecophaga  didactyla , Arctomys  et  Sle- 
nops.  Chiroptei'is  extensor  radialis  et  ulnaris  contingit 
robore  insignis  et  tendo  muscularis  a musculo  pectorali  ad 
abductorem  pollicis  demissa  membranae  alari  extendendae, 
dum  flexor  profundus,  qui  digitos  omnes  appetit,  alam 
complicat;  quae  structura  Raptatorum  propriam  repetit. 
OmithorhyncMis  membrana  natatoria,  lata,  prae  unguibus 
prominente  praeditus,  quae  flabelli  instar  componi  potest, 
musculis  interosseis  excellit  quam  maxime  aequaliter  dis- 
positis. Myrmecophaga  didactyla  ut  formiceta  solidis  ter- 
rae stratis  obtecta  rescindere  valeat,  peculiari  musculorum 
apparatu  est  instructus,  quadripartito  scilicet  flexore  ulnari 
et  quinque  interrosseis  ossi  pisiformi  affixis.  Et  Arctomys 
gcrmanicarum  et  helveticarum  Alpium  incola,  qui  ungui- 
culorum ope  saxa  muscis  denudat,  flexoribus  validissimis 
ornatus  est.  Stenops  tandem,  qui  ut  omnes  Prosimii  in 
arboribus  scandit  et  fructibus,  insectis,  avibus  parvis  ct 
ovis  pascitur,  musculorum  lumbricalium  numerum  tam  mul- 
tiplicem nactus  est,  quantus  nusquam  alibi  reperitur.  Jam 
musculos  deinceps  considerantes  extensorem  radialem  in 
Vespertilione , flexorem  ulnarem  in  Myrmecophaga  didactyla 
maxime  excultos,  extensorem  digitorum  communem  in 
Suihus  et  Carnivoris  duplicatum  invenimus,  in  Myrmeco- 
phaga tridactyla  vero  extensorem  communem  brevem  quod 
ad  situm  extensori  digitorum  brevi  pedis  aequalem;  m. 
flexor  digitorum  profundus  in  multis  Carnivoris  ct  Rosori- 
bus pollici  etiam  tendinem  mittit,  qua  is  in  eandem  con- 
ditionem cum  caetcris  digitis  venit.  Flexor  digitorum  su- 
perficialis saepe  exilis  in  Carnivoris  concrescit  cum  m.  pal- 
mari in  flexorum  numerum  hac  ratione  excepto.  Lumbri- 
cales apud  Stenopem  sextuplices  evadunt.  Peculiaris  inter- 
osseorum in  Myrmecophaga  didactyla  directio  ct  functio; 
abductor  digiti  minimi,  adductor  et  abductor  pollicis  apud 
Ornithorhynchnm  plane  interossei  fiunt.  Extensor  pollicis 
minor  in  Phoca  adeo  deest,  ubi  pollex  maximus  digitus 

est,  flexor  pollicis  longas  in  ipsis  Quadrumanis  desideratur 
c^opponens  pollicis  perfectissime  in  Homine  exstructus  est, 
in  quo  musculi  pollicares  omnino  structura  maxime  nota- 
bili fruuntiir  manuique  perfectionem  impertiuntur,  qualem 
eximium  hoc  animi  instrumentum  requirit. 


§.  2.  Distributio  musculorum  manus 
' ' " humanae. 

Jam  musculorum  evolutionem  per  animalium  ordinem 
persecutis,  accuratiorem  musculorum  manus  humanae  de- 
scriptionem annectere  ideo  parum  aptum  nobis  visum  est, 
quod  eam  in  omnibus  enchiridiis  anatomicis  jam  satis  su- 
perque  delineatam  arbitrati  sumus.  Quare  nil  nobis  hic 
restat,  quam  ut  musculorum  numerum  systemate  circum- 
scribamus cum  topographico,  quam  physiographico , qui- 
bus breviter  in  conspectum  veniant.  In  topographico,  in 
quo  praesertim  systema  a Web  ero  propositum  ,9)  se- 
quemur, rationem  habebimus  musculorum  in  superficie  ra- 
diali, volari  et  dorsali  antibrachii  depositorum,  porro  mus- 
culorum in  palma  dorsoque  manus  et  quomodo  juxta  et 
supra  se  incubent;  in  physiographica  autem  distributione 
musculos  motorios  totius  manus,  digitorum  omnium  et 
uniuscujusque  digiti  singulatim  distinguemus.  Plurimi  ana- 
tomiae  cultores  systema  ex  utroque  conjuncto  construunt. 

I.  Divisio  topographica  musculorum  manus 

(ex  situ). 

A.  Musculi  in  parte  antibrachii  volari,  a latere  ul- 
nari ad  latus  radiale  ex  quatuor  stratis  dispositi. 

1)  stratum  primum  seu  supremum:  M.  palmaris  longus, 
pronator  teres  2 0 ) flexor  carpi  radialis. 


19)  BI.  J.  Weber,  Zergliederungskunst  etc.  T,  II 

20)  Musculi  pronatores  et  supinatores  in  dissertatione  adhuc 


2)  stratum  secundum:  M.  Ilex,  carpi  ulnaris,  flexor  di- 
gitorum sublimis. 

3)  stratum  tertium:  M.  flexor  digitorum  profundus,  fle- 
xor pollicis  longus.  • 

4)  stratum  quartum  s.  infimum:  M.  pronator  quadratus. 

B.  Musculi  in  parte  radiali  antibrachii,  duobus  stra- 
tis contenti. 

1)  stratum  primum:  M.  supinator  longus,  extensor  carpi 
radialis  longus,  cxt.  carpi  radialis  brevis. 

2)  stratum  secundum  s.  inferius:  M.  supinator  brevis. 

C.  Musculi  in  parte  dorsali  antibrachii  in  duobus 
stratis  collocati,  a latere  radiali  ad  latus  ulnare,  a quo 
musculorum  antibrachii  censum  (A.)  incepimus. 

1)  stratum  primum  seu  superius:  M.  extensor  digitorum 
communis,  extensor  carpi  ulnaris. 

2)  stratum  secundum  seu  inferius:  M.  abductor  longus 
pollicis,  extensor  pollicis  brevis,  extensor  pollicis 
longus,  extensor  proprius  digiti  indicis  et  extensor 
proprius  digiti  minimi. 

D.  In  plano  manus  volari  a parte  superiore  deorsum 
conspecti  et  a latere  ulnari  versus  radiale  musculi  recen- 
sendi sunt,  qui  sequuntur: 

1)  in  parte  ulnari:  M.  palmaris  brevis,  abductor  digiti 
minimi,  flexor  digiti  minimi  et  adductor  digiti  mi- 
nimi. 

2)  in  media  volae  parte:  M.  lumbricales  et  interossei 
interni. 

3)  in  parte  radiali:  M.  flexor  brevis  pollicis,  abductor 
brevis  pollicis,  adductor  pollicis  et  opponens  pol- 
licis. 

E.  In  plano  dorsali  manus : 

Musculi  interossei  externi. 


neglecti,  quod  nulla  eorum  pars  manui  incumbit,  hoc  tamen  loco 
naturalis  nexus  causa  recensendi  sunt. 

II.  Divisio  phy  sio graphica  musculorum  ma- 
nus (ex  functionibus). 

A.  Supinatores:  DI.  supinator  longus,  supinator  brevis. 

B.  Pronatores:  Pronator  teres,  pronator  quadratus. 

C.  Musculi  manui  addicti. 

1)  Extensores:  DI.  radialis  longus  et  brevis,  extensor 

ulnaris. 

2)  Flexores:  DI.  flexor  radialis,  flexor  ulnaris. 

2)  Tensores  aponeuroseos  palmaris:  DI.  palmaris  longus 

et  brevis. 

% » 

D.  DIusculi  digitis  proprii. 

1)  DIusculi  communes:  DI.  extensor  digitorum , flexor 

digitorum  sublimis  et  profundus. 

2)  DIusculi  singulorum  digitorum  peculiares. 

a)  DIusciili  pollicis:  Extensor  longus  et  brevis,  abductor 
longus  et  brevis,  flexor  longus  et  brevis,  opponens 
et  adductor  pollicis. 

A)  DIusculi  indicis:  extensor  indicis  proprius,  musculus 
lumbricalis,  interosseus  externus  primus  (seu  abdu- 
ctor indicis),  interosseus  internus  (s.  adduct.  ind.). 

c)  DIusculi  digiti  medii:  lumbricalis,  duo  interossei  ex- 
terni (simul  agentes  stationem  digiti  efficiunt). 

d)  DIusculi  digiti  annullaris:  lumbricalis,  interosseus  ex- 
ternus (—  abductor),  inteross.  internus  (=:  addu- 
ctor). 

c)  DIusculi  digiti  minimi:  extensor,  flexor,  abductor, 
adductor  ( = opponens) , lumbricalis,  interosseus  in- 
ternus (=  adductor). 

§.3.  De  penitiori  musculorum  manus 

structura. 

DIusculorum  schemate  in  praecedente  capite  exposito, 
addere  liceat  paucas  observationes  cum  generales  tum  spe- 
ciales, quae  ad  musculorum  structuram,  mutuam  eorum 
conditionem,  corumque  in  antibrachio  manu  et  digitis  si- 

tum  spectant.  Praevalentem  videas  in  manus  musculis  di- 
rectionem longitudinalem;  nam  sub  angulo  fere  acutissimo 
ad  ossa  decurrunt,  quorum  motui  inserviunt,  quamvis  an- 
gulus rectus  effectus  vi  maxime  faveat.  Excipiendi  tamen 
sunt  pronator  quadratus,  adductor  pollicis  et  palmaris  bre- 
vis, qui  magis  transverse  siti  partibus  ab  iis  movendis  an- 
gulo inseruntur  haud  procul  recto  ideoque  eorum  actioni  se- 
cundo. Jam  Everar  dus  Home  annotavit,  musculos  manus 
pro  semipennatis  habendos,  in  quibus  fibrae  musculares  ven- 
trem muscularem  constituentes  angulis  fere  obliquis  ad  ten- 
dinem vehantur,  qua  in  contrahendis  musculis  adjuvetur 
actio,  restrictione  scilicet  facilius  facta.  Lex  eradiationis 
praecipue  apud  musculos  in  antibrachio  sitos  in  conspectum 
venit;  sunt  enim  hic  duo  centralisationis  puncta,  praeser- 
tim lle^oni  et  extensioni  designata,  in  condylo  extensorio, 
externo,  et  flexorio,  interno;  omnes  manus  extensores  a 
dorso  antibrachii  procedunt.  E contra  divisio  musculorum 
praesertim  in  iis  prominet,  qui  in  manu  ipsa  exstant;  at 
hic  quoque  centrum  adest,  quantumvis  magis  axis  formam 
prae  se  ferens;  exhibetur  enim  digito  medio  et  osse  ejus 
metacarpico,  quorum  prior  duobus  interosseis  externis  di- 
rectione recta  cum  antibrachio  tenetur.  In  utroque  ejus 
latere  satis  symmetrice  positi  sunt  parvi  manus  musculi, 
in  primis  digitorum  abductores  et  adductores  (inteross. 
ext.  et  interni),  ex  quibus  unus  tantummodo,  abductor  scii, 
pollicis  longus  partem  muscularem  in  antibrachio  habet. 
Antibrachii  musculi  motum  lateralem  nonnisi  communi  an- 
tagonistarum  volarium  et  dorsalium  actione  efficiunt,  ut  e. 
g.  totius  manus  motum  versus  latus  radiale  per  aequalem 
flexoris  et  extensorum  carpi  radialium  contractionem.  Mu- 
sculi lumbricales  medium  tenent  inter  antibrachii  et  manus 
musculos;  flexoris  profundi  tendinibus  sese  annectentes  cen- 
trum etiam  habent,  quamquam  via  media,  in  condylo  fle- 
xorio; attamen  jam  parallela  magis  quam  divergente  dire- 
ctione decurrunt,  parallelismo  obedientes,  qui  inter  interos- 
seos externos  et  internos  et  parvos  musculos  pollicis  et  di- 
giti minimi  versatur.  Flexores  et  extensores  antibrachii 
apprime  symmetriam  inter  superficiem  anteriorem  et  po- 

stcriorcm  corporis  promi am  illustrant;  in  digitis  vasorum 
inter  sc  ct  nervorum  anastomose  insignibus  illi  quoque 
processibus  tendinosis  cohaerent.  Generaliter  musculi  fle- 
xionis in  manu  et  antibrachio  praevalent,  hos  sequuntur 
extensores,  tum  adductores,  paucissimi  denique  sunt  abdu- 
ctores. Supinatorum  actio  et  situs  media  tenent  inter  ex- 
tensorum ct  abductorum  conditionem;  hoc  modo  supinator 
longus  extensoris  in  supinatione  vices  excipit,  supinator 
brevis  ex  parte  ab  ulna  progressus  abductoribus.  Pronalo- 
res  aeque  inter  flexores  et  adductores  intercedunt;  prona- 
tor teres  flexionem  administrat,  pronator  quadratus  totidem 
adductioni  in  complicato  pronationis  munei'e  addictus.  De 
singulis  musculis  haec:  Palmaris  longi  aponeurosis  per  pal- 
marem brevem  partim  adjuta  musculos  praecipue  obtegit 
quatuor  ulteriores  digitos  adeuntes  eosque  ut  propmos  ma- 
nus musculos  a musculis  pollicis,  promanus  scilicet,  sepa- 
rat; opponens  pollicis  et  adductor  seu  potius  opponens  di- 
giti minimi  proprii  sunt  volae  pronatores,  quorum  actio 
item  ex  flexione  et  adductione  composita  est;  ideoque 
metacarpis  non  digitorum  internodiis  infiguntur.  Interossei 
interni  (adductores  digitorum)  angulo  acutissimo  ad  inser- 
tionis loca  ascendunt,  dum  adductor  pollicis,  ambitu  longe 
superior,  angulo  propemodo  recto  primo  pollicis  internodio 
illatus  musculum  vero  conjunctivum  inter  promauum  et  ma- 
num format.  Lex  secundum  quam  flexores  ossibus  moven- 
dis remotius  a motus  hypomochlio  inserantur  quam  exten- 
sores, et  ex  qua  illorum  actioni,  majore  facto  motus  angulo 
magis  faveatur,  in  nostris  musculis  non  plane  confirmatur, 
cum  flexor  carpi  ulnaris  ossi  pisiformi  incubet,  extensor 
carpi  ulnaris  autem  basi  ossis  metacarpi  digiti  quinti;  cu- 
jus deviationis  causa  typica  esse  et  notioni  inniti  videtur, 
qua  os  pisiforme  in  multis  animalibus  fruitur;  sic  ratio  in- 
ter flexorem  carpi  ulnarem  et  abductorem  digiti  minimi, 
quorum  alter  in  osse  pisiformi  finitur,  alter  ex  co  oritur, 
rationi  ni  fallimur  congruit,  quae  inter  musculum  quintu- 
plicem flexoris  ulnaris  ct  quintuplicem  musculum  interos- 
seum in  DJxfrmecophaga  intercedit,  qua  os  pisilormc,  maxi- 
mum nimirum  os  sesamoideum  si  functiones,  formam  ct  si- 
tum 

tum  respicis,  fortiter  movetur;  caetcrum  in  reliquis  inser- 
tionum punctis  aequabilitas  non  desideratur.  Jam  si  sin- 
gulorum digitorum  musculos  accuratius  consideramus  et  ven- 
tres musculares  extensoris  digitorum  communis  et  utriusque 
flexoris  digitorum  communis  secundum  tendinum  numerum, 
ut  physiologice  requiritur,  in  quaternas  partes  dividimus 
(cf.  Hunauldi  disquisitionem  in  parte  physiologica  cita- 
tam) ex  trigirtta  sex  tendinibus,  quae  ad  digitos  decurrunt 
et  quarum  octodecim  (ergo  dimidia  earum  pars)  ventres 
musculares  in  manu  exhibent  — sex  tendines  contingunt 
digito  medio;  tres  flexioni  (tendines  flexorum  communium 
et  lumbric.),  una  extensioni  (ah  ext.  comm. ),  duae  quae 
communi  actione  abductionem  et  adductionem  exaequant 
et  medium  digitum  centralem  (statorem  ut  ita  dicam)  fa- 
ciunt. Indici  ah  altero  latere  medii  digiti  posito  septem 
conveniunt  tendines,  tres  flexioni,  duae  extensioni  (indica- 
tore  accedente)  una  abductioni  (inteross.  ext.),  una  addu-  , 
clioni  (inteross.  int.).  Pollex,  in  margine  radiali  situs,  'octo 
tendines  adipiscitur,  duas  flexioni  (fl.  long.  et  brev.),  duas 
extensioni  (long.  et  brevem),  duas  abductioni  (long.  et 
brev.),  duas  adductioni  (adductorem  et  opponentem,' quo- 
rum hic,  ut  jam  diximus  medium  tenet  inter  flexorem  et 
adductorem).  Versus  alterum  medii  latus  sunt  annularis 
et  auricularis;  annulari  sex  contingunt  tendines,  aeque  • 
ac  medio,  tres  flexioni,  una  extensioni,  una  abductioni 
(inteross.  ext.),  una  adductioni  (inteross.  int.);  auricu- 
lari novem  tendines  quatuor  flexioni  (duae  a flexoribus 
comm.,  una  lumbricalis  et  flexor  brevis),  duae  extensioni 
(altera  ab  ext.  comm.,  altera  ab  extensore  digiti  minimi  pro- 
prio, qui  quidem  concreverunt),  una  abductioni  (abd.), 
duae  adductioni  (inteross.  int.  et  adductor  s.  opponens). 

, Ex  bis,  quas  dedimus,  numerorum  rationibus  apparet, 
sex  et  triginta  digit.  musculorum,  quindecim  flexioni,  octo 
extensioni,  sex  abductioni  et  septem,  inter  quos  duo  op- 
ponentes adductioni  inservire;  porro  ex  musculis  digitali- 
bus evidenter  separatis  pollici  octo,  indici  tres,  medio  et 
annulari  binos,  digito  minimo  quatuor  proprios  scilicet  con- 
venire. In  digito  medio  numerum  flexorum , caeterorum 

cunctorum  musculorum  numero  parem  videmus;  in  indice 
«extensio  per  unum  musculum  adjuvatur,  in  pollice  omnes 
qua  tuor  motus  directiones  pari  modo  binis  musculis  in- 
struuntur. In  aunulari  eadem  ratio  ac  iu  medio,  tantum 
quod  abductio  et  adductio  Uberiores  fiunt;  auricularis  fle- 
xioni praecipue  propitius,  sed  et  extensio  et  adductio  am- 
pliores sunt  quam  in  digito  medio.  — Rationes  numero- 
rum, quarum  modo  commemoravimus,  pro  mathematicis  cle- 
mentis compositorum  motuum  digitorum  habendae  sunt,  at- 
tamen leges  physiologicas  pro  vera  singulorum  digitorum 
cognitione  et  differentia  ex  iis  colligendas  amplius  persequi 
non  licet,  ideoque  exempli  gratia  tantummodo  pollicares 
musculos  uberius  tractabimus.  Is  enim  cos  musculos  ex- 
hibet, quales  motus  manus  generaliter  constituunt  ea  ex- 
ceptione, ut  puncta  insertionis  eorum  directionem  longitu- 
dinalem sequantur,  dum  loca,  quibus  musculi  manus  om- 
nino alligantur,  seriem  longitudinalem  repraesentant;  quare 
digitis  caeteris  sese  appropinquat  peculiaremque  in  eorum 
muscqlis  structuram  perfectissime  repetit.  Ambo  pollicis 
flexores  numero  flexori  carpi  radiali  et  ulnari  respoudent, 
secundum  structuram  et  directionem  autem  formam  tendi- 
num flexoris  sublimis  et  profundi  imitantur  et  explanant, 
flexore  scilicet  pollicis  longo  inter  duos  ventres  flexoris 
brevis  permeante.  Ambo  extensores  pollicis  congrui  sunt 
extensori  carpi  radiali  et  ulnari;  est  quidem  in  manu  prae- 
terea extensor  carpi  radialis  brevis',  at  hic  typi  nonnisi 
causa  adesse  videtur,  cum  flexor  ei  respondens  desit;  insu- 
per abductor  pollicis  longus  functionem  quoque  extensio- 
nis, cui  silus  ejus  favet,  exercere  pollet.  Opponens  et  ad- 
ductor pollicis  manifestissime  repetunt  pronatorem  teretem 
ct  pronatorem  quadratum  antibrachii,  quod  ex  positione 
et  functione  patet.  Supinator  longus  ct  brevis  antibrachii 
per  abductorem  longum  et  brevem  exprimuntur;  ideoque 
abductor  longus  pollicis  metacarpo,  abductor  brevis  primo 
in  ternodio  inseritur;  ita  ut  pollex  eadem  ratione  ad  reli- 
quam manum  versetur,  qua  radius  ad  ulnam,  pronationis 
ct  supinationis  respectu  habito,  quod  vero  flexionem  et  ex- 
tensionem attinet  ut  reliqua  manus  ad  antibrachium.  Me- 

rito  igitur  dicas  pollicem  alteram  manum  esse,  vocis  uvti- 
yuQ  vero  signilicalio  confirmatur.  — Si  denique  externam 
manus  formam  respicis,  quatuor  musculi  hypothenar  for- 
mant (musc.  dig.  min. ),  scii:  partem  ulnarem  plani  vola- 
ris, quatuor  medium  volae  ( lqmbric. ) ; quatuor  thenar,  par- 
tem volae  radialem;  planum  dorsale  manus  nullis  partibus 
mollibus  externis  substernitur. 


§.  4.  Comparatio  inter  manum  et 

pedem. 

Jam  supra  musculos  varia  comparandae  manus  et  pe- 
dis momenta  sistere  narravimus,  eoque  parallelismo  ma- 
nus ossium  cum  pedis  comparationem  magis  magisque 
stabiliri  et  augeri.  Quae  comparatio  cum  peculiarem 
manus  structuram  et  naturam  optime  explanet , pluribus 
de  ea  locuturi,  sumus,  ideoque  pedis  musculis  deinceps  ci- 
tatis, iisque  comparationis  fundamento  positis,  musculos 
manus  iis  respondentes  cum  brevibus  annotationibus  ex 
speciali  contentione  resilientes  addemus.  Spatio  parsuri 
musculorum  in  loca  insertionum  decursum  nominatim  tan- 
tum designabimus. 

A.  Musculi  in  parte  cruris  anteriore  jacentes  ( m. 

tibiales  antici ). 

1)  M.  tibialis  anticus  (origo:  superficies  externa  ti- 
biae et  membrana  interossea,  insert:  superf.  plantaris  ossis 
cuneiformis  primi  et  os  metatarsi  primum)  conferri  potest 
cum  extensore  carpi  radiali  longo  et  brevi  (a  condylo  ex- 
terno ad  ossa  metacarpi  indicis  et  digiti  medii). 

2)  M.  extensor  hallucis  longus  (a  superficie  interna 
perones  et  ligamento  interosseo  ad  internodium  secundum 
hallucis)  convenit  extensori  pollicis  longo  (ab  ulna  et  li- 
gam.  interosseo  ad  internodium  unguiculatum). 

3)  M.  extensor  digitorum  longus  (a  superficie  externa 
tibiae,  ligamento  interosseo  et  fibula  ad  phalangem  secun- 

dam  et  tertiam  quatuor  digitorum  ulteriorum  )==  extensori 
digitorum  communi  (a  condylo  externo  ad  secundam  ct 
tertiam  phalangem  digitorum  quatuor). 

4)  Peronaeus  tertius  s.  parvus,  (a  superficie  interna 
perones  ad  tuberculum  ossis  metatarsi  quinti)  — extensori 
carpi  ulnari  (a  condylo  externo  ad  os  metacarpi  quirrlum). 
N.  1,  3,  4.  in  pede  a tibia,  ligamento  interosseo  et 
fibula  originem  ducentes  directione  magis  parallela, 
respondentes  vero  in  manu  a condylo  externo  oriundi 
via  divergente  gaudent;  ext.  hall.  long.  in  fibula, 
ext.  poli.  long.  in  ulna  ortum  habet.  In  parte  an- 
librachii  analoga  indicator  etiam  ext.  digit  minimi, 
extens.  pollicis  brevis  et  abduct.  poli.  long.  occurrunt. 

B.  Musculi  in  externa  laterali  parte  cruris  ( musc. 

Jibulares  ). 

1)  Peronaeus  longus  (a  capitulo  fibulae  et  condylo 
externo  tibiae  in  superficie  cjrterna  perones  per  fossam  mal- 
leoli externi  et  sub  osse  cuboideo  ad  tuberculum  plantare 
ossis  metatarsi  hallucis  et  superficiem  plantarem  ossis  cunei- 
formis primi  descendens)  congruit  flexori  carpi  radiali  (a 
cond.  int.  per  sulcum  os.  multanguli  majoris  ad  os  meta- 
carpi secundum  decurrenti). 

2)  Peronaeus  secundus  seu  brevis  (a  superficie  externa 
fibulae,  eodem  quo  peron.  long.  decursu  in  parte  superiore 
gaudet  et  tuberculum  ossis  metatarsi  quinti  aggreditur)  '= 
flexori  carpi  ulnari  (a  condylo  interno  ad  os  pisiforme). 

Peron.  long.  os  metatarsi  primum  nonnunquam  se- 
cundum etiam  adit,  flexor  radialis  semper  os  me- 
tacarpi secundum;  condylus  externus  tibiae  hic  con- 
dylo interno  ossis  humeri  respondet.  Peron.  secun- 
dus os  metatarsi  quintum  tentat,  flei.  carpi  ulnaris 
vero  os  pisiforme. 

C.  Musculi  in  cruris  parte  posteriore. 

1)  M.  gastrocnemius  (duobus  capitibus  a condylo  ex- 
terno ct  interno  femoris  ad  calcaneum;  musculus  flexorius 
ab  utroque  condylo  ortus). 

2)  Soleus  (a  capitulo  fibulae  cl  superficie  posteriore 
tibiae  in  tendinem  Achillis  transit). 

N.  1 et  2 mu|puli  sunt  accessorii  respondentibus 
musculis  in  antibracliio  deficientes,  unici  recta  via 
in  crure  agentes. 

3)  M.  plantaris  (a  cond.  ext.  femoris  in  tuber,  calca- 
nei et  ligamentum  laciniatum  demissus)  = m.  palmari 
longo  (a  cond.  int.  os.  humeri  supra  ligamentum  carpi  vo- 
lare proprium  in  aponeurosin  palmarem  extenso). 

4)  M.  flexor  digitorum  longus  (a  superficie  postica, 
angulo  interno  tibiae  et  ligamento  interosseo  sub  fossa  mal- 
leoli interni,  in  latere  interno  tali  eL  processu  interno  cal- 
canei ad  internodia  tertia  quatuor  digitorum  pedis  delatus 
cum  quatuor  tendinibus  flexorem  brevem  perforat)  exae- 
quat mus.  flexorem  digitorum  manus  profundum  (a  cond. 
interno  os.  hum.  sub  lig.  carpi  vol.  propr.  ligamento  laci- 
niato  haud  impari  ad  phalangem  ultimam  devectum). 

Flexor  digitorum  pedis  in  parte  postica  cruris  si- 
tus est,  flexores  tarsi  (peronaei)  in  superficie  ex- 
terna tibiae  — flexores  digitorum  manus  et  flexores 
carpi  una  in  parte  volari  antibrachii  concubant. 

5)  Tibialis  posticus  (a  superficie  posteriori  tibiae,  fibu- 
lae et  ligamenti  interossei  per  fossam  malleoli  interni 
et  in  interiore  tali  superficiem  ad  tuber,  ossis  navicula- 
ris processum  anteriorem  calcanei  et  superficiem  planta- 
rem ossis  cuneiformis  primi  et  tertii  et  ossis,  cuboidei  di- 
sponitur). 

Tib.  post,  est  flexor  ossium  tarsi  communis,  auxi- 
liumque praestat  peronaeo  longo  et  brevi  expers  mus- 
culi analogi  in  antibracliio. 

6)  M.  flexor  longus  hallucis  (a  superficie  posteriore 
perones  per  sulcum  astragali  et  in  supf.  inferiore  proces- 
sus interni  calcanei  tela  cellulosa  cum  flexore  longo  digi- 
torum cohaerens  internodio  unguifero  providus)  :=  flexori 
longo  pollicis  (qui  a radio  et  ligamento  interosseo  flexori- 
bus digitorum  neutiquam  contiguus  ad  internodium  secun- 
dum pollicis  procedit;  hic  radius  ulnae  respondet). 

N.  4,  5,  6.  a ligamento  laciniato  inclusi,  sicuti  fle- 

xores  digitorum  manus  et  flexor  longus  pollicis. a 
ligam.  carpi  volari  proprio. 

' ' , ' , ♦ 

D.  Musculi  in  dorso  pedis. 

1)  Musc.  extensor  digitorum  brevis  (a  tuberculo  pro- 
cessus anterioris  calcanei  cum  tribus  tendinibus,  qui  cum 
iis  extensoris  longi  concrescunt,  ad  digitum  pedis  secun- 
dum, tertium  et  quartum;  digit.  quintus  nullum  accipit  ten- 
dinem); in  an  t i brachio  vices  ejus  ext.  digit.  communis  et 
indicator  excipit. 

2)  Extensor  brevis  hallucis  (a  tuberculo  proc.  anter. 
calcanei  ad  internodium  primum  hallucis  pars  est  extens. 
digit.)  = extensori  brevi  pollicis  (qui  a spina  ulnae  et 
ligam.  interosseo  provenit). 

Connexus  inter  ext.  hallucis  et  ext.  digitorum  so- 
litariam hallucis  extensionem  non  parum  impedit. 

3)  Musculi  interossei  externi  pedis  (digitus  centralis 
est  dig.  secundus,  quare  interosseus  primus  a latere  tibiali 
os.  metatarsi  dig.  secundi  ad  latus  tibiale  digiti  secundi, 
secundus,  biceps,  a latere  fibulari  os.  metatarsi  dig.  sec.  et 

- latere  tibiali  os.  met.  dig.  tertii  ad  latus  flbulare  dig.  se- 
cundi, tertius  a latere  fibulari  os.  met.  dig.  tertii  et  lat. 
tibiali  os.  met.  digit.  quarti  ad  latus  fibulare  dig.  tertii, 
quartus  a latere  fibulari  os.  met.  dig.  quarti  et  latere  ti- 
biali os.  met.  dig.  quinti  ad  Jatus  fibulare  digiti  quarti  pro- 
cedunt) rr:  musculis  interosseis  externis  digitorum  manus 
(at  digitus  centralis  pro  abductione  hic  digitus  medius  seu 
tertius  est,  indeque  duos  interosseos  accipit,  quare  et  situs 
reliquorum  interosseorum  mutatur). 

E.  Musculi  plantae  pedis. 

1)  Flexor  brevis  digitorum  pedis  (cum  aponeurosi 
plantari  connexus  a tuberculo  interno  tuberis  calcanei  ad 
phalangem  secundam  quatuor  digitorum  minorum,  tendini- 
bus a tendinibus  flexoris  longi  perforatis)  convenit  flexori 
digitorum  sublimi  (a  cond.  interno,  cum  aponeurosi  palmari 
non  concreto). 

2)  Musculi  lumbricales  (a  tendinibus  flexoris  longi  ad 

latus  tibiale  internodii  primi  digitorum  quatuor  minorum) 
exaequati  lumbricalibus  manus  (a  tendinibus  flexoris  digi- 
torum profundi  ad  latus  radiale  phal.  primae). 

3)  Musculi  interossei  interni  (digitus  princeps  bic  est 
digitus  secundus,  quare  primus  a latere  tibiali  os.  metatarsi 
digiti  tertii  ad  latus  tibiale  ejusdem  digiti  procedit,  secun- 
dus ab  osse  met.  digiti  quarti,  tertius  ab  osse  metat,  dig. 
quinti  ad  latera  tibialia  eorundam  digitorum)  in  manu  re- 
praeseutantur  interosseis  internis  ( attamen  respiciendum 
in  hac  digitum  medium,  principem  esse  (vide  supra  inter- 
oss.  ext.)  quare  lateri  ulnari  indicis  et  radiali  annularis  et 
auricularis  incubant). 

4)  Caro  quadrata  Sylvii  seu  accessorius  perforantis  (a 
superficie  inferiore  corporis  calcanei  ad  marginem  externum 
tendinis  flexoris  digitorum  longi). 

Analogus  musculus  in  mauu  deficit;  structura  ejus 
machinationem  flexorum  mirabilem  perficit. 

F.  Musculi  hallucis. 

1)  M.  abductor  hallucis  (cum  aponeurosi  plantari  con- 
natus duobus  capitibus  a tuberculo  interno  tuberis  calca- 
nei et  a superficie  interna  ossis  cuneiformis  primi  et  extre- 
mitate posteriore  ossis  metatarsi  hallucis  ad  os  sesamoideum 
internum  et  ad  extremitatem  posteriorem  primi  internodii 
pervenit)  = abductori  pollicis  longo  et  brevi  (loco  duo- 
rum capitum  in  manu  duo  musculi  exstant). 

2)  Flexor  brevis  hallucis  (a  superficie  plantarii  proces- 
sus anterioris  calcanei  et  ab  osse  cuneiformi  tertio  ad  ba- 
siu  primi  internodii)  = flexori  pollicis  brevi  (qui  ab  ordine 
secundo  ossium  carpi  biceps  ad  ossa  sesamoidea  vergit  et 
flexori  longo  transitum  dat). 

3)  M.  adductor  hallucis  (duobus  capitibus  praeditus, 
primo  ab  osse  cuneiformi  tertio  et  osse  tertio  et  quarto 
metatarsi,  secundo  (portio  transversa)  ab  extremitate  an- 
leriore  ossium  metatarsi  quarti  et  quinti,  ad  os  sesamoi- 
deum externum  pertinet)  = adductori  pollicis  a teitio  osse 
metacarpi  ad  basin  primi  internodii  pollicis. 

In  adductore  hallucis  duo  capita,  quorum  alte- 

rura  ab  ipso  margine  fibulari  plantae  oritur,  ut  ad- 
ductio hallucis  e jusque  cum  reliquis  digitis  connexus 
perficiatur. 

f 

G.  Musculi  digiti  quinti  pedis. 

1)  Musc.  abductor  digiti  minimi  (a  tuberculo  externo 
tuberis  calcanei  et  ab  osse  metatarsi  quinto  cum  aponeu- 
rosi plantari  conjunctus  ad  tuberculum  baseos  internodii 
primi  digiti  quinti)  comparandus  cum  abductore  digiti  quinti 
manus  (ab  osse  pisiformi  ad  internodium  primum  tendente). 

2)  Flexor  brevis  digiti  quinti  (in  latere  interno  abduc- 
toris ab  extremitate  posteriore  ossis  metatarsi  digiti  quinti 
ad  extrem.  post,  primi  internodii)  = flexori  brevi  auricu- 
laris (a  processu  liamato  ad  internodium  primum  producto). 


t • 

Ad  musculos  extremitatis  superioris  et  inferioris  faci- 
lius comparandos  tabulam  sequentem  adjicimus. 

Patet  ex  hac  tabula  extensorem  pollicis  brevem,  ab- 
ductorem pollicis  longum  et  extensorem  indicis  partim  ma- 
gis sejunctos,  partim  perfectius  evolutos  in  manu  exstare, 
quam  partes  musculi  extensoris  digitorum  pedis  brevis  et 
abductoris  hallucis  iis  respondentes;  musculos  opponentes, 
pronatores,  et  supinatores,  extensorem  carpi  radialem,  bre- 
vem palmarem  et  brevem  extensorem  digiti  minimi  pro- 
prium nullos  habere  congruos  in  pede,  e contra  crus  ga- 
strocnemiis, soleo,  tibiali  postico  et  carne  quadrata  Sylvii 
manui  superius  esse.  — Hac  inter  pedis  et  manus  muscu- 
los elaborata  comparatione,  in  oculos  mihi  venit  recentissi- 
nium  opus  ingeniosissimi  Okenii  21  ),  in  cujus  pag.  184 
similem  parallelismum  inter  pedis  et  manus  musculos  pro- 
positum videmus,  compluribus  pactis  a nostro  dissentien- 
tem. Tibialem  posticum  e.  g.  flexori  carpi  radiali,  muscu- 
los surales  flexori  carpi  ulnari,  peronaeum  longum  ab- 
ductori pollicis  longo  opponit.  Quae  cum  dissensiones  cum 
horum  musculorum  rationibus  anatomicis  et  physiologicis 
parum  congruant,  cumque  adeo  complurium  musculorum 
nulla  mentio  facta  sit,  illustrissimi  viri  sententiam  insequi 
non  valuimus,  ideoque  nostram  descriptionem  immutatam 
cum  1.  b.  communicavimus. 


ADDITAMENTUM. 

Punctis  comparationis  supra  praepositis  permultae  an- 
notationes speciales  annecti  possent,  si  parallelismum  ma- 
num inter  et  pedem  plane  expedire  nobis  in  animo  esset, 
at  cum  is  partem  nonnisi  amplae  rei,  quam  tractamus,  con- 
stituat cumque  quae  in  singulis  musculis  magni  momenti 
nobis  visa  jam  apboristice  notaverimus,  hic  tantum  compa- 
rationem inter  utriusque  extremitatis  ossa  2 2 ) addemus  et 
nonnulla  graviora  ad  manus  ct  pedis  accuratam  notionem 

21)  Allgemeine  Naturgeschichte  fiir  alie  Slanrle,  Bd.  4. 

22)  Yicq  d’Azyr  primus  ad  anatomiam  organorum  huma- 
norum inter  sc  comparatam  animos  vertit,  ejusque  normam,  pa- 


et  ad  eorum  notabilia  discrimina  proxime  pertinentia  pro- 
feremus. In  anatomia  comparata  diversam  directionem  ra- 
dii ad  ulnam  in  extremitate  anteriore  multorum  anima- 
lium exposuimus.  Ea,  qua  radius  coacta  quadam  et  con- 
stanti pronatione  versatur,  directioni  tibiae  ad  fibulam 
proxima  est  et  extremitatem  anteriorem  locomotioni  aptis- 
simam reddit,  cum  firmum  fulcrum  offerat.  Iu  antibra- 
chio  radius  organon  motus  est,  ulna  centrum  firmitatis 
unde  manus  cum  radio  dearticulationem  formet.  In  crure 
tibia,  centrum  vis,  praecipue  confirmata  pedem  excipit  et 
fibula  mobilem  tantum  malleolum,  qui  obnoxiis  ictuum 
sequelis  praevenire  valeat,  exhibet.  Radius  igitur- mullo 
eximior  est  antibrachii  pars  et  apud  Solidungvla  fere  solus 
exstat;  tibia  in  crure  insignior.  Processus  styloidei  ulnae 
et  radii  in  pede  malleoli  evadunt,  quare  motus  lateralis 
pedis  coercetur.  Manus  recta  via  ab  antibrachio  abit  ean- 
dem directionem  persequens,  ut  a radio  rebus,  quas  appe- 
tit, citissime  admoveri  possit;  pes  angulo  recto  cruri  sub- 
jectus et  retrorsum  aliquantulum  prolongatus,  firmum  cor- 
poris fulcrum  et  hypomoehlia  lateralia  in  interno  calcanei 
processu,  in  fossis  malleolorum  aliisque  musculis  circumflexis 
offert.  Firmitate  in  pede  praecipue  requisita  unum  tan- 
tum et  intermedium,  astragalum  puta,  inter  crus  et  pedem 
inserere  licuit,  dum  manus  mobilitas,  compluribus  ossibus 
ad  primam  carpi  seriem  collectis  (osse  navic.  lun.  triqiiet.) 
augetur.  Idem  effecit  ut  condyli,  mobilissimae  carpi  par- 
tis, magis  antrorsum  protrudendi  in  manu  facultas  fuisset 
(Capititli  ossis  capiti);  in  tarso  autem  superficies  superior 
tali  prorsus  sursum  ct  retrorsum  collocanda  erat  cum  astra- 
galum ex  osse  lunato  (medio  scii,  osse  in  prima  carpi 
serie,  osse  pisiformi  tanquam  osse  musculari  neglecto) 
ct  capitulo  ossis  capitati  composilum  habeas.  Efformatio 
versus  latitudinem  in  manu,  ossium  concentratio  corumque 
directio  longitudinalis  in  pede  antecellit.  Os  naviculare 
hoc  modo  antrorsum  porrectum,  os  triquetrum,  calcanei 


rallelismum  inter  utramque  extremitatem , quamquam  parum  ex- 
peditum descripsit,  (vid.  tractatum  in  indice  librorum  indicatum.) 

forma  indutum,  deorsum  demissum  et  os  pisiforme  in  tu- 
berositatem ossis  calcanei,  in  calcem  commutatum.  Caetera 
ossa  tarsi  situm  ossium  carpi  congruorum  servant  et  os 
naviculare  itidem  tria  cuneiformia  excipit  ut  os  naviculare 
carpi  os  multangulum  maj.  minus  et  os  capitatum  couii- 
net;  ossi  calcaneo  vero  pariter  os  cuboideum  sese  alligat 
ut  os  hamatum  triquetro.  Quatuor  quoque  eminentiae 
carpi  exstant  in  calcaneo,  osse  naviculari  osse  cuneiformi 
primo  et  cuboideo  at  musculorum  insertionibus  potius  in- 
serviunt quam  musculis  colligendis,  quod  quae  in  manu 
inter  eas  existit  sinuositas  ligamento  carpi  volari  proprio 
obtecta  malleolorum  sulcis  et  ligamento  laciniato  reprae- 
sentatur. In  multangulo  majori  superficies  articularis  pro 
osse  metacarpi  pollicis  lateralis  est,  in  cuneiforme  primo 
quae  os  metatarsi  hallucis  excipit  superficies  articularis 
antrorsum  explanata.  Metacarpus  et  metatarsus  apud  ho- 
minem longitudine  et  forma  ossium  eos  constituentium 
multo  magis  differunt,  quam  apud  omnia  animalia;  in  ho- 
mine ipso  differentia  inter  manum  et  pedem  manifestissime 
in  carpo  et  tarso  apparet;  qua  enim  tarsus  et  metatarsus, 
si  cum  manu  comparas,  longitudine  insigni  excellunt,  huic 
digitorum  pedis  brevitas  maxime  opposita.  Quae  omnia 
pedis  fuuetionibus  penitus  accommodata  sunt.  — 

Quamvis  generaliter  radium  tibiae,  ulnam  fibulae  op- 
ponere liceat,  tamen  comparatio  haecce  non  per  singulas 
partes  expedienda  est;  minime  enim  condylus  externus  ti- 
biae et  femoris  semper  condylo  interno  ossis  humeri  con- 
venit, nec  condylus  internus  tibiae  condylo  externo  ossis 
humeri;  contra  cavendum  ne  puncta,  ex  quibus  musculi 
manus  et  pedis  oriantur,  saepissime  aliena  tanquam  paral- 
lelismi  refutati  argumenta  proponas;  imo  et  similia  et  di- 
versa in  charactere  utriusque  extremitatis  distinctius  per- 
quirenda et  comparatio  justis  limitibus  coercenda  est:  sic 
enim  evenit,  ut  ingeniosissima  illa  Vicq  d’Azyri  sen 
tentia  „ typi  perseverantiam  et  modificationum  varietatem 
uniuscujusque  organi  indolem  constituere”  plane  compro- 
betur. Omnino  asseratur  licet,  expansionem  in  manu,  con- 
centrationem in  pede  praevalere,  quae  lex  et  majori  mo- 

tui,  quem  extremitas  superior  requirit  et  majori  firmitati 
extremitati  inferiori  'necessariae  respondet.  Quae  iu  mauu 
extensio  in  pede  evadit  adductio  seu  potius  motus  antror- 
sum' directus,  quae  in  manu  flexio  regressu  in  pede  per- 
ficitur; progressus  enim  et  motus  retrogradi  in  pede  supe- 
riores sunt,  motibus  lateralibus  fere  sublatis,  ideoque  plu- 
rimi musculi  pedi  addicti  in  superficie  anteriore  et  po- 
steriore inter  tibiam  et  fibulam  colliguntur  malleolique  * 
astragalum  arcte  amplectuntur.  Pronatio,  supinatio  et  ro- 
tatio nonnisi  capitis  femoris  et  superioris  tibiae  dearticu- 
lationis  auxilio  exigi  possunt,  cum  manus  fixum  motibus 
punctum  in  olecrano  habeat.  Quamvis  igitur  condylus 
externus  et  internus  ossis  humeri  valde  valeant  pro  manus 
motibus,  abductione  et  adductione  praesertim,  quippe  quae 
communi  actione  musculorum  antagonisticorum  (e.  gr.  fle- 
xoris et  extensoris  carpi  radialis,  flexoris  et  extensoris 
carpi  ulnaris)  conficiantur,  in  extremitate  inferiore  tamen 
condylorum  conditio  opposita  nequaquam  desideratur.  Al- 
terum condylorum  momentum  est,  quod  musculorum  era- 
diantium  centra  constituunt,  nec  id  in  extremitate  infe- 
riore, coarctatione  praedominante  requiritur;  ideoque  mu- 
sculi cruris  parallela  fera  via  decurrunt  et  puncta  ortas  in 
tota  cruris  latitudine  exhibent.  Gastrocnemii  e.  g.  duo 
capita  ab  ambobus  femoris  condylis  nanciscuntur  et  flexo- 
res pedis  tum  per  sulcum  externum,  tum  per  internum 
malleolis  superstructum  circumvehuntur  ad  plantam  pedis. 
Simili  modo  ossa  tarsi  discrimina  ossium  carpi,  prout  haec 
vel  ad  latus  ulnare  (os  pisiforme  et  hamatum)  vel  ad  la- 
tus radiale  (os  naviculare  et  multangulum  majus)  perti- 
nent, haud  praebent,  calcaneo  simul  directionem  tibialem 
et  fibularem  prosequente  multisque  tendinibus  una  com- 
pluribus tarsi  ossibus  alligatis  (muscul.  tibial.  posticum 
puta).  Multi  musculi  manus  ex  humero  oriuntur,  ut  ejus 
mOtuum  participes  fiant;  omnes  musculi  pedis  aut  ab  ossi- 
bus pedis  aut  a crure  veniunt  (exceptis  gastrocnemiis  et 
plantari),  cum  major  mobilitas  firmitatem  pedi  necessariam 
interpellaret.  Quod  cum  constructio  pedis  magis  antrorsum 
versa  progressus  faveat  lateri  postico  flexorio  nonnulli 

musculi  accessorii  (gastrocnemii  et  soleus)  adjuncti  sunt. 
Vis  musculorum  in  pede  situ  hypomochliorum  sub  malleo- 
lis augetur,  ita  ut  multis  musculis  vectis  heterodromus 
(vid.  part.  pliys.)  formetur,  ut  nusquam  in  manu;  porro 
angulus,  quem  musculi  circumflexi  describunt,  motui  retro- 
grado et  progressui  propitius  est.  Mobilitate  pedis  angu- 
stis terminis  cohibita,  si  directiones  varias  respicis,  et  hal- 
lucis agilitas  impedita;  nam  os  cuneiforme  primum  secundo 
sese  adaptat,  ut  hallucem  eo  firmius  caeteris  digitis  anue- 
ctat,  et  os  metatarsi  hallucis  duabus  cavitatibus  articula- 
ribus cum  cuneiformi  primo  conjungitur.  Musculus  oppo- 
nens in  halluce  deest,  sicuti  pronator  in  crure;  abductio 
hallucis  uno  tantum  musculo  perficitur;  et  portio  trans- 
versa adductoris,  extensorisque  hallucis  connexus  cum  ex- 
tensore digitorum,  ut  alia  retineam,  hallucem  caeteris  di- 
gitis plane  asserunt.  Hallux  crassitie,  reliqui  digiti  exili- 
tate innotescunt  et  digitus  medius  pro  digitorum  adductione 
et  abductione  axin  centralem  praestat,  ut  motuum  directio 
axi  gia\ itatis  per  medium  corpus  delineatae  proxima  sit, 
dum  manus,  organon  scii,  individuale,  a corporis  mole 
magis  solutum , centrum  peculiare  in  medio  digito  impe- 
trat. Et  aponeurosis  plantaris  fibrarum  muscularium  ex- 
pers ad  aponeurosin  palmarem  perlinentium  cum  flexori- 
bus digitorum  connectitur  et  tensa  tantummodo  membrana 
evadit,  aponeurosi  palmari  hypostasin  tanquam  organi  ta- 
ctus formante.  Haec  sufficiant  ad  comprobandam  et  de- 
tei minandam  sententiam  illam:  pedem  alteram  manum  esse. 


Cap.  III.  Syndesmologia  et  Ar- 
thrologia. 

Varia  superficicrum  articularium  et  ligamentorum  in 
singulis  manus  ossibus  dispositio  varios  motus  eorum  gra- 
dus constituit.  Hic  mcchanices  leges  praecipue  se  mani- 

festant  et  mechanice  ipsa  nQiarorvTiov  suum  habet.  Quan- 
tumvis magni  momenti  pars  haecce  sit,  tamen  per  spatii 
brevitatem  accuratam  ligamentorum,  quorum  plus  LXXX 
hic  dxtant,  variarumque  in  omnibus  differentiarum  descrip- 
tionem exhibere  non  licet,  quare  hic  gravissima  tantum 
depromemus.  Manus  cum  anlibrachii  conjunctio  per  ar- 
tlirodiam  efficitur;  cum  autem  manus  radii  circa  axem 
suam  rotationem  sequatur,  enarthrosis  rationum  particeps 
evadit.  Flexio  et  intensio  ad  rectum  fere  angulum  pro- 
greditur; adductio  abductione  major,  quoniam  cartilago 
triangularis  intermedia  in  latere  ulnari  pressioni  cedit. 
Inter  ligamenta  carpi  ligamentum  volare  proprium  praeci- 
pue insigne,  quoniam  semicirculum  carpi,  per  quem  magnae 
tendines  flexorum  procedunt,  integrum  reddit,  et  pei  li- 
gamenta annularia,  vaginalia,  cruciata  et  obliquum  m pha- 
langibus quasi  repetitur.  Ossa  carpi  per  tensam, capsulam 
synovialem  membranae  capsularis  binorum  ordinum  ossium 
carpi  communis  continentur  ideoque  firmitatis,  quae  iis, 
quippe  carpo,  debetur  participes  fiunt,  quamvis  minimi 
communis  motus  singulorum  ossium,  magnus  cum  sit  nu- 
merus eorum,  ratio  ducenda'  sit.  Posteriores  ossium  meta- 
carpi extremitatis  per  ligamenta  baseos  metacarpi  firme 
conjunguntur.  Ossi  metacarpi  pollicis  tantum  laxum  liga- 
mentum capsulare,  superficiei  digitali  ossis  multanguli  ma-> 
joris  annexum,  ejusque  ligamentum  laterale  longum  sub- 
rotundum, quod  ad  latus  radiale  ossis  metacarpi  digiti  in- 
dicis decurrit,  vagam  mobilitatem  permittit,  cui  exercendae 
superficies  quoque  articularis  ejus  favet.  Ligamenta  capi- 
tulorum ossium  metacarpi,  vix  lineae  longitudinem  exp  en- 
tia, ossa  metacarpi  et  in  anticum  conjungunt  et  septum 
formant  inter  latus  volare  et  dorsale,  lumbricalibus  scilicet 
in  superficie  anteriori,  interosseis  in  posteriori  decurren- 
tibus. Pollici  hoc  ligamentum  deest.  Primus  articulus 
uniuscujusque  quatuor  ulteriorum  digitorum  cum  capitulo 
ossis  sui  metacarpi  arthrodia  junctp  est,  ita  ut  digitus 
omnes  in  directiones  moveri  possit.  Fortissima  est  flexio 
fsub  angulo  recto);  debilior  adductio  et  abductio,  debilis- 
sima extensio.  Secunda  phalanx  quatuor  digitorum,  quae 

duplici  cavitate  extremitatis  superioris  in  trochleam  extre- 
milatis  inferioris  primae  phalangis  adaptatur,  ginglymum 
constituit.  Extensio  eo  nonnisi  procedit,  ut  secunda  pha- 
lanx cum  prima  lineam  rectam  formet;  abductio  et  ad- 
ductio penitus  impeditae  partirn  superficie  laterali  trochleae 
partim  ligamentis  lateralibus  radiale  et  ulnare  valde  ten- 
sis secundae  phalangis;  partim  angustia  ligamenti  capsu- 
laris in  parte  volari;  e contra  flexioni  valde  favetur.  Si- 
milis est  tertiae  phalangis  ratio,  attamen  ejus  flexionem 
flexio  secundae  insequitur  et  extensio  minore  gradu  effici 
tur.  Unaquaeque  digitorum  articulatio  ligamentum  capsu- 
lare habet,  quod  fibris  tendinum  musculorum  extensorum 
et  vaginis  flexorum  firmatur,  atque  latissimum  est  in  arti- 
culatione inter  metacarpum  et  primani  phalangem.  Pri- 
mum pollicis  internodium  cum  extremitate  inferiori  ossis 
metacarpi  non  per  arthrodiam,  seu  ginglymo  conjunctum 
est,  quo  ex  situ,  quem  cum  metacarpo,  linea  scilicet  recta, 
occupat,  tantum  flecti,  rursusque  ad  lineam  rectam  extendi 
potest;  secundi  internodii  ratio  est  eadem,  quae  tertii  alio- 
rum digitorum,  attamen  et  sine  contemporanea  flexione 
primi  internodii  flecti  potest.  Arthrodia  pollicis  in  extre- 
mitate superiori  ossis  metacarpi  conciliat  ei  flexionem,  ex- 
tensionem, adductionem,  abductionem  et  oppositionem;  os 
metacarpi  pollicis  secundum  structuram,  insertionem  muscu- 
lorum, superficies  articulares  et  functionem  nihil  aliud  est 
nisi  primum  internodium  maximum  et  situ  tantum  os  me- 
tacarpi evadit,  ideo  pro  ancipite  osse  habendum  est. 


Cap.  IV.  Angiologia. 

Modus,  quo  vasa  in  antibrachio  et  manu  se  dividunt, 
tam  exacte  physiologicis  singularum  eorum  partium  ratio- 
nibus respondet,  ut  nonnulla  eo  pertinentia  expromere, 
non  alienum  nobis  esse  videatur.  — Arteria  radialis  est 
continuatio  trunci  extremitatis,  arteriae  scilicet  brachialis, 
et  proxime  sita  est  ossi,  quod  majoris  momenti  est  manui, 

scilicet  radio;  c contra  arteria  interossea  multo  minoris 
momenti  est  extremitati  superiori;  attamen  vasa  principalia 
cruris,  arteria  tibialis  antica  et  postica  analoge  cum  arte- 
ria interossea  decurrunt.  Nihilominus  arteria  ulnaris  am- 
plior est  radiali,  cum  ulna  musculis  praevaleat;  similique 
modo  in  parte  radiali  manus,  ubi  major  musculoiuin  nu- 
merus extat,  multitudo  vasorum  per  anastomosin  superior 
est;  vascularitas  semper  muscularitati  congrua.  In  auti- 
brachio  vasa  superficialiter  sita,  ratione  divisionis  propriam 
relationem  partis  radialis  ad  partem  dorsalem,  et  ulnaris 
ad  volarem  significant.  Hoc  modo  vasa  radialia  partibus 
dorsalibus  et  volaribus  pollicis  et  indicis,  vasa  ulnaria  vero 
digito  auriculari  praesertim  suppeditant;  dum  digitus  me- 
dius et  annularis  vasa  sua  partis  volaris  praesertim  ab  ar- 
teria ulnari,  partis  vero  dorsalis  praesertim  a radiali  acci- 
piunt. Pollex  plurimas  habet  arterias  et  maxime  sejunctas, 
(arteria  princeps  pollicis).  Arcuum  forma  respondet  os- 
sium carpi  situi,  j volam  versus  magis  evoluta,  et  hic  quo- 
que eminentiae  carpi  prominent.  Vasa  ex  arcubus  pro- 
deuntia, metacarpis  a carpo  venientibus  analoga,  lineis  sim- 
plicibus decurrunt  in  plano  dorsali  et  volari  eorum,  quippe 
quorum  motus  lateralis  impeditus  sit;  in  vero  digitis  ar- 
throdia  praeditis  arteriae  digitales  in  ramos  radiales  et 
ulnares,  volares  et  dorsales  divergunt,  ut  arteria  radialis 
et  ulnaris  in  ramos  dorsales  et  ulnares,  ea  autem  dilleren- 
tia,  quod  per  arterias  principales  relatio  radialis  et  ulna- 
ris’specialiter  designata  est,  per  arterias  digitales  autem 
relatio  dorsalis  et  volaris.  Quemadmodum  arteria  ulnaris 
et  radialis  arcubus  concurrunt,  ita  arteriae  digitales  arcus 
vasorum  in  digitis,  praecipue  in  latere  volari,  et  quidem 
in  phalangibus  unguium  formant;  eodem  modo  vasorum 
divisio  in  digitis  ei,  quae  in  antibrachio  extat,  respondet. 
In  manus  dorso  vasa  magis  retiformi  divisione  gaudent, 
non  symmetria  illa,  qua  in  vola,  quippe  quae  propria 
tactui  sit.  In  vola  animans  sanguinis  arteriosi  irritamen- 
tum organisationc  perfectiore  potiri,  neccssc  erat.  Praeva- 
lens vasorum  bifurcatio  vasorum  in  pulmonibus  bifurcatio- 
nem valde  in  memoriam  redigit.  — Ad  vasorum  divisio- 

nem  in  extremitate  superiore  magis  secundum  eorum  pro- 
prietatem exponendam,  vasorum  divisionem  in  pede  com- 
paratam ei  opponemus.  In  extremitate  inferiore  etiam 
easdem  securitatis  leges  in  systemate  arterioso  instruendo 
observatas  videre  est,  quas  jam  in  ossibus  demonstuavimus. 
Arteria  tibialis  antica  et  postica  anteriorem  tantum  et  po- 
steriorem superficiem  discernunt;  parti  fibulari  parco  tan- 
tum modo  peronaea  suppeditat;  arteria  tibialis  antica  peni- 
tus dorso,  postica  plantae  pedis  designata  C6t;  nec  ulla 
divisio  ut  in  arteria  radiali  et  ulnari  liic  reperienda;  vasa 
profunde  sita  sunt;  arteria  tibialis  antica  inter  musculum 
tibialem  anticum  et  extensorem  hallucis  lougum,  postica 
inter  musculum  flexorem  digitorum  longum  et  musculum 
tibialem  posticum;  septum  format  membrana  interossea. 
Divisio  arteriarum  in  planta  et  dorso  pedis  quodammodo 
typum  divisionis  in  digitis  sequitur,  at  simplicior  est;  ar- 
teria scilicet  tarsea  arteriam  dorsalem  hallucis,  arteriam 
metatarseam  internam  ad  hallucis  latus  versus  digitum  mi- 
nimum spectans,  digitique  secundi  latus  versus  hallucem 
spectans,  emittente,  nec  non  metatarseam  externam  ad  di- 
ditos reliquos.  Arteria  tibialis  postica,  arteria  plantari 
externa  cum  interna  concuirente,  arcum  nonnisi  format, 
(arcum  plantarem)  ex  quo  arteriae  qua  tuor  interrosseae 
procedunt.  Ideo  halluci  tantummodo  proprius  ramus  con- 
tingit, non  autem  digito  quinto.  , Anastomoses  multo  mi- 
nore ratione  extant,  quippe  quibus  securitas  imminueretur. 

De  venis  boc  tantum  addendum,  quod  cutis  venae  in 
dorsum  manus  concurrant,  ad  truncos  venae  cephalicae  et 
basilicae  formandos,  ita  ut  quodammodo,  earum  efforma- 
tione  in  plano  dorsali  praedominante,  rationem  polarem 
ad  arterias  vindicent.  Physiologica  hujus  phaenomeni  causa 
sita  est  in  destinatione  plani  volaris  ad  manus  functionem 
principalem,  cum  ca  regressum  sanguinis  venosi  in  cute 
nimis  impeditura  esset.  — 

Cap.  V.  Neurologia. 

Radices  nervorum,  qui  plexum  brachialem  formant; 
quatuor  scilicet  paria  cervicalia  inferiora  et  primum  par 
thoracicum,  propria  nonnulla  offerunt,  quae  non  parvi  mo- 
menti esse  videntur  ad  extremitatem  superiorem  destinan- 
dam organi  tactus.  Radices  sensoriae  horum  nervorum 
ex  medulla  spinali  egredieutium  fortiores  sed  tenuioribus 
filis  compositae  sunt,  quam  anteriores  radices  motoriae; 
ganglia  in  radicibus  posterioribus  praecipue  magna  sunt; 
distantia  parium  nervorum  supra  se  sitorum  circiter  -L ' 
explet,  dum  inferiora  paria  thoracica  multo  sejunctiora, 
paria  lumbalia  multo  sibi  propinquiora  extent.  Egressus 
nervorum  dextri  ac  sinistri  lateris  ex  parte  inferiori  cer- 
vicali medullae  spinalis  venientium  per  totam  fere  medul- 
lae spinalis  longitudinem  separatus  est;  in  parte  lumbali 
medullae ' spinalis  radices  nervorum  utriusque  lateris  fere 
in  linea  media  conveniunt,  radices  anteriores  et  posterio- 
* res  nervorum  cervicalium  inferiorum  uniuscujusque  lateris 
per  ligamentum  dentatum  distincte  sejunctae  sunt;  nervo- 
rum in  p&rte  lumbali  medullae  spinalis,  fibrae  anterioris 
radicis  et  posterioris  uniuscujusque  nervi  arcte  concurrunt. 
Ilaecce  peculiaria  probant,  in  nervis,  plexum  brachialem 
formantibus,  jam  in  eorum  origine,  quod  ad  mutuum  situm 
radicum  nervorum  et  parium  attinet,  rationem  mediam 
existere,  cum  scilicet  hoc  respectu  bos  nervos  cum  nervis 
partis  thoracicae  et  lumbalis  medullae  spinalis  compara- 
veris. Pro  certo  habendum  est,  mediam  liancce  rationem 
evolutioni  organi,  — quod  sensationes  distincte  sejunctas 
efficere,  et  in  quo  sensatio  magis  evoluta  esse  debet,  quam 
motus,  — favere.  Nervorum  filamenta,  ex  pari  quinto, 
sexto,  septimo  et  octavo  cervicali  nec  non  ex  pari  primo 
thoracico,  angulis  acutis  conveniunt,  non  arcuatim,  ut  in 
anastomosibus  superiorum  nervorum  cervicalium  ad  plexum 
brachialem  formandum.  Anatomicorum  opiniones,  quae 
quinque  parium  nervorum  ad  formandos  singulos  nervos 
brachiales  conferunt,  valde  inter  se  dissentiunt,  quod  ex 


, 69 


comparatione  variorum  iconum  et  descriptionum  a Scar- 
pa  23),  Reil24),  Prochaska  2S)  aliisque,  cognoscen- 
dum est.  — Compositionis  igitur  modus  magni  momenti 
ad  nervorum  brachialium  functionem  non  esse  videtur. 
Secundum  Reil  nervus  radialis  per  par  quintum,  sextum, 
septimum  et  octavum,  nervus  medianus  per  omnia  quin' 
que  paria  nervorum , nervus  ulnaris*  per  septimum  par  et 
octavum  cervicali  nec  non  per  primum  par  thoracicum 
formantur.  Scarpa  liancce  formationis  nervorum  brachia- 
lium norman  describit:  nervus  cutaneus  internus  major  ex 
pari  octavo  cervicale  et  primo  thoracico,  nervus  musculo 
cutaneus  ex  pari  quinio,  sexto  et  septimo,  nervus  axilla- 
ris ex  pari  quinto,  sexto  et  septimo,  nervus  medianus  ex 
pari  quinto,  sexto,  septimo  et  octavo",  nervus  radialis  ex 
pari  sexto,  septimo  et  octavo,  formantur;  (quintum  par 
cervicale  et  primum  thoracicum  plus  minusve  ad  formatio- 
nem ejus  conferunt).  Nervus  ulnaris  denique  septimo  pari 
et  octavo  cervicali  et  primo  pari  thoracico  componitur. 
Monro  unumquemque  nervum  brachialem  ex  omnibus 
paribus  exoriri  contendit.  De  structura  plexus  brachialis 
ct  nervorum  brachii  Reil,  qui,  neurilemate  et  tela  cellu- 
losa acido  nitrico  fumanti  in  massam  pulposam  mutatis, 
et  deinde  abstersis,  nervorum  funes  exhibuerat,  hoc  modo 
loquitur:  „ — In  plexu  brachiali  funes  nervorum  crassi; 
nervus  radialis  in  ipso  ulteriori  decursu  satis  crassos  funes 
retinet;  nervo  mediano  funes  teneriores  et  minus  compli- 
cati sunt;  in  extremitatibus  nervi  radialis,  mediani  et  cu- 
bitalis funes  subtiliores,  quasi  fila  parallela  juxta  se  posita; 
apparent.  Magnus  vasculorum  numerus  ex  vicinis  arteriis 
ad  nervos  euntium,  vasa  inter  funes  iperrcptant  invicem 
inosculantur  et  tantopere  dividuntur,  ut  omnis  fere  funis 
in  utroque  latere  ramulum  habeat,  qui  subtilissimis  surcu- 
lis in  neurilemate  dispargatur.  Funium  organisatio  bifurca. 
Contra  in  plexu  crurali  et  ischiatico  nervorum  organisatio 

23)  Scarpa  Lib.  I.  de  nervorum  gangliis  el  plexibus, 

24)  Chr.  Reil.  Exercit.  Tab.  I.  ' 

25)  Georg.  Prochaska  de  slruct.  uerv.  Tab.  4.  5. 

magis  complicata  ct  reticulata,  ut  rete  funium  subtiliorum 
crurali  et  imprimis  iscliiatico  plexui  impositum  sit.  Magna 
funium  copia  in  nervo  iscliiatico  explicitior  tamen  fabrica 
quam  in  nervo  crurali.”  — Parallela  filamentorum  nervorum 
directio  igitur  functionibus  subtilioribus  valde  necessaria 
esse  videtur.  Singulorum  divisio  nervorum  brachialium  in 
musculos  et  cutem  ita  efficitur,  ut  musculi  supinatores,  ex- 
tensores carpi  et  digitorum  a nervo  radiali  et  ramo  ipsius, 
nervo  scilicet  interosseo  dorsali  procurentur.  Pronatoribus 
musculis,  flexori  carpi  radiali,  flexori  digitorum  sublimi 
etiamve  profundo  ncc  non  flexori  pollicis  longo  ut  etiam 
palmari  longo  nervus  medianus  ac  ipsius  ramus,  nervus 
scilicet  interosseus  volaris  prospiciunt;  flexori  digitorum 
profundo  autem  et  flexori  carpi  ulnari,  huic  praesertim, 
nervus  ulnaris  prospicit;  parvi  musculi  manus  tantummodo 
a nervo  ulnari  et  mediano  procurantur,  et  quidem  muscu- 
lus palmaris  brevis,  musculi  auricularis,  musculi  interossei 
interni  et  externi  a nervo  ulnari  et  praesertim  a ramo 
ipsius  profundo ; musculi  vero  lumbricales  et  musculi  pol- 
licis a nervo  mediano.  Nervi  cutanei  plerumque  ramos 
suos  tantummodo  ad  carpum  mittunt,  ct  quidem  qui  in 
parte  dorsali  et  volari  antibrachii  extant  prope  ulnam,  ex 
nervo  cutaneo  medio,  qui  prope  radium,  ex  nervo  musculo- 
cutaneo veniunt.  Vola  multos  et  magnos  nervos  cutaneos 
a nervis  mediano  et  ulnari  accipit;  dorsum  e contra  par- 
vos tantum  ramos  ex  nervo  radiali  et  ulnari.  Nervi  uln.  med. 
et  rad.  arcubus  anastomoses  formant  in  vola  et  dorso,  quae 
vero  valde  tenues  sunt  neque  semper  extant.  Unusquisque  di- 
gitus quatuor  ramos  nervorum  lateri  ulnari,  radiali,  volari  et 
dorsali  acquirit;  nervus  medianus  scilicet  nervos  volares  digi- 
tales lateri  radiali  et  ulnari  pollicis  et  indicis,  et  medii  etiamve 
lateri  radiali  auricularis  impertit;  nervus  ulnaris  in  vola 
lateri  ulnari  annularis,  et  superficiei  radiali  et  ulnari  au- 
ricularis, in  dorso  lateri  ulnari  et  radiali  auricularis,  an- 
nularis et  superficiei  ulnari  medii,  singulis  unum  ramum 
suppeditat.  Nervus  radialis  denique  ramos  superficiei  ra- 
diali ct  ulnari  indicis  pollicisque  in  dorso  manus  imperti- 
tur, nec  non  lateri  radiali  medii.  Nervi  digitales  dorsa- 

ies  usque  ad  secundam  phalangem  nonnisi  decurrunt,  pol- 
lice excepto.  Unusquisque  nervus  dorsalis  et  volaris  digi-_ 
torum  permultos  ramos  breves  ad  cutem  mittit,  qui  sccun 
dum  Bock  in  media  uniuscujusque  digiti  linea  non  con- 
currunt,  neque  in  extremo  digito,  ubi  rami  exticmi  in 
unoquoque  latere  multipliciter  dividuntur;  quod  quidem 
contrarium  Rudo  Iphi  sententiae;  nullum  nervum  libere 
terminare,  sed  e contra  omnes  nervos  periphericos  in  tex- 
turas retiformes  concurrere.  Bock  ii  sententiae  E.  II. 
Web  er  26 ) addit:  Anastomoses  in  nervis  facialibus  et 
medullae  spinalis  prope  columnam  vertebralem  tam  fre- 
quentes, versus  finem  extremitatis  rariores  evadere.  Quae 
res  fortasse  cum  certa  extremitatis  functione  aliquantum 
conjuncta  est,  ita  ut  extremorum  sejunctio  nervorum,  pa- 
rium sejunctioni  nervorum  cerebri  analoga  sit.  Distribu- 
tio nervorum  in  antibrachio  et  manu  confirmare  videtur, 
ilexores  musculos  pluribus  nervis  instructos  quam  extenso- 
res esse;  atque  paucitas  nervorum  in  dorso  manus  eo  ex- 
plananda, quod  id  minoris  momenti  ad  tactus  sensum  sit. 
Nervi  radialis  et  ulnaris  distributio  significationem  latera- 
lium divisionum  antibrachio  confirmat , dum  nervus  me- 
dianus centralem  nervum  manus  format.  Generaliter  de- 
cursus nervorum  cum  vasorum  valde  congruus  est,  ut  e.  g. 
nervi  ulnaris  divisio  in  ramum  volarem  et  dorsalem,  arcus 
formatio  nervorum  volaris  prope  arcum  arteriarum  profun- 
dum; attamen  nervorum  anastomoses  multo  minores  sunt 
quam  vasorum.  Eo,  quod  nervi  cutanei  generaliter  non- 
nisi ad  carpum  usque  pertingunt,  manibus  autem  nervi  cu- 
tanei a mediano  et  ulnari  nervo  contingunt,  manus  ut  or- 
ganon  peculiare  designatur.  Ubertate  nervorum  muscula- 
rium in  manu  comprobatur,  mobilitatem  vim  nervorum 
majorem  requirere  quam  sensibilitatem.  Regenerationem 
nervorum  denique  experientia  eo  confirmat;  quod  in  cule 
cicatricum  digitorum  papillae  sensim  sensimque  regene- 
rentur. — 


26)  F.  Hildebrandt.  anat.  ed.  E.  11.  Weber.  Bd.  111 
p.  501. 

Cap.  VI.  Dermatologia. 

In  manus  cutem  omnes  impressiones  externae  proxime 
agunt;  cutis  directum  tactus  planum  est,  ideoque  nusquam 
alibi  tam  perfecte  constructa,  quam  in  manu.  Etiam  ne 
plurimi  auatomici,  cutis  externae  structuram  inquisitioni 
submittentes,  praesertim  manus  cutem  respectum  habuerunt. 
Quantis  difficultatibus  innitatur  accurata  hujus  textus  cogni- 
tio, ex  eo  patet,  quod,  quantumvis  insignissimi  anatomici 
huic  rei  operam  dederint,  usque  adhuc  multa  in  hac  re 
ambigua  sint,  nec  non  multae  quaestiones  anatomicae  di- 
stincte non  declaratae.  Temporibus  novissimis  praeser- 

tim H.  Weber,  II.  Eichhorn,  Joan.  Purkinje  et  A. 
Wendt  de  eo  inquisiverunt;  et  quae  hi  inde  resiluerunt 
- paucis  verbis  hic  imponere  liceat  nobis.  Ilall er  et  post 
cum  permulti  alii  physiologi  epidermidem  exsiccatione  oriri 
docuerunt;  quam  sententiam  obsoletam  Eichhorn  denuo 
repetiit,  injuria  certo;  nam,  hoc  posito,  mumificationis  pro- 
cessus in  vivo  corpore  extaret,  nec  epidermis  gravibus  fun- 
ctionibus praeesse  valeret,  quae  ipsi  in  assimilationis  pro- 
cessu et  excretionis  superficiei  cutaneae  contingunt.  Qua 
ratione  tunc  origo  callorum  per  impressionem  continuam 
provocatorum  explanari  posset,  cum  talis  stimulus  mecha- 
nicus corpus  inorganicum  consumeret  potius,  quam  gene- 
raret? Minime  igitur  in  dubium  vocandum  est,  quin  in 
epidermide  quoque  processus  vitalis  agat;  quam  rem  quo- 
que observatio  ista,  ab  Ruyschio  et  Albino  primum 
facta,  testatur,  crassiorem  jam  esse  epidermidem  embryo- 
num, digiti  longitudinem  nondum  aequantium  in  palma  ma- 
nus. In  accurata  autem  epidermidis  cognitione  maximi  mo- 
menti est,  singula  strata  ejus  secundum  structuram  et  va- 
rios locos  distinguere;  de  quo  E.  H.  Weber  2 7)  ita  lo- 
quitur. Si  iu  volae  parte,  ubi  juga  et  foveolae  ordine  ct 
in  iis  mediis  infundibuliformes  dispositae  distincte  adsunt, 
epidermidis  stratum  horizontali  incisione  auferas,  ejus  su- 


27)  Mcckel’s  Arcliiv.  1827. 


73 


perficies  interior  jugis  et  foveolis  inaequalis  reperitur,  quae 
illis  externae  superficiei  perfectissime  eatenus  respondent, 
qua  in  superficie  exteriori  jugum,  in  interiori  strati  ablati 
foveolae  in  jugis  sunt,  in  mediis  sulcis,  jugis  respondenti- 
bus, in  superficie  interiori  colliculos  ovales  in  series  dige- 
stos videre  licet,  quorum  diameter  longissimus  02'"  explet. 
Jam  cum  idem  in  stratis  tenuibus  et  crassis  reperiatur,  epi- 
dermis compluribus  stratis  parallelis  sibi  adhaerentibus  con- 
stare videtur,  quae  mechanica  actione  sejunguntur.  Inci- 
sionibus repetitis  in  superstite  epidermide  denudata  obser- 
vantur foveolae,  foveolis  infundibuliformibus  superficiei  ex- 
terioris respondentes,  donec  tandem  puncta  attinguntur  ru- 
bra mox  sanguinolenta,  quae  dolent  et  pro  papillis  cutaneis, 
in  epidermidem  porrectis,  habenda  sunt.  Generaliter  tria 
epidermidis  strata  discernenda  sunt,  quod  Ruysc liius  jam 
observavit:  1)  stratum  muci  Malpighii,  quod  alii  epider- 
midem molliorem  nominant;  2)  epidermis  stricte  sic  dicta; 
3)  stratum  epidermidis  modificatum.  — Nec  epidermis  co- 
gitari quidem  potest,  nisi  quae  tribus  stratis  composita  sit; 
quum  et  infimum  stratum  muci  Malpighiani  et  supre- 
mum modificatum  pariter  ad  sustentandam  epidermidis  stru- 
cturam afferant,  alterum  metamorphosin  progredientem,  al- 
terum regredientem  sistens.  Constructio  epidermidis  ipsa 
ex  diversis  stratis  variat.  Epidermis  enim  lamellulis  con- 
struitur et  a supremo  stratu  majore  pellucidi  late  differt; 
mucus  vero  Malpighianus  inter  cutem  et  epidermidem 
situs  et  distincte  definitus  structura  polyposa,  nequaquam 
lamellosa  et  pellucidi tate  insigni  innotescit.  In  epidermide 
striae  parallelae  numerosis  laminis  ortae  apparent,  inferius 
mucus  Malpighianus  textura  granulosa  nullisque  striis 
pertexta,  tanquam  simplex  massa  formativa  observatur. 
Epidermidis  superficies  plurima  juga  et  valleculas  exhibet; 
neque  haec  juga  ubique  eadem  videntur,  sed  maxime  di- 
versa ex  situ  formaque  papillarum  tactus,  ductuumque  ex- 
cretoriorum glandularum  et  multiplice  pilorum  positione 
diversoque  pressu  et  plicatione  cutis  ex  musculorum  vi  de- 
pendente. Omnes  sulci  majores  aut  magnitudinem  suam 
aut  ortum  ipsum  musculorum  contractioni  debere  videntur; 

sic  ex  musculorum  actione  pendent,  exceptis  spiralibus,  sulci 
volae  manus  cum  longitudinales  tum  transversales  tum  obli- 
qui numerosaequc  majores  striae  in  dorso  manus.  Minorum 
vero  cuticulae  inaequalitatum  causas  A.  Wendt  28),  quem 
liic  apprime  sequar,  sic  tradit.  „ Ubicunque  perpendiculare 
frustulum  tenuissimum  epidermidis  cum  corio  connatae  ocu- 
lis armatis  perspicimus,  eodem  modo  observamus  cuticulae 
cum  superficiem  tum  omnia  ejusdem  strata  ab  omni  parte 
corrcspondere  corio,  quo  accipit  nutrimentum.  Illa  tantum 
differentia  istis  in  partibus,  in  quibus  singulae  cutis  papil- 
lae alte  cute  prominent,  profundosque  sulcos  liinc  inde  ef- 
formant,  praecipue  in  vola  manus,  inter  utriusque  superfi- 
ciem extat,  quod  papillae  cutis  multo  magis  e cute  promi- 
neant quam  epidermidis  tubera  papillas  cutis  obtegentia, 
ita  quidem,  ut  cavitales  papillas  recipientes,  quae  in  epi- 
dermide satis  bene  conspiciuntur,  si  mucus  Malpighia- 
nus,  in  omnia  papillarum  interstitia  immissus,  simul  cum 
' -epidermide  detractus  est,  lamina  superiore  tantum  epider- 
midis ab  illis  regionibus  detracta,  leviter  vel  omnino  non 
observentur.  Papillarum  impressionibus  in  vola  manus  co- 
arctatae  foveolarum  senis  interpositae  spirales  sulcos  effor- 
mant,  in  manus  vero  dorso  epidermidem  retis  instar  obdu- 
cunt. Ubicunque  confluentes  sulci  nodos  efformant,  vel  pi- 
lus in  glandula  sebacea  inclusus,  epidermidem  permeat,  vel 
fila  elastica  affixa  sunt;  in  manus  vola  nec  glandulae  seba- 
ceae nec  pili  inveniuntur,  in  dorsali  vero  epidermidis  rete 
adsunt  sacculi  ab  epidermide  egredientes,  fine  obrotundato 
in  cutem  ipsam  immissi,  qui  sebum  secernunt  pilosque  ex 
aperto  ductu  ecretorio  emittunt;  pilorum  bulbi  semper  in 
glandularum  caro  inclusi  nec  tamen  cum  fundo  connexi. 
Origo  pili  haec  fere  semper  animadverti  potest.  Vasculum 
ad  fundum  glandulae  accedens  punctulum  pigmenti  nigii 
edit,  quod  sensim  crescens  clavum  quasi  format,  cujus  cras- 
sior pars,  bulbus  ipse,  ad  fundum  glandulae  spectat,  allcia 
acuminata  sursum  tendit.  Inter  regenerandos  vero  et  nas- 
cendos pilos  differentia  ab  initio  intercedere  videtur;  ani- 


I 


28)  A.  Wendt  diss.  p.  13. 

madvcrtit  enim  Hcusinger  primum  punctulum  sanguinis, 
quod  trium  dierum  spatio  iterum  resorptum  inveniebatur, 
tunc  eundem  processum  pilus  regeneratus  persecutus  est, 
quem  recens  natu  in  foetu.”  Ralione  ejus,  quod  proprium 
est  pilis  in  manus  dorso,  phaenomenon  illud  memoratu 
dignum,  quod  Webcr  in  statu  normali  observavit  et  in 
Meckelii  archivo  anni  1827,  p.  223  descripsit;  videbat 
scilicet,  pilos  in  manus  dorso  semi  lineam  vel  sesqui  lineam 
ab  apice,  geniculate  flexos,  partes  inferiores  et  superiores 
cylindri  pilorum  in  multas  apiculas  divergentes  diffissas 
esse,  et  acumen  defrictum  sensim  sensimque  delapsum;  acu- 
men cylindri  inferioris  superstitis  paulo  post  explanatum 
est-  Quo  defringendo  pilorum  accremcntum  impediri  vide- 
tur. In  vola  manus  valleculas  adesse  spirales  jam  supra 
monitum  satisque  notum,  quae  vero  earum  sint  formae  pri- 
mus Purkinje  in  dissertatione  sua  de  hac  re  habita  jus- 
toque  minus  divulgata  descripsit  et  delineavit.  Quaevis 
vallecula  ex  tabula  a Wendtio  nobis  communicata  du- 
plici papillarum  majorum  sibi  invicem  oppositarum  serie 
inter  se  parallela  constituitur;  quaevis  vero  major  papilla 
quatuor  vel  quinque  papillulis  minoribus  componitur,  quae 
minores  muco  quidem  Malpighiano  singulti® , non  autem 
ab  epidermide  ipsa  involvuntur,  ita  ut  in  vagina  quasi  a 
muco  formata,  inhaerere  videantur.  Vasa  quae  in  papillis 
insunt,  munere  mucum  nutriendi  funguntur.  — Restat,  ut 
de  organis  filiformibus  loquamur,  nuperrime  a Purkinje 
detectis  et  in  Wendtii  dissertatione  accuratius  descriptis. 
Quodsi  nempe  epidermidis  quamlibet  partem  aqua  bulliente 
tractatam  a cute  subjacente  caute  detrahimus,  inter  cutem 
et  epidermidem  fila  tenuissima  apparent,  albida  pelluccn- 
tia,  nitida,  elastica,  quae  cum  foveolis  externis  ita  corrc- 
spondent,  ut  cum  iisdem  connata  foveolas  inter  juga,  papil- 
lulis tactus  expressa,  collocatas  cum  cqte,  in  quam  emissa 
sunt,  conjungere  videantur.  In  Ceiaceis  easdem  prolonga- 
tiones  filiformes  ex  superficie  cutis  in  mucum  Malpighia- 
num  immersas  W.  Rapp  29)  observavit.  Organa  illa  fili- 


29),Rapp  in  MeckeTs  Archiv,  1830,  p.  364. 

formia  frequentibus  spiralibus  contortibus  in  epidermide 
praedita  recta  via  saepissime  in  cutem  perpendiculari  dire- 
ctione descendunt  fundoque  obrotundato  clauso  ibi  finiun- 
tur. Quo  crassior  epidermidis  lamina,  eo  frequentiores  tor- 
siones, quare  in  manus  vola  numerosiores  adsunt  sex  ad 
decem  plerumque,  numerosissimae  in  planta  pedis.  Filorum 
tamen  copia  densior  in  aliis  regionibus,  rarior  in  palma. 
E i cli  lior  nius  particulam  epidermidis  e vola  manus  ,de- 
promtam,  lineae  quadratae  magnitudine  XXV  fila  continere, 
dicit,  e manuum  dorso  LXXV.  Sicut  epidermis  ipsa 
ita  fila  e substantia  muci  Malpigbiani  vasis  adjutori- 
bus aliquo  modo  mutata  finguntur;  nam  quamvis  eorum 
structura  simplex  granulosa  appareat,  .a  muco  tamen  Mal- 
pigbiano  minori  pelluciditate  differt.  Pleraque  fila  du- 
plicem volae  epidermidis  crassitudinem  longitudine  vix  su- 
perant. Omnia  fila  ad  idem  latus  contorta  sunt  in  vola 
unius  manus,  in  alterius  manus  vola  ad  oppositum  latus 
voluta  conspiciuntur:  in  vola  sinistra  a dextro  latere  ad 
sinistrum,  in  vola  dextra  a sinistro  ad  dextrum.  Filo  per- 
secto annulus  aparet  albidus,  qui  punctum  nigricans,  lumen 
canalis  exhibens,  includit,  parte  inferiore  fundus  adspectum 
* praebet  sacculi  duplicis.  Fila  ista  sudori  excernendo  prac- 
esse  dubium  non  est,  si  quidem  foveolae,  in  quas  canales 
filiformes  sese  aperiunt,  cute  sudante  sudoris  guttulas  pri- 
mum recipiunt,  simulque'  striae  albidae  per  epidermidem 
pellucentes  latiores  fiunt  et  fere  tumescunt.  Tamen  non 
excernitur  tantummodo  sudor  ex  iis,  sed  etiam  quum  in 
canales,  opposito  fine  clausos,  fluido  via  non  pateat,  in  eo- 
rum cava  secerni  debet;  qui  processus  eo  melius  cogitari 
potest,  quo  facilius  substantia  illa  polyposa,  qua  construun- 
tur fila,  fluidis  omnibus  impraegnatur.  Quare  sicut  folliculi, 
qui  sebum,  ita  fila,  quae  sudorem  secernunt,  pro  glandulis 
simplicibus  habenda  videntur.  — 

Rete  Malpighianum  etsi  molle  sit,  et  semifluidum, 
tanta  tamen  gaudet  tenacitate,  ut  epidermidem  firmissime 
cuti  affigat,  simili  modo  cutis  in  vola  manus  aponeurosi 
palmari  processibus  tendinosis  arctissime  adhaeret;  fibrae 
musculi  palmaris  brevis  a Icla  cellulosa  cuti  subjacente  cx- 

cipiunlur.  In  digitorum  apicibus  substantia  cutis  magis  pul- 
posa vasorum  et  nervorum  copia  scatet,  aptissimumque 
stratum  praebet  formis  corporum  imprimendis. 


Cap.  VII.  Onychologia. 

In  extrema  digitorum  phalange  apud  animalia  saepe 
saepissime  reperiuntur  productiones  telae  corneae,  forma 
unguium,  squamarum  et  ungularum,  quae  tanti  sunt  mo- 
menti ad  vitae  genus  animalium,  ut  zoologiae  cultores  eas 
e.  g.  in  mammalibus  classi ficandis  ut  characteristicas  ad- 
hibuerint. Cuvier30)  his  verbis  loquitur.  „ — Les  ca- 
racteres  variables,  qui  etablissent  les  diversites  essentielles 
des  mamifers  entre  eux  sont  pris  des  organes  du  toucher. 
La  perfection  des  organes  du  toucher,  s’estime  d’aprcs  le 
nombre  et  la  mobilito  des  doigts,  et  d^apres  la  maniere 
plus  ou  moins  profonde,  dont  leur  extremite  est  enveloppe 
dans  Pongle  ou  dans  lc  sabot.  Un  sabot,  qui  enveloppe 
tout-ii-fait  la  partio  du  doigt,  qui  touche  a terre,  y 
emousse  le  tacte  rend  le  pied  incapable  dc  saisir;  Pos- 
treme oppose  est  quand  un  onglc  foijme  dhinc  seul  Paine 
ne  couvre  qiPunc  des  faces  du  bout  du  doigt  et  laisse  a 
1’autre  face  toutc  sa  dclicatesse.  Les  animaux  a sabot  sont 
tous  de  necessite  herbivores,  les  animaux  a doigts  ongui- 
cules  etaient  susceptibles  de  plus  de  varicles,  il-y-a-cn 
dc  tous  les  regimes.v  — 

Inter  evertebrata  apud  Cephnlopodcs  primum  in  Ony- 
clioteuihide  liaecce  integumenta  cornea,  ungularum  forma, 
longis  in  extremitatibus  evolutissima  videmus.  Inter  ver- 
tebrata animalia  Batrcichia  unguibus  carent  digitis  extre- 
mitatum anteriorum  quippe  quarum  hoc  loco  solummodo 
interest,  nam  Xenopus  ipse  ( Dactylethra  Cuvier)  ungues 
suos  conicos  fere  unguliformes  in  extremitate  tantum  po- 
steriore habet.  Apud  Sauros  Crocodillini  in  tribus  digitis 


I 


30)  Cuvier  le  regne  animal.  Paris  1817  T.  I. 

interioribus  ungues  habent;  apud  Squamatos  Ptyodactylo 
in  extrema  digitorum  phalange  extant  vaginae  foliatae  fla- 
bellifonnes,  inter  quarum  medias  rugas  ungues  valde  in- 
curvati absconduntur.  Chelonae  plerumque  habent  digitos 
sine  unguibus;  apud  Chersinos  ungues  in  digitis  concretis 
obtusi  quasi  detruncati;  apud  Emydem  acutae  ungulae  in 
digitis  non  concretis;  apud  Tryonychem  in  tribus  tantum 
interioribus  digitis  ungulae  sunt.  Apud  Aves,  productione 
cornea  insignes,  quippe  quae  cum  organi  respirationis  effor- 
matione  magis  magisque  evolvatur,  plumae  pnguium  locum 
occupant;  apud  Palamedeam  tantum  magnum  calcar  acu- 
tissimum in  flexura  alari  et  metacarpo.  Inter  Mammalia 
apud  Cqtacea  in  extremitate  anteriori  Manati  unguium 
vestigia  reperiuntur;  in  Pinnipedibus  apud  Phocam  ungu- 
lae in  extremitate  anteriori;  apud  Bisulcos  et  Solidungula 
ungulae  latae  digitos  circumdant;  in  Seligeris  digiti  medii 
magnis  ungulis  praediti  sunt;  apud  Pachydermata  digiti 
ungulis  circumdati  et  praesertim  in  Elephante  quinque  di- 
giti adeo  cute  obducti  sunt,  ut  videri  non  queant.  Eden- 
tata in  digitis  concretis  ungulas  longas  habent  compressas. 
In  Murinis,  Aspalax  et  Georychus  anteriore  in  extremi- 
tate unguibus  brevibus  gaudent,  Aspalax  ungulis  longis, 
compressis,  acutis.  Generaliter  Glires  ungulas  in  digitis 
habent;  item  Carnivora , quorum  Scalops , Chrysocldorus  et 
Talpa  fortissimas  ungulas  habent.  In  Chiropleris  in  digi- 
tis, pollice  excepto,  nullae  ungulae,  Pteropus  etiam  in  di- 
gito indice  ungulas  habet.  Apud  Prosimias  ungues  plani 
sunt.  Sahuis  (HapaleJ  unguiculis  gaudet,  pollice  excepto, 
in  quo  unguis  cupuliformis  est;  apud  caeteras  Simias  ubi- 
que ungues  cupuliformes  reperiuntur.  Forma  unguium  in 
Simiis  simillima  est  Hominum.  Apud  Homines  ungues  soli 
majores  squamae  corneae  sunt  maxima  epidermidis  evolu- 
tione, ut  viceversa  lineae  spirales  in  digitorum  plano  opposito 
subtilissimam  cutis  evolutionem  exhibent.  Ungues  struc- 
tura lamellosa  gaudent,  quorum  in  radice  epidermis  plicam 
semilunarem  format,  reflectitur  in  falciculam  corii,  quod 
unguem  excipit,  et  subtiliter  et  tenuiter  in  superficie  un- 
guium interna  supra  corium  continuatur.  Sub  unguium 


79 


textura  corium  non  reticulatum,  pulposum,  crassum  in  an- 
tica parte  vasculosum,  valde  fibratum  et  rubefactum;  in 
postica  laeve,  parum  vasculosum,  subalbum,  unde  color  sub- 
albus lunulae  unguis  cum  corii  intime  conjuncti.  Unguium 
structura  adeo  firma,  ut  neque  fluida  neque  aer,  neque  ca- 
lor neque  clectricitas  per  eam  penetrare  possint;  quaprop- 
ter non  injuste  ungues  pro  sensus  isolatoribus  habendi  sunt, 
praesertim  cum  , tactum  polaritatc  confectum  praesumas. 
Kerkring  et  Cu  vi  er  unguium  vestigia  jam  tertio  mense 
foetus  vitae  observarunt;  quinto  mense  ungues  distinctis- 
simi jam  adsunt.  Regeneratio  unguium  tam  facile  efficitur, 
ct  adeo  non  dependet  a vi  vitali  organismi,  ut  vel  in  di- 
gitis gangraena  affectis  unguium  regeneratio  mortificatorum 
observata  sit;  quin  adeo  saepe  Tulpius,  Voigt,  Blu- 
menbach  et  alii  viderunt,  phalange  cum  ungue  deperdita, 
in  extremitate  phalangis,  quae  remanserat,  unguem  novum 
sesc  formasse.  Memoratu  dignum  est,  quod,  quantumvis 
sit  parva  unguis  vitalitas,  tamen  multae  allectiones  mor- 
bidae manifesta  suae  naturae  vestigia  in  unguibus,  struc- 
tura scilicet  mutata,  forma,  calore  ctr.  relinquant,  quae  in 
ictero,  cyanosi,  chlorosi,  syphili,  arthridide,  lepra,  herpete, 
quin  adeo  in  mania,  phthisi  ct  caeteris  saepissime  obser- 
vata sunt.  Tli.  Bartholinus31)  jocose  inter  commoda 
unguium  maxima  hoc  quoque  numerat,  quod  indicia  vitae 
et  sanitatis  physiognomicis  praebent.  Veteres  crediderunt 
ungues  indurationes  extremitatum  nervorum.  Substantia 
ab  albumine  eo  differt,  quod  cum  alcalibus  fixis  sapones 
constituit,  ab  epidermide  autem,  quod  acido  sulphurico 
concentrato  emollitur  quidem,  sed  non,  ut  haec  decompo- 
nitur;  Aqua  regia  eam  solvit  massamque  subflavam  rigi- 
dam relinquit;  Acidum  nitricum  colorem  flavum,  acidum 
muriaticum  colorem  caeruleum  ei  communicat;  destillatione 
sicca  elicitur  oleum  foetidum,  ainmonium  carbonicum  ct 
pauxillum  tantum  aquae.  Carbo,  metallico  splendore,  con- 
tinet calcaria  carbonica  ct  pbosphorica  nec  non  natrum 
pliosphoricum. 


31)  Tli.  Bartholinus  anat.  L.  IV.  p.  558. 

Cap.  VIII.  Historia  evolutionis 

manus. 

Socmmcri ng  3 2),  Autenrieth  3 3),  Wrisberg34), 
Ruysch  35)  evolutionem  lianc  describunt:  Ex  trunco  ex- 
tremitates superiores  crescunt  et  versus  quintam  ad  sextani 
hebdomadem  post  conceptionem  in  superiore  thoracis  parte 
parvarum  forma  papillarum  apparent.  Versus  liebdomadem 
octavam  jam  brachium  brevissimum  et  manum  digitis  ad- 
huc carentem  cum  antibrachio  brevissimo  concretam  co- 
gnoscere licet,  attamen  trunci  cuti  adhuc  involutam;  heb- 
domadem versus  nonam  erumpit  manus.  Margo  anterior 
magis  magisque  latior  fit  et  orbiculata,  nec  non  digiti  par- 
varum papillarum  aut  tuberculorum  forma  excrescunt,  in 
basi  vero  sua  inter  se  conjuncti  plica,  membranae  natato- 
riae simillima*  postea  digitorum  phalanges  proveniunt,  un- 
gues et  singulae  extremitatum  partes  evolvuntur.  (Veiel  3 6). 
Reperit  Meckel  37)  apud  foetum  quendam,  a vertice  us- 
que ad  os  coccygis  tredecim  lineas  paris:  explentem,  ma- 
nus aeque  longas  ac  antibrachia,  angustiores  pedibus,'  di- 
gitos manus  duplo  longiores  digitis  pedis,  juxta  se  coarc- 
tatos,  pollicem  inflexum;  apud  foetum  17  linearum  paris: 
brachium  4"',  manus  3"',  digitum  medium  crassiorem  reli- 
quis, pollicem  inflexum;  apud  foetum  2"  T'  ungues  com- 
parituros,  ossa  metacarpi  non  magis  per  cutem  micantia, 
pollicem,  quod  ad  caeteros  digitos,  breviorem  quam  periodo 
priori,  -t-  Musculi  manus  tertio  mense  ex  massa  mucosa 
simul  cum  thoracis  musculis  elformantur. 

Quae 


32)  Soemineririg.  Jcones  embr.  p.  2 — 8. 

33)  Autenrieth,  obs.  ad  hist.  embr. 

34)  Wrisberg.  descript.  anat.  embr.  obs.  10,  10 

35)  Ruysch.  Thesaur.  VI.  t.  1.  f.  34. 

36)  Veiel.  uber  mangelh.  Bild.  der  Extrem.  — 

37)  Meckel.  Abhdl.  aus  vergi.  Anat.  u.  Physiol  ctr. 

Quae  physiologi  ante  hoc  tempus  de  historia  evolu- 
tionis de  aetate  foetuum  observata  tradiderunt,  ut  jam  su- 
pra de  ossibus  disserendo  communicavimus,  valde  manca 
sunt;  recentiores  inquisitiones  hanc  rem  illustraturas,  quo 
facto  commutationes  extremitatum,  de  quibus  locuti  sumus, 
periodi  prioris  apparituras  esse  speramus. 


Cap.  IX.  Manus  monstruositates. 

Situs,  structura  et  evolutio  extremitatum  causis,  quae 
monstruositates  procreare  valeant,  adeo  favent,  ut  mirum 
non  sit,  quod  anatomia  pathologica  harum  corporis  par- 
tium permultis  monstruositatis  exemplis  abundet.  Monstra 
per  excessum  opinione  consentanea  aucta  actione  plastica 
oriuntur;  quae  vero  praesertim  in  externum  agit,  ideoque 
proxime  multiplicationem  aut  adauctionem  extremitatis  par- 
tium efficit.  Monstra  per  defectum  plerumque  caussis  me- 
chanice evolutionem  impedientibus  provocantur;  nec  non 
hae  saepissime  extremitates  in  externum  sitas  afficere  pos- 
sunt. Aliae  monstruositatis  caussae,  e.  g.  aegrotatio  foe- 
tus periodo,  e.  g.  rhachitis  et  cutis  inflammationes  simili 
modo  evolutionis  impedimentis  extremitatis  ejusque  par- 
tium concretioni  favent.  Concretio  partium  ex  norma  se- 
junctarum in  extremitate  facilius  quam  in  aliis  partibus 
ad  efformationem  impeditam  reduci  potest;  cum  e.  g.  ma- 
nus primo  tempore  uno  tantummodo  ex  globo  cartilagineo 
non  sejuncto  constet;  nihilominus  autem  et  hic  ad  germina 
primaria  monstruosa  Meckelii  nec  non  ad  dispositiones 
morbidas  a parentibus  germini  impertitas  nobis  perfugien- 
dum est;  cum  aliter  explanari  fere  nequeat,  qui  fiat,  ut 
ejusdem  generis  monstruositates  in  iisdem  familiis  heredi- 
tariae maneant,  quin  adeo,  his  familiis  cum  aliis  commix- 
tis aboleri  nequeant;  et  si  interdum  nonnullas  generatio- 
nes transiliant;  (familiae  digitis  supernumerariis  praeditae); 
et  ut  interdum  certa  quaedam  monstruositas  in  uiio  tan- 
tum sexu,  praesertim  femineo,  propagetur. 

Extremitas  cum  hoc  modo  monstruositatibus  exposita 
sit,  natura  hic  quoque  medio  utitur,  quod  solum  ei  suppe- 
tit, et  multiplicationem  scilicet  concretione  compensare, 
mancam  alterius  partis  evolutionem  alterius  ei  analogae 
evolutione  excedenti  supplere  studet.  Sifc  non  raro  fit,  ut 
una  cum  digitis  numerum  excedentibus  extet  concretio  di- 
gitorum pedis,  nec  non  ut  extremitatis  inferioris  evolutio 
ultra  normam  excesserit,- dum  superioris  evolutio  impedi- 
tur. — Congenita  digitorum  concretio  38 ) aut  per  cutis 
obductae  conjunctionem  aut  per  conjunctiones  carnosas, 
aut  per  ossium  concretionem  efficitur.  Concretione  per-  • 
fccta  saepissime  omnes  digiti  communem  unguem  et  flexo- 
res et  extensores  communes  in  unam  massam  contextos, 
nunquam  autem  nervos  aut  vasa  habent.  Concretio  pha- 
langum  digitorum  pedis  in  unum,  hereditaria  apud  multas 
greges  Suum  Podolicorum  et  Maldaviensium  reperitur.  Nu- 
merus excedens  digitorum  frequentior  est,  quam  defectus; 
ad  novem  usque  digitos  una  in  manu  observarunt  scruta- 
tores; digiti  numerum  transgressi  saepe  tantummodo  apen- 
dices  papilliformes  sunt;  interdum  phalanges  cum  planis 
articularibus,  et  parvos  ungues  habent,  rarissime  vero  ten- 
dines proprias  mobiles;  saepissime  in  extremitate  inferiori 
quinti  ossis  metacarpi;  nonnunquam  digitus  numerum  ex- 
cedens osse  metacarpi  peculiari  gaudet,  articulato  cum  osse 
hamato;  saepe  hic  digitus  in  extremitate  ossis  quinti  me- 
tacarpi bifurcati  annexus  est,  ctiamve  cum  normali  digilo 
quinto  cum  communi  plano  articulari  quinti  ossis  meta- 
carpi articulatur.  (Hae  ultimae  tres  varietates  extant  in 
praeparato  musei  anatomici  Wratislaviae.)  Concretio  di- 
gitorum, quae  per  cutem  efficitur,  pro  formatione  impe- 
dita in  prima  foetus  periodo  habenda  est,  ubi  manus  ma- 
nibus natatoriis  simillimae  sunt;  et  post  partum  epidermis 
celerius  crescit,  cacteris  manus  partibus,  quo  fit.,  ut  digiti 
per  cultrum  sejuncti  denuo  concrescant.  Memoratu  dignis- 
sima exempla  efformationis  impeditae  extremitatis  superio- 


38)  Dr.  Seerig.  Ueber  Vcrwachsung  der  Finger. 

ris  ac  praesertim-  manus  reperias  apud  Veiel  30).  Ouac 
ad  manum  praesertim  attinent,  haec  sunt:  apud  puellam, 
cui  est  rudimentum  tantummodo  extremitatis  superioris, 
Veiel  in  latere  dextro  in  medio  rudimento  externum  ver- 
sus reperit  appendicem  membranosam  digiti  similem  cum 
ungue,  in  lateris  sinistri  loco  analogo  papillam;  ulraque, 
et  papilla  et  appendix  os  longitudinis  1"  continuit.  Th. 
Bartholinus  40 ) viri  commemorat  brachio  carentis,  tres 
autem  digitos  in  scapula  habentis,  et  alterius  viri,  cui 
unus  digitus  in  scapula  est;  porro  casum  communicat,  in 
quo  humerus  tantum  et  manus  exstiterunt.  Behr  41  ) lo- 
quitur dc  viro,  brachiis  carente,  loco  quorum  in  latere  dex- 
tro pollex  inarticulatus  existit.  Prochaska.  42 ) reperit 
nulla  brachia  in  latere  dextro,  duos  digitos  in  regione  ar- 
ticulationis humeri,  pollicem  et  indicem  cum  motu  volun- 
tario. Is  en  fla  mm  et  Roseum  ii  lier  43  ) exempli  com- 
memorant, in  quo  nullum  extremitatis  superioris  vestigium, 
processus  autem  cutanei,  digitorum  similes  aderant;  aliud, 
in  quo  manus  scapulae  annexae  erant.  Frieulicb.  4 4 ) 
casum  refert,  in  quo  extremitas  superior  dextra  sine  bra- 
chio et  radio,  manus  autem  tantummodo  duobus  digitis 
praedi  (a  fuit.  Soc  mineri  ng  45  ) exemplum  narrat,  in  quo 
duo  digiti  in  regione  papillae  mammae  proveniunt,  bra- 
chium vero  et  radius  cute  absconduntur.  Dumeril  4C) 
dicit,  hominem  fuisse,  cujus  extremitas  superior  manu  tan- 
tummodo constaret,  quae  cum  uno  osse  carpi  articulationi 
scapulae  abnormi  sese  annecteret.  Flaschland  47)  exem- 


39)  Albr.  Veiel.  iiber  mangelh.  Bild.  der  Extrein. 

40)  Th.  Bartholinus.  Cent  II.  hist.  44.  p 142- 

41)  Behr.  Act.  cur.  nat.  Lb.  V.  obs.  47. 

42)  Prochaska.  Adnot.  acad.  fasc.  II.  T.  6.  p.  82. 

4o)  Is  en  fiam  in  u.  Rosenmiiller  Beilrage  zur  Zergliede- 
rungskunst.  Bd.  1.  p.  268. 

44)  Fricdlicb.  monstr.  foet.  desor.  atque  delin. 

45)  Soemmering.  Abbild.  v.  Mifsgeb.  tab.  8. 

46)  Dumeril.  bullet,  de  la  soc.  philoin.  T.  III.  p.  122  — 124 

47)  Flaschland.  obs.  anat.  path. 

pii  commemorat,  in  quo  apud  tres  ejusdem  matris  infantes 
manus  brachio  annexae,  extremitates  superiores  ossis  bra- 
chii et  carpi  molles  instar  pultis  fuerunt.  Rudolplii  4”) 
in  uno  casu  manus  in  scapulis,  in  altero  casu  extremitatis  * 
superioris  loco  processum  digiti  similem,  in  cujus  sinistra 
parte  unguis  fuit,  reperit.  — 

Jam  si  cum  Veiel  tria  germinationis  puncta  superiori 
extremitati  concedimus,  brachio  scilicet,  antibrachio  et  ma- 
nui; ex  his,  quae  descripsimus,  exemplis  patet,  primum  et 
ultimum  germinationis  punctum  magis  evolvi,  quam  me- 
dium; antibrachium  igitur  in  formationibus  impeditis  sae- 
pissime remanere.  Processus  digitorum  simillimi,  extremi- 
tate omnino  deliciente,  manusque  in  scapulis  repertae  mo- 
limen naturae  exhibent,  perfectissimam  extremitates  par- 
tem, manum  scilicet,  pro  viribus  efiformandi;  quare  in  eo 
argumentum  reperiri,  digitos  extremitatum  nqonoTvnov 
exhibere,  a veritate  haud  abhorrere  videatur.  Manus  con- 
tortae rariores  sunt,  quam  pedes  contorti,  et  in  autoribus 
pauca  tantum  de  hac  re  inveniuntur.  Utriusque  manus 
concretio,  analoga  formationi  extremitatis  inferioris  Sileni- 
cae tantummodo  in  monstruositatibus  duplicis  reperiuntur. 
Formationes  singularum  manus  partium  organorum  impe-  , 
ditac,  e.  g.  universus  musculorum  defectus,  cujus  Bon- 
nct49)  exemplum  exhibet,  usque  ad  hunc  gradum,  raro 
occurrunt.  II a 11  er  50 ) narrat,  flexores  digitorum  in  mon- 
struositatibus frequentius  abesse,  quam  extensores.  Varie- 
tates in  musculis  occurrentes,  quippe  quas  minoris  momenti 
habendas,  omnino  praetermittimus,  cum  ab  autoribus  ana- 
tomicis, Meckelio,  Soemmeringio  aliisque  satis  copiose 
descriptae  extent.  — 


48)  Rudolplii.  Reisebemcrkungen.  — 

49)  Bo nnet.  sepulclir.  lib.  IV. 

50)  lia  lier.  oper.  minor,  anat.  Th.  III.  lib.  I.  10 

SECTIO  SECUNDA. 

PARS  PHYSIOLOGICA. 

0 r. 


Cap.  I.  Introductio. 

1 1 

Aptissimam  rationem,  qua  a parte  morphologica  in 
physiologicam  transgrediamur,  quaestionis  illius  ab  Okc- 
nio  nuperrime  tractatae  delineatione  circumscripta  prae- 
beri: cur  manus  tantummodo  quinque  digitata  appareat,  non 
temere  existumo.  Nam  elementis  doctrinarum,  terminales 
animi  conditiones,  temporis  spatiique  leges  continentium, 
vix  obiter  recensitis,  neminem  latebit,  quantae  auctoritatis 
in  natura  explanata,  mentisque  humanae  eruditione  quina 
fuerit  series.  Triade  enim  illic  inprimis  prominente,  ubi 
genesis  exstat,  evolutionisque  species  emergunt,  quare 
crystallorum  simplicissimus  telraedcr,  trium  dimensionum 
normam  sistit,  in  monocotylcdonibus  triplex  saepissime 
staminum,  petalorum  capsularumque  numerus  occurrit,  imo 
in  philosophia  recentissima  magis  genetica  trichotomia 
primas  tenet;  lex  quina  varietatem  simplicitatemque  exae- 
quans in  nobilioribus  naturae  prolibus,  in  crystallis  com- 
plicitis, ordinibusque  plantarum  superiorum  et  animalium 
persaepe  animadvertitur.  A monade  mens  incipit,  triadis 
ope  explicatur,  in  systemate  decimali  persistit  rcrumque 
ordines  perspicit.  Summum  quod  natura  in  pentade  prae- 
stitit, sunt  quinque  sensus;  percipiunt  hi  vires  in  corpo- 
ribus agentes  et  impressiones  perceptas  cum  animo  com- 
municant. At  non  omnes  ejusdem  momenti  sunt,  sed  cer- 
tum sequuntur  valoris  ordinem,  cujus  principium  sensus 
tactus,  linis  sensus  visus  est.  Tactus  et  visus  sphaerae 
sensualis  extrema  sunt,  tactus  enim  proximarum  tantum 
rerum  perceptionem,  visus  autem  cognitionem  vel  remotis- 
simarum permittit,  et  valor  organi  sensus  ccrlo  exactissime 
per  spatii  magnitudinem  pensitatur,  in  quo  agit,  quoniam 

terminorum  ambitus  arctissima  est  animi  humani  compes. 
Organon  tactus  igitur  exordium  provinciae  sensualis  con- 
stituit, in  eo  primum  coenaesthesis,  sensus  communis  di- 
stinctius conformatur,  eo  reliquis  sensihus  via  tanquam  ster- 
nitur, reliquorum  sensuum  fundamentum  ponitur.  Jam  si 
consideramus,  naturam  saepe  opera  sua  praesagire,  prius- 
quam ea  revera  perficiat,  eamque  jam  in  ordinibus  inferio- 
ribus superiorum  typum  constituere,  haud  ineptum  esse 
videatur,  digitorum  pentade  quinam  sensuum  seriem  indi- 
cari, cum  juxta  quinque  fines  organi  tactus  sejunctos  etiam 
radix  ejus  cum  quinque  nervorum  paribus  et  quinque  ver- 
tebris ad  ea  pertinentibus  medullae  spinali  et  columnae 
vertebrarum  alligetur.  Singulum  digitum  peculiari  quadam 
ratione  ad  singularem  quendam  sensum  versari  ab  111. 
Oken  quidem  conjccturatum  est,  at  hac  conjectura  con- 
fidere difficile,  cum  organisatio  omnium  digitorum  tam 
congrua  sit,  omnesque  ad  tactus  functiones  arctissime  per- 
tineant, eorumque  nullus  per  reliquorum  sensuum  irrita- 
menta: sonum,  lucem  et  agentia  chemica  affici  queat.  Ac- 
curatiore disquisitione  dignum  videtur,  quod  jam  aliquoties 
tentatum,  numerum  digitorum  ad  numerum  branchiarum 
reducere;  quod  si  perfecte  fieri  posset,  naturam  in  foi man- 
dis branchiis  quinque  sensuum  evolutionem  jam  praepa- 
rasse documento  foret.  Theoria  quidem  ad  hanc  senten- 
tiam falciendam  eo  niteretur,  per  branchias  et  pulmones, 
postea  ex  iis  evolutos,  corpori  subtilissima  nutrimenta, 
oxygenium  scilicet,  adduci  et  hoc  modo  transitum  ad  sen- 
suum functiones,  qui  potestate  mere  dynamica  provocen- 
tur, simplicissimo  modo  praeberi.  Attamen  hic  ea  tan- 
tummodo nobis  fundamento  inservire  possunt,  quae  natu- 
rae placita  nobis  offerunt;  quo-  consilio  rationem  sedulius 
examinabimus,  quae  inter  organa  motus  et  branchias  ab 
ima  inde  animalium  serie  exstat,  et  in  ea  ordinem  a 
Wicgmaun  51)  propositum  sequemur.  — Polypis  desunt 
organa  respirationis;  tcntacula  fimbriata,  cylindrica  ciica 
os  radialim  posita  instrumenta  comprehensionis  cl  tactus, 

51)  A.  YViegman n llandbuch  der  Zoologic  elc. 

lanquatn  sola  sensus  organa,  constituunt.  Apud  Acalephas 
varia  inveniuntur  locoinotionis  organa  c.  g.  apud  Cteno- 
phoras  ( Ceslum ) series  longitudinales  laminarum  subtilium, 
pectiniformium,  quae  vasis  in  iis  decurrentibus  moventur; 
apud  Siphonophoras  loc«motionem  per  vesiculas  aereas, 
vela  cellulosa  aere  impleta,  particulas  cartilagineas  aquam 
sugentes  et  expellentes,  cavitates  quae  humoribus  nutrien- 
tibus agitantur,  exactam  videmus.  Ordo  Diphyidarum  ad  Si- 
phonophoras  pertinens  partem  excavatam  natatoriam  osten- 
dit, quae  simul  locomotione  et  respiratione  fungitur,  succis 
nutriciis  per  vasa  subtilia  in  ejus  parietes  diffusis.  Adbuc 
igitur  organa  motus  formam  monstrant  branchiis  non  alienam, 
vel  adeo  aerem  continent;  apud  Diphyidas  autem  organon 
utriusque  functionis  est;  motus  scilicet  et  respirationis.  In 
proximo  radiatorum  ordine  Ilolothuriae  primae  peculiaria 
respirationis  organa  exhibent,  duo  membranacea,  tubulifor- 
mia,  admodum  ramilicata,  trunco  communi  praedita,  quae 
a cloaca  incipiunt  et  inter  intestini  curvaturas  proce- 
dunt; pedunculi  cum  tubulis  et  vesiculis  eontractilibus, 
fluido  impletis  mutua  actione  versantur;  hic  ergo  prima 
definita  utriusque  organi  sejunctio.  Ordo  Mollusconim 
evolutione  organorum  motus  et  sensus  ordinibus  praece- 
dentibus interior,  cum  horum  loco  membranae  tantum  pin- 
niformes  vel  brachia  carnosa  vicaria  sint-  E contra  respi- 
rationis organa  sub  specie  cavitatum  vasculosarum  pulmo- 
nalium aut  branchiarum  foliatarum  et  ramosarum  adeo  evo-  • 
luta  sunt,  ut  apud  Gasteropoda  organorum  respirationis  fa- 
brica signa  depromat  subordini  dividendo;  praeterea  or- 
gana motus  mutila  plerumque  a branchiis  separata  conspi- 
ciuntur v.  c.  in  Heteropodis  ( Atlanta ) branchiae  in  super- 
ficie dorsali,  pinna  in  superficie  abdominali;  item  apud 
Gasteropoda  in  plano  abdominali  planta  reptatoria,  sacci 
pulmonales  autem  aut  branchiae  pcctiniformcs  in  superficie 
dorsali;  attamen  in  Braduopodis  (Lingula)  duo  brachia 
carnosa,  fimbriata  prope  branchias  in  latere  interiore  lobo- 
rum tunicae  et  apud  Cirrhopoda  in  plano  abdominali  cirrhi 
proveniunt,  quorum  stilas  brevibus  ct  carnosis  branchiae 
adhaerent  (Lepas).  Annidalorum  ordo  generaliter  pedibus 

orbus,  branchiae,  appendices  vasculares  sitae  sunt  in  cutis 
superficie  prope  ramos  ventrales  (Fufshockcr).  Chaetopoda 
( Aphrodite ) juxta  ramos  ventrales  saepe  cirrhos  tubuli- 
formes  propellunt,  duos  in  unoquoque  corporis  articulo, 
qui  mox  in  cirrhos  tentacularcs  abeunt,  si  rami  uncinulis 
desunt,  mox  vasculis  scatent  et  branchiarum  vices  agunt. 
In  Arachnidis  organa  motoria  penitus  ab  organis  respira- 
toriis discedunt,  quae  spiraculis  constant  aerem  in  membra- 
nosos saccos  pulmonares  cum  appendiculis  flabelliformi- 
bus  interne  sitos  aut  in  tracheas  impellentibus  ( Scorpio 
octo  spiracula  et  tantosdem  pedes  habet).  Insecta  sex 
pedibus  instructa  sunt  et  stigmatis  in  unoquoque  annulo 
abdominali  et  primo  thoracico,  quae  aerem  ducunt  ad  ca- 
nalem membranaceum,  multipliciter  ramificatum.  Inter 
Crtistacea  decapoda  ( Cancer ) in  unoquoque  latere  quinque 
pedes,  praeter  pedes  maxillares,  et  in  basi  pedum  bran- 
chias infixas  exhibent.  Slomatopoda  ( Squilla ) pedes  spu- 
rios foliaceos  in  postica  abdominis  parte  cum  branchiis  pe- 
nicilliformibus  possident;  Amphipoda  ( Saltatoria ) organa 
respirationis  membranacea,  vesiculiformia  in  basi  pedum; 
Lemodipoda  ( Leptomera ) appendiculas  in  paribus  pedum; 
Isopoda  septem  paria  pedum  in  parte  thoracica  et  saccos 
parvos  membranaceos  pone  appendices  corneas  in  abdomine 
( Asellus ).  In  Entomostracis  Phyllopoda  extremitates  pe- 

dum explanatas  et  appendiculas  foliaceas  gestant  ( Apus ) ; 
Polyphemus  quinque  paria  pedum  cum  branchiis  pectiui- 
formibus.  Apud  Pisces  numerus  branchiarum  minime  cum 
numero  pinnarum  congruit;  nec  minus  in  Batrachiis , in 
quibus  apud  ecaudata  quatuor  branchiarum  fasciculi  arcu- 
bus branchialibus  alligati  tandem  evanescunt  et  pulmonibus 
locum  cedunt;  dum  caudata  c.  g.  Stegopoms  tres  branchia- 
rum fasciculi  simul  cum  duobus  pulmonibus  membranaceis 
semper  servant.  — Ex  omnibus  hisce  apparet,  structuram 
organorum  motus  branchiarum  structurae  ab  initio  simil- 
limam; ea  saepe  invicem  vicaria  esse,  porro,  certas  partes 
organicas  (cirrhos)  tum  in  organa  motus,  tum  in  bran- 
chias transformari  posse,  in  nonnullis  ordinibus  branchias 
in  aliis  organa  motus  praecipue  evoluta;  branchiasque  fre- 

quenlissime  organis  motus  annexas  esse,  — nec  tamen  in 
branchiis  et  organis  motus  ubicunque  pentadem  observa- 
tam esse,  ideoque  digitorum  pentadem  ad  normalem  bran- 
chiarum numerum  reduci  non  posse. 

Quaesitis  in  inferioribus  animalium  organisatiouibus 
humani  tactus  organi  typis  proxime  ante  oculos  nobis  ve- 
nient nonnullae  radiatorum  species,  quarum  tota  fabrica 
ex  simplice  canali  intestinali  et  innumerabilibus  motus  or- 
ganis constat  et  ubi  pentas  saepe  reperitur  e.  g.  in  Cli- 
noideis pediculaiis  ( Encrinus , Pent aerinus).  Haec  zoo- 
phyta,  quorum  nobis  exempla  petrificata  ex  priscis  tempo- 
ribus restiterunt,  Ritgen  nuperrime  ut  species  interme- 
diis imas  totius  naturae  provinciae  nobis  proposuit,  quo- 
niam ex  partibus  consitutivis  regno  fossilium,  ex  forma  ct 
constructione  plantis  magna  autem  mobilitate  animalibus 
affinia  sunt.  Quae  opinio  etiam  de  extremitate  superiori 
si  conditionem,  qua  cum  organismo  humano  versatur,  re- 
spicis, valere  posset,  eo  scilicet  theoremate  substrato,  evo- 
lutionem corporum  naturalium  proxime  explanatione  orga- 
norum motus  secundum  instituta  magis  magisque  graviora 
et  ampliora  constare,  ideoque  in  homine,  summa  quidem 
existentia  intermedia,  organa  motus  dynamico  consilio 
subjecta  universas  quoque  trium  naturae  provinciarum  con- 
ditiones continent  oportere;  at  nimii  operis  foret,  hanc  rem 
implicitam  pluribus  exponere,  quare  ad  motus  leges  trans- 
eamus. — 


Cap.  II.  Kinesiologia. 

Quamvis  versus  finem  saeculi  decimi  septimi  ct  in 
primo  dimidio  saeculi  decimi  octavi,  mechanices  leges  sae- 
pissime ad  exploranda  phaenomena  physiologica  adhibitae 
et  omnes  dynamicac  organismi  rationes  numero  et  pondo 
definitae  fuerint,  tamen  negari  nequit,  in  iis  physiologiae 
partibus,  quibus  mechanices  placita  applicanda  sunt,  mul- 
tas lacunas  relictas  esse,  praesertim  musculorum  actionem 

mutuam  ct  motus  complicatos  accuratione  examinatione, 
qua  confirmentur,  indigere.  Permagnam  operam  Borel- 
li  52),  Barthez  53 ) aliique  loeomotionis  quidem  cogni- 
tioni impenderunt  et  functionibus  musculorum  extremita- 
tis inferioris  interpretandis  at  multo  minus  musculorum  in 
extremitate  superiori  ratio  habita  est.  Jam  si  considere- 
mus, motum  extremitatis  inferioris  ad  numerum  modorum 
circumscriptum  reduci  posse,  superioris  vero  varias  com- 
plicationes permittere  difficillimum  fere  videatur  opus  hisce 
formas  typicas  invenire,  nec  praetermittendum  veram  hanc 
esse  caussam,  cur  haec  res  tantopere  neglecta  sit;  at  jam 
diversi  grados,  quos  mobilitas  singulorum  digitorum  osten- 
dit, combinationcs  hic  quoque  certis  terminis  circumscribi 
demonstrant  ct  accuratior  consideratio  consociationum  in 
vita  communi  saepissime  obviarum  ostendet,  singulos  di- 
gitos peculiari  quodam  mutuarum  functionum  connexu  ver- 
sari. Hic  autem  tantummodo  instrumenta  et  principales 
leges  motus,  quatenus  momenti  suut  ad  musculos  et  ossa 
manus  componere  licet  ct  illorum  Bartholini  verborum 
memores:  mechanica  totum  hominem  format  sed  plerum- 
que in  mente,  abstinebimus  a computationibus  parum  cer- 
tis, quas  e.  g.  B ore  Ili  instituit,  quippe  qui  vim  muscu- 
lorum extremitatis  superioris  in  movendis  parvis  oneribus, 
impedimentis  tantum  in  rationem  inductis,  multorum  mil- 
lium librarum  pondo  aestimaverit.  Principalem  motus  appa-  , 
ratum  conformant  ossa  et  musculi,  secundarium  seu  auxi- 
liarem tendines,  cartilagines,  ossium  apophyses,  partes 
molles  ad  articulationes  pertinentes,  synovia,  ligamenta, 
aponeurosis,  bursae  mucosae,  vaginae  mucosae  ossa  sesa- 
moidea aliaque.  Permultis  vero  huc  spectantibus  in  mor- 
pliologia  compluribus  jam  locis  expositis,  hic  ea  brevibus 
tantum  tangemus.  De  apparatu  osseo  manus  E.  Ilambcr- 


52)  Borelli  de  mot.  animal. 

53)  P.  J.  Barthez  Mechanik  der  willkiihrl.  Bevveg.  des  Men- 

schen  u der  Thiere,  in’s  Deutsche  ubers.  von  K.  Spreugel. 
II  ali  e 1800.  , 

gcr  54 ) liis  verbis  loquitur:  „ut  dare  et  accipere  queamus 
modo  pronus,  modo  supinus  cubiti  et  manus  situs  erat  ne- 
cessarius, patet  ergo  necessitas  duplicis  in  cubito  ossis, 
unum  enim  adesse  debebat,  quod  flexionem  tantum  effice- 
ret (ulna);  sic  enim  articulus  cubiti  superior  decenter 
roborari  poterat,  et  quod  alteri  ossi  lixam  praeberet  super- 
ficiem, alterum  vero  quod  flecti  aeque  atque  extendi  ac 
pronum  et  sapinum  manus  motum  dare  possit.  Quum 
multifarius  sit  manus  motus,  multae  vero  manus  actiones 
robustum  admodum  desiderent  articulum,  manus  cum  radio 
per  plures  articulationes  connectenda  erat,  quarum  quaeli- 
bet seorsim  parum  cedat,  omnes  conjuuctim  amplum  satis 
dant  flexuram,  haec  est  ratio  ob  quam  carpus  ex  octo 
constat  ossibus,  quae  pro  flexura  et  extensione  manus  tri- 
plicem dant  articulationem.  Manus  vero  a pede  differt  in- 
sertione pollicis,  liujus  enim  ossiculum  primum  in  manu 
ossiculo  carpi  cohaeret  (multangulo  majori)  ipseque  ex 
tribus  constat  articulis,  pollex  pedis  vero  ossi  metatarsi 
primo  annexus  est,  in  uno  cum  reliquis  liaeret  plano  et 
duos  tantum  habet  majoris  roboris  caussa  articulos.  — 
Quod  nunc  vocatur  os  metacarpi  pollicis  .a  Galeno  jam 
pro  primo  internodio  pollici^  habitum,  eiqe  caussae  exsti- 
tit copiosis  verbis  ad  quaestionem  respondendi  (de  usu 
partium  libr.  I.  vid.  sq.):  cur  ille  flexor  proprius  non  ad- 
sit. Aristoteles,  Celsus  et  recentiores  situs  caussa 
metacarpi  ossibus  illud  adnumerarunt,  at  medium  tenet  in- 
ter os  metacarpi  et  primum  internodium  digitorum  mira- 
bilique  ejus  structurae  peculiare  nomen  juste  attribuendum 
est  (cf.  arthrologiam).  Magni  in  motu  pollicis  ducenda 
est  obliquitas  superficiei  articularis  ossis  multanguli  majo- 
ris, cui  os  ejus  mctacarpcum  incubat,  cum  sine  hac  ab- 
ductio et  adductio  multo  magis  coercita  esset,  motus  manus 
ossibus  et  musculis  efficiuntur;  illa  pro  vectibus  habenda,  hi 
vim  motricem  formant  et  ab  eorum  situ  et  mole  directio  et 
magnitudo  vis  pendet.  Doctrinae  de  vecti  igitur  hic  prac- 


54)  E.  Hambergcr  physiol.  medie.  Jen.  1751.  §.  1306  sq 

cipuc  ratio  habenda,  mechanice  generaliter  duos  vectes  di- 
stinguit: heterodromum  et  homodromum.  Vectis  hetero- 
dromus  is  est,  in  quo  hypomochlium  inter  vim  et  pondus 
existit,  qui  iterum  pro  brachiis  aequalibus  et  inaequalibus 
dividitur.  'Homodromus  vocatur  in  quo  pondus  et  vis  in 
uno  eodemqre  hypomochlii  latere  sita  sunt.  Quando  in 
homodromo  duae  illae  potentiae  ita  dispositae  sunt,  ut 
pondus  inter  hypomochlium  et  vim  agat,  homodromus  prio- 
ris generis  seu  gestatorius  appellatur;  ‘quum  vero  vis  inter 
hypomochlium  et  pondus  agit  vectis  homodromus  secundi 
generis  seu  jaculatorius  oritur;  praeterea  vectis  angulatus 
et  rectus  dignoscitur.  Vis  quae  in  vecti  homodromo  se- 
cundi generis  requiritur  certo  maxima  est,  si  vectis  in 
omnibus  tribus  generibus  aeque  longus  et  pondus  aeque 
magnum  est,  quoniam  punctum  in  quod  vis  agit  proprius 
est  hypomochlio  quam  onus  et  oneris  pondus  ut  remotius 
est  ab  hypomochlio  accrescit;  attamen  motus  celeritati  eo 
favetur,  ideoque  praecipue  in  manu  exstat,  in  qua  articu- 
latio inprimis  ginglymis  fit.  In  pede  natura  hancce  diffi- 
cultatem evitavit,  quoniam  functionum  acceleratio  in  hoc 
minus  valet  et  plerumque  duo  reliqua  vectium  genera  ad- 
hibuit; id  scilicet  in  quo  onus  inter  punctum  quietis  et 
vim  versatur  et  id,  in  quo  hypomochlium  in  medio  situm  • 
et  vis  et  pondus  inter  duo  vectis  brachia  divisa  sunt,  mu- 
sculis sulcos  malleolorum  circumvolutis.  Secundae  condi- 
tioni, aptae  manus  formationi  satisfactura,  natura  coacta 
erat  musculis  spatium  admodum  angustum  assignare,  iis- 
que decursum  cum  ossibus  fere  parallelum  constituere;  quo 
facto  angulus,  quo  musculi  in  insertionis  punctis  cum  os- 
sibus conveniunt  maximus  evasit  et  maxima  pars  vis  in 
motu  adhibendae  eo  perditum  ivit,  cum  vis  tunc  tantum 
perfectissime  agat,  si  angulo  recto  corpus  mobile  afficit. 
Obliqua  etiam  fibrarum  muscularium  directio  in  tendines 
exeuntium  in  computanda  vis  jactura  respicienda,  nec  con- 
tra ncgligendum  musculorum  contractionem  adjuvari  mul- 
tis parvisque  fibris  simul  crispatis  et  jacturam  vis  minorem 
fieri  in  unoquoque  momento  exercitae  vis  sequente,  cuin 
angulus  inter  os  et  musculum  perpetuo  crescat.  Anguli 

fere  recti  ope,  quem  pes  cum  crure  constituit,  complures 
difficultates  modo  commemoratae  in  extremitate  inferiore 
ommittuntur,  at  recla  linea,  qua  manus  a cubito  porrigi- 
tur, leviores  motuum  mutationes  permittit  iisqub  certitudi- 
nem majorem  praestat. 

Natura  cum  in  extremitate  superiore  ipsa  sibi  vincula 
tam  arcta  consulto  indiderit  et  nimiam  fere  virium  copiam 
largita  sit,  omni  quoque,  qua  pollet,  contentione  difficul- 
tates comminuere  studuit.  Huc  pertinent  praeter  superfi- 
cies articulares,  quippe  quae  praecipue  cum  vaginis  tendi- 
num et  synovia  frictioni  praeveniant:  ossa  sesamoidea,  per- 
foratio tendinum  et  eminentiae  ossium  in  punctis  insertio- 
num musculorum.  Ossa  sesamoidea,  quae  angulum  dire- 
ctionis musculorum  amplificant,  inprimis  in  digito  maxime 
agili,  pollice,  inter  os  metacarpi  et  internodium  primum  ob- 
veniunt, in  caeteris  digitis  nonnisi  cartilagines;  maximum 
autem  os  sesamoideum  manus  est  os  pisiforme.  Apud  Tal- 
pam et  Leonem  permulta  ossa  sesamoidea  in  extremitatibus 
phalangum  adsunt.  Perforatio  tendinum  permultum  vi  fle- 
xoris sublimis  favet,  cum  angulus  quo  inseritur,  profundo 
simul  agente,  valde  augeatur.  Quod  autem  ad  ossium  emi- 
nentias attinet,  carpi  eminentiae  nonnullis  pollicis  et  digiti 
minimi  musculis  ortum  praebent  (oppon.  poli.,  flex.  brev. 
poli.,  flex.  digit.  min.,  adduci,  digit.  min.)  nec  minus  mul- 
tifaria tubercula  in  unoquoque  fere  ossiculo  nominanda; 
item  ligamentum  carpi  volare  proprium  inter  eminentias 
expansum  nonnullos  parvos  musculos  demittit.  Caeterum 
commemorandum  apophyses  eodem  cum  musculis  tempore 
formari  nec  musculorum  vi  expulsas  esse. 

Quod  musculos  supra  se  positos  attinet  ea  differentia 
intercedere  videtur,  cum  duo  musculi  eidem  functioni  in- 
serviunt, qua  superior  commodissime  situs  motus  actionem 
incipit,  profundior  eam  perficit,  angulo  insertionis  inclina- 
tione ossis  majore  facto;  quod  praecipue  locum  habet  in 
musculis  parvis  quadratis  et  trigonis  spatio  angusto  cohi- 
bitis multisque  aliis  vsubstratis,  cum  tum  demum  actionem 
exercere  valeant,  si  os  ab  iis  movendum,  commodiorem  si- 
tum occupavit.  Peculiarem  difficultatem  efficit  origo  com- 

plurium  tendinum  ex  uno  capite  musculari  (extensore  di- 
gitorum, flexoribus  digitorum)  sine  solitariis  singulorum 
digitorum  motibus  impeditis.  Hunauld  5 5)  hac  de  causa 
flexorem  sublimem  digitorum  diligentius  examinavit  ejus- 
que  imaginem  delineavit,  secundum  quam  hic  musculus  in 
parte  sua  superiore  ex  tribus  portionibus  carnosis  compo- 
nitur. Tendo  portionis  mediae  in  duos  tcndunculos  exit, 
a quibus  librae  musculares  duplici  directione  oblique  de- 
currunt et  iterum  tendinosae  redditae  indicem  et  digitum 
minimum  invadunt,  dum  tendines  majorum  fasciculornm 
digitum  medium  et  annularem  aggrediuntur.  Recentiori- 
bus  quidem  anatomiae  cultoribus  hancce  separationem  re- 
linquere placuit,  nec  tamen  ullus  musculorum  composito- 
rum effectum  complicitum  sufficienter  explicuit;  nam  haec 
qdaestio  tunc  tantum  explanabitur,  cum  nervorum  auctori- 
tas in  movendis  musculis  magis  innotuerit.  Yarias  motus 
directiones  (flexionem  est.,  abd.,  add.,  pronat.,  supinat., 
opp.)  ad  flexionem  et  extensionem  reduci  posse,  e.  g.  ro- 
tationem constare  ex  flexionibus  et  extensionibus  continua- 
tis, jam  ubique  agnoscitur.  Secundum  Ritter  ' G ) exten- 
sores et  flexores  inversis  rationibus  galvanicis  versantur, 
at  inter  omnes  constat,  quantum  primo  galvauismi  detecti 
tempore  huic  attributum  sit.  De  pronatione  et  supinatione^ 
jam  supra  compluria  contulimus,  hic  W in  sio  w ii  57)  ob- 
servationem addamus  asserentis,  in  pronatione  et  supina- 
tione radium  non  solum  moveri  sed  ulnam  quoque,  humeri 
ope  semicirculum  describere,  eodem  igitur  tempore  rotatio- 
nem in  articulatione  superiore  ossis  humeri  exigi,  ideoque 
simul  cum  pronatoribus  et  supinatoribus  brachialem  inter- 
num, anconacum  quartum  subscapularum  et  teretem  mino- 
rem agere.  In  locomolionibus  manuum  functiones  in  na- 
tatione requiruntur  (de  quibus  Barthez)  ad  aquam  repel- 
lendam  corpusque  nisu  adverso  promovendum;  inpiimis 


55)  Hunauld.  Observat,  sur  la  structure  etc. 

56)  Ritter.  Bcitr.  zur  nahern  Kenntnifs  des  Galvanismus. 

57)  Winslow.  Obscrvations  etc. 

vero  in  scandendo.  Apud  multa  animalia  scansioni  favent, 
ungulae  grandes  ( Myrmecoph .)  apparatus  singularis  ad  un- 
gulas retrahendas  flexoribusque  protrudendas  (in  Fele  etc. 
vid.  anat.  musc.  comp.);  nec  raro  homines  adaucto  mus- 
culorum numero  ad  motus  qualescunque  facilius  expedien- 
dos gaudent.  Aliis  in  motibus  extremitas  superior  aequi- 
librio inservit,  ad  congruam  corporis  partium  distributio- 
nem circa  diametrum  gravitatis,  qui  in  viro  uncias  duas 
sub  umbilico  a linea  alba  ad  secundam  vertebram  lumba- 
lem tendit,  apud  feminas,  trunco  praevalente,  et  apud  in- 
fantes, ob  nimiam  capitis  rationem,  aliquanto  superius.  Sen- 
sus gravitatis  huic  extremitatis  superioris  muneri  praecipue 
adspirat  et  propemodo  videatur,  nervorum  musculis  indi- 
torum copiam,  inpensa  perceptionis  potentia  in  hoc  pecu- 
liare coenaestheseos  genus,  pondus  scilicet  metiendum  et 
vim  musculorum  exsertam,  propterca  parvam  tantummodo 
mechanicis  injuriis  sensibilitatem  servare.  Yix  opus  est 
commemoratu,  manum  dextram  omnibus  motibus  magis 
idoneam  esse  quam  sinistram,  ej usque  causam  geneticam  in 
vegetatione  superiore  dextri  corporis  lateris  (hepar,  pla- 
centa); ethicam  in  consuetudine  quaerendam  esse;  de  quo 
Bartholinus  (anat.  p.  556.):  dextra  manus  agilior  ut 
plurimum  et  ad  motum  promtior  est,  non  ob  causas,  quas 
alii  pueriliter  citant,  sed  quia  in  dextro  latere  homini  est 
vena  sine  pari.  — 

Haec  de  physiologia  motuum  manus:  permulta  etiam 
pars  psychologica  offert,  quae  nonnisi  paucis  delineare  spa- 
tii angustia  permittit.  Motibus  manuum  corpus  res  ad  vi- 
tam necessarias  comparat,  omnem  fere  quaestum  facit, 
mundi  thesauros  sibi  suggerit  sitique  et  fami  satisfacit.  Di- 
giti oculorum  obtuitus  concomitantur  (index)  eosque  in- 
terpretantur, ut  pedum  motus  rhythmum  saltatorium  in 
modulationum  harmonias  inducit.  Hominem  faciunt  opera- 
rium et  opificem  cultui  terrae  numinisque  aeque  idoneum. 
Juppiter,  mundorum  conquassator,  et  Propylaea,  eccle- 
sia Sti.  Petri  et  Stac.  Virginis  ad  coelitcs  adseensio 
(llapli.  imago),  Hami  et  et  libri  sacrosancti  eorum 
ope  exacta;  sed  et  pastorum  tentoria  et  piscatorum  retia. 

In  surdis  et  mutis  digiti  linguae  vices  excipiunt  et  cogita- 
tiones repraesentant  et  interpretantur;  in  mimice  denique 
manus  motus  vultus  58)  associatur  et  occultissimos  animi 
allectus  in  mundum  externum  transfert  — dolorem  et  gau- 
dium ex  hominis  corde  in  hospitium  alterius  pectoris  illi 
affinis. 


Cap.  III.  Haphelogia. 

' §.  1.  De  tactus  notione: 

Doctrina  de  tactu  longum  per  tempus  a physiologis 
non  satis  circumscripta  neque  a finibus  sensus  cutanei  et 
coenaestheseos  separata  est.  Per  duas  causas  liaccce  per- 
turbatio effecta  est,  quarum  altera  est  cohaerentia  contigua 
inter  organon  sensus  cutanei  et  tactus,  qua  de  terminatio 
externa  fere  evanescit  et  utriusque  discrimina  tantum  va- 
rietate structurae  suptiliore  et  differentia  rerum  in  quas 
agunt  constituuntur,  altera  vero  est  ambigua  notis  vocis 
tactus,  qua  sensus  cutaneus  et  tactus  strictiore  sensu  simul 
comprehenduntur.  Ut  nodus  hic  dissolvatur  commodum  vi- 
detur actiones  et  qualitates  rerum  externarum  componere, 
quarum  perceptio  a physiologis  functionibus  tactus  adnu- 
merata  est.  Huc  pertinent:  mollities,  durities  et  visciditas, 
asperitas  et  laevor  corporum;  status  generales  aggregationis 
solidi  fluidi  et  gasiformis;  pondus,  forma  et  motus;  poten- 
/ tiae  physicae  caloris,  frigoris,  clectricitatis  imo  soni  et  lu- 
cis (Buffonius);  conditiones  spatii,  propinquitas  et  di- 
stantia, magnitudo  et  parvitas  corporum.  Ilambcrger  5 9) 
famem  quoque  et  sitim  recenset:  quippe  quae  majori  gradu 

in 

58)  Musculis  faciei  respiratoriis  Ch.  Belli  i,  quo  connexu 
intimam  suam  ad  systema  respiratorium  relationem  manus  com- 
probat. 

59)  Ilambcrger,  dc  tactu  §.  859. 

in  dolorem  ab  omnibus  tactui  adnumeratum  abeant.  Vi- 
deamus, qua  ratione  diversae  liae  allectiones  excipiantur. 
Mollitiem  cognoscimus,  si  partes  quae  continguntur,  motui 
partium  nostri  corporis  parum  resistunt,  quamquam  durante 
motu  semper  in  eodem  loco  nostrum  contingunt  corpus  et 
si  simul  perceptio  tactus  nobis  non  est  ingrata;  dura  di- 
cimus corpora,  quorum  partes  dato  contactu  cum  nostro 
corpore  actioni  partium  nostri  corporis  fortiter  resistunt, 
ita  quidem  ut  sub  majori  impetu  nostrae  partes  dolorem 
sentiant;  hinc  nostrae  potius  quam  istae  cedunt  partes. 
Yisciditas  corporum  sentitur,  si  pro  remotione  nostrae  par- 
tis a corporis  contingentis  superficie  major  adhibenda  vis 
est,  quam  quae  pro  movendis,  vel  nostra  parte  vel  corpore 
contingente  sibi  relictis,  est  necessaria.  Aspera  vocamus 
corpora,  quae  in  contactu  non  in  contiguas  sed  in  partes 
paululum  inter  se  distantes  cutis  nostrae  agunt.  Laevia 
vero  appellamus,  quae  in  eo  spatio,  in  quo  contingunt  om- 
nes sensibiles  nostrae  cutis  contingunt  partes  contiguas,  vel 
si  constaus  et  eadem  semper  manet  perceptio,  si  digitus 
aequali  semper  gradu  agat  versus  corpus  et  juxta  superfi- 
ciem ejus  movetur.  Tres  status  aggregationis  diverso  resi- 
stentiae gradu,  agilitate  partium,  vicissitudine  punctorum 
contactorum,  pondere,  alterna  impetus  vi  et  adhaesionis  va- 
rietate differunt  et  innotescunt,  sic  adhaesionem  fluidorum 
humiditatis  perceptionem  nominamus,  absentiam  hujus  per- 
ceptionis siccitatem.  Gravitas  gradu  contentionis  muscu- 
laris definitur,  qua  abhibenda  opus  est,  ut  vi  centripetali 
repugnemus;  forma  ex  ratione  punctorum  superficiei  ter- 
minalis juxta  se  positorum  et  ex  directione  cognoscitur,  in 
quam  tangentes  corporis  nostri  partes  movendae  sunt.  j\lo- 
tus  tum  existit,  si  partes  nostri  corporis  a corpore  quodam 
contractae  unico  tantum  sensibili  temporis  momento  con- 
tinguntur. Motum  corporis  ipsum  judicamus,  si  diversae 
cutis  nostrae  partes  contiguae  successive  afficiantur.  Calor 
et  frigus  communicatione  et  deductione  physica  et  ampli- 
ficatione et  communicatione  sensationis  iis  provocatae  dis- 
cernuntur, elcctricitas  affectionem  aranei  imitatur  et  per- 
turbationem specificam  excitat,  strepitus  adauctus  partes 

corporis  concutit,  et  oscillationem  fibrarum  efficit,  lux  con- 
centrata  radiorum  calorifico  lumini  adjunctorum  collectione 
percipitur.  Propinquitatem  et  distantiam  corporum  secun- 
dum extensionem  motus  muscularis  ad  corpora  tangenda 
necessarii  metimur.  Magnitudo  denique  et  parvitas  ambitu 
superficiei  tangentis  et  pro  motu  partium  constituitur,  quae 
circumscribendis  rerum  finibus  applicantur.  Patet  ex  his, 
objecta  tactus  a multis  physiologis  commemorata  diversis- 
simo modo  organismum  afficere  et  alternis  cum  eo  ratio- 
nibus versari.  Nonnullis  enim  sensatio  tantum  in  eas  vi- 
cissitudines dirigitur,  quas  extraneum  corpus  in  nobis  ipsis 
produxit;  quod  in  tempestatis  vicissitudine,  in  concussioni' 
bus  sono  nimis  forte  peractis,  electricitatc  aliisque  id  ge- 
nus fit;  quam  sensationis  sphaeram  inde  a Reilio  coenae- 
sthesin  vocamus.  Docetur  quidem  experientia  sympathici 
systematis  nervos  statu  normali  omnibus  potentiis  mecha- 
nicis et  chemicis,  calore  et  frigore  minus  affici  nervis  cu- 
taneis, attamen  coenaesthesis  vario  gradu  omnibus  corporis 
partibus  convenit.  Quod  ad  electricitatem  practica  medi- 
cina docet,  eam  praecipue  in  superficiem  agere  et  ex  plano 
propagari,  unde  cutis  primum  electricitatis  percipiendae  or- 
ganon  est.  Quae  momenta  mechanica  per  partes  organismi 
planas  et  immobiles  percipi  possunt,  caussa  tamen  impres- 
sionis utut  externa  notabili,  totam  superficiei  cutaneae  di- 
stentionem organo  habent;  ubique  enim  in  cute  papillae 
exstant  ex  subtilissimis  nervorum  terminationibus  formatae 
et  epidermide  et  rete  Malpighiana  obductae.  Extremi  di- 
giti quidem  plurimis  suppeditantur  nervis,  at  extremi  digiti 
pedum  quoque,  labia,  malleoli,  digitorum  articulationes  et 
nasus  apex  corpus  papillare  satis  copiosum  habent.  Hoc 
modo  corporum  mollities,  durities,  et  visciditas,  eorum  aspe- 
ritas et  laevor,  generales  aggregationis  status,  motus,  magni- 
tudo et  parvitas,  si  conditiones  istae  planitie  cohibentur 
per  totam  cutis  superficiem  dignosci  possunt.  Attamen  sen- 
sus cutaneus  mere  passivus  est,  Osenius  euin  sensum  trunci 
nominat.  Tum  demum  sensus  cutaneus  in  activum  verti- 
tur, si  cum  organis  motus  sese  conjungit  et  inde  tactus 
proprie  sic  dictus  inchoatur;  cujus  peculiaria  objecta  sunt 

corporum  forma,  pondus,  propinquitas  et  distantia.  Singu- 
lare his  organon  est  manus.  Hoc  igitur  modo  differentia 
inter  coenaesthesin,  sensum  cutaneum  et  tactum  confir- 
manda; negari  tamen  nequit  transitum  ab  altero  ad  alte- 
rum, ita  ut  vix  sentiatur,  effici,  et  manum,  in  qua  nervo- 
rum spinalium,  cutis  et  systematis  motorii  perfectissima 
evolutio  et  copulatio  impetretur,  exactissimam  quoque  et 
firmissimam  percipiendi  facultatem  pro  omnibus,  quorum 
commemoravimus,  mundi  externi  speciebus  obtinere.  Spe- 
cificus vero  manus  character  in  eo  quaerendus,  quod  vo- 
luntarie in  potentias  externas  reagat,  quod  ad  eas  recipien- 
das maxime  propensa,  summa  quoque  activitate  excellat  et 
ex  organismi  sphaera  evagari  valeat. 


§.2.  De  tactus  organo. 

In  notione  illa  circumscripta,  qua  factus  sensum  con- 
sideravimus in  eo  evolutionis  gradu,  quo  non  solum  coe- 
naestheseos  et  sensus  cutanei  res  amplectitur,  sed  etiam  for- 
marum gravitatis  et  dimensionis  sensus  fit  tantummodo 
apud  Hominem  et  Simiam  eum  reperimus,  cujus  organon, 
manus,  secundum  constructionem  suam  jam  plane  in  mor- 
phologia  descriptum  est.  Neque  perfecta  papillarum  tactus 
efformatio , neque  juga  spiralia,  neque  unguium  structura 
manum  in  tactus  organum  conformant,  sed  omnes  partes 
ejus  huic  fini  inserviunt,  et  characterem  hujus  sensus  prin- 
cipalem, specificum  scii,  motus  et  sensus  connexum  consti- 
tuunt. Quare  de  formatione  organica  pauca  tantummodo 
addenda.  Manus  corporum  formas  in  se  excipit  easque 
animo  subjicit;  ideo  omnibus  corporibus  accommodari  opor- 
tet. Forma  simplicissima  autem,  omnes  alias  continens,  est 
forma  globi,  eaque  quinque  digitis  extremis  congredientibus 
efficitur.  (Ha  11  er  60):  „ digitorum  praerogativa  quod  soli 
globum  adeoque  omnia  corpora  rectius  comprehendant  fir- 


60)  Hali  er.  T.  V.  p.  92. 

mitcrquc  teneant,  dum  longissimus  polum,  brevissimi  fines 
aequatoris  medii  medios  meridianos  contineant”).  Ex  mu- 
tuo complurium  digitorum  congressu  reliquae  figurae  ste- 
reometricae  prodeunt  et  horizontalis  omnium  digitorum  si- 
tus superficiem  planam  format.  Aponeurosis  palmaris  est 
superficies  fundamentalis,  in  quam  corporum  imagines  trans- 
feruntur; de  quo  Bartholinus  61):  „palmaris  expanditur 
in  volam  manus  cuti  firmissime  adhaerens ; ubi  sub  cute  in 
vola  manus  est  latus  tendo,  unde  eximius  ibi  sensus  vide- 
tur factus,  ut  firmior  ibi  volae  comprehensio  corrugata  cute 
esset.”  Tela  cellulosa  adiposa,  densitate  insignis,  quae  sub 
cute  strata  est,  et  cutis  ipsius  structura  pulposa  ac  retifor- 
mis, pulvinar  elasticum  offerunt;  epidermis  sicca  partes  sub 
ea  jacentes  a nimia  irritatione  mechanica  et  chemicis  acri- 
tudinibus tuetur.  Papillae  in  profundiores  corporum  par- 
tes sese  immittunt;  forma  earum  in  digitis  extremis  et  sub 
unguibus,  magis  filiformis,  in  reliqua  cute  subrotunda;  ma- 
ceratione in  subtilium  filorum  fasciculos  dissolvuntur  et 
prope  unumquemque  filum,  integumento  neurilematico  de- 
nudatum, vas  sanguiferum  decurrit.  De  quibus  Malpi  ghius, 
quippe  qui  eas  detexerit  in  epistola  sua  ad  Jac.  Ruffum 
his  verbis  loquitur  62):  „Dum  extremum  digiti  lustro  api- 
cem et  attentive  in  aequales  illas  rugas  quasi  in  gyrum  vel 
in  spiras  ductas  contemplor,  en  e quibusdam  alveolis  et  si- 
nibus subrotunda  ac  vcluti  diaphana  emergunt  corpora, 
miro  ordine  per  interiorem  totius  digiti  faciem  copiose  di- 
spersa; exultavit  animus  rei  novitate  laetabundus  et  prae- 
cipiti  subitoque  quodam  judicio  in  cum  venit  sensum  exi- 
gua haec  corpora  eandem  naturam,  et  usum  cum  pyrami- 
dalibus linguae  papillis  sortiri;”  porro  p.  204:  „ex  repeti- 
tis sectionibus  non  improbabiliter  deducam  sicuti  ex  gran- 
dioribus et  elatioribus  papillis,  alias  a me  in  lingua  obser- 
vatis, gustus  organon  elicitur  ex  peculiari  situ  et  nervo- 
rum protactu,  ita  ex  copiosa  harum  papillarum  congerie 
et  copiosiori  grandiorique  earum  proventu  in  organis,  ubi 

61)  Bartholinus.  Anat.  p.  575. 

62)  Malpighii,  oper.  omn.  T.  II.  p.  201. 

maxime  animalia  tactus  motione  afficiuntur,  cx  earundem 
etiam  propagine  in  reliquo  ambitu,  ubi  tactus  vires  etiam 
cxerit,  adaequatum  tactus  organum  sufficienter  haberi, 
nec  ineptum  est  credere,  p.  205,  naturam  appendices  hascc 
papillares  extra  cutem  erumpentes  parasse,  ut  facile  ob- 
vios externorum  appellentium  impetus,  motionesque  licet 
leves  deprehenderet.  Pro  evidente  vero  et  vehementi 
elicienda  sensatione  non  par  est,  ut  consimilis  ex  aequo 
succedat  ab  objectis  concussio,  sed  levissimus  ictus  per 
longum  brachii  tractum  deductus  vehementissimum  in  sen- 
tiente pariet  motum,  quod  ita  ipse  in  mechanicis  quoti- 
die comprobas.  Papillas  (p.  206)  nerveas  potius  esse 
portiones  quam  cutis  appendices  indicare  videtur  Be- 
nedicti observatio  in  muliere  a viro  supra  humerum  sci- 
pione percussa,  cui  stupidi  in  manu  redditi  sunt  digiti, 
unde  cujusdam  emplastri  usu  non  manibus  sed  collo  ap- 
positi convaluit.  In  locis  exquisito  tactu  pollentibus  (p.  209) 
plurimus  quoque  sudor  erumpit  ut  madidae  fortasse  papil- 
lae nerveae  reddantur,  ne  arescant  et  ne  callo  quodam  ex 
assiduo  usu  tententur.”  In  extremis  digitis  epidermis  for- 
mationes corneae  maxime  oppositas  exhibet  in  unguibus, 
et  lineis  spiralibus  per  sulcas  separatis.  Lineae  spirales  a 
latere  ulnari  decurrentes  sese  immittunt,  quae  a latere  ra- 
diali proveniunt  vorticuli  oblique  collocati  ad  latus  radiale 
spectant  et  quamlibet  varii  variis  hominibus  maxima  ta- 
men ex  parte  superficiem  occupant,  ulnarem  tactu  subtilio- 
rem propterea  praeditam.  Papillae  structura  organica  mo- 
bilitateque notabiles  pilorum  magis  plantarum  instar  vigen- 
tium locum  tenent.  Ungues  instar  scuti  papillis  impositi 
sunt,  tutelae  simul  et  apprehensioni  minutiorum  corporum 
inserviunt,  quod  in  musica  maximi  momenti  est.  Quod  ad 
discernendam  gravitatem  et  corporum  mobilitatem  attinet, 
hic  ea  praesertim  valent,  quae  capite  praecedenti  de  mo- 
tus functionibus  dicta  sunt.  Sensus  gravitatis  et  mobili- 
tatis corporum  papillis  nerveis  praesentibus  rem  dijudicat, 
non  eget,  impensa  tantum  vis  muscularis  corpora  levia 
per  extremam  digiti  medii  partem  ponderantur;  sensus  igi- 
tur pro  gravitate  subtilitas  cum  numero  phalangum  or- 

gani  motus  in  certa  ratione  versatur.  Quare  Elephantis 
proboscis  pedesque  longi  et  articulati  areneae  gravitatem 
optime  metiantur  oportet.  Quod  ad  spatii  mensuram  lon- 
gitudo manus,  et  qualis  ad  antibrachium  et  brachium  se 
habeat,  volae  singuli  cujusque  digiti  et  phalangum  extensio 
respicienda  est.  Totius  brachii  longitudo  a capitulo  supe- 
riore ossis  humeri  usque  ad  extremum  digitum  medium  ho- 
minis adulti  plus  minusve  viginti  et  quatuor  uncias  Mens. 
Boruss.  explet;  longitudo  antibrachii  cum  manu,  a cubito 
usque  ad  extremum  digitum  medium  quindecim  uncias. 
Manus  a carpo  usque  ad  extremum  digitum  medium  sex  un- 
cias, digitus  medius  tres  uncias,  internodium  secundum 
pollicis  fere  unciam,  longitudo  digiti  primi  duas  uncias. 
Neminem  fugit,  in  vulgari  usu  extremitates  superiores  per- 
saepe ad  longitudines  obiter  destinandas  adhiberi.  — 

Inde  a Simiis  tactus  proprie  sic  dictus,  apud  alia  ani- 
malia nusquam  reperiendus,  nec  minus  corpus  cutis  papil- 
lare. Sensus  tactus  autem  ampliori  significatione,  tactus 
scii,  sensum  et  coenaeslhesin  amplcctens  per  totam  anima- 
lium seriem  ad  Polypos  usque  viget.  Tactus  sensus  omni- 
bus est,  etiam  quibus  nullus  alius  est,  nam  et  ostreis  et 
terrestribus  vermibus  quoque  est  63).  Apud  nonnulla  Zoo- 
phyta  organa  tactus  constant  tentaculis  simplicibus  os  cir- 
cumdantibus, c.  g.  apud  Hydras,  Corynas  Sertularias , Acti- 
nias,  et  Madreporas ; apud  alia  extent  tentacula  pennata, 
e.  g.  apud  Pennatulas,  Tubiporas,  Gorganias , Alcyoninas , 
et  Corallia  rubra.  Apud  compluria  Zoophyta  lux  ad  sen- 
sus tactus  valet,  quod  domicilium  eorum  lucis  vigori  sub- 
ductum demonstrat.  Veretilli  et  Cynomorii  stellae  splen- 
didae, solis  luci  expositae,  contrahuntur.  In  omnibus  his 
Zoophytis  nullum  systematis  nervosi  vestigium.  Lumbrici 
et  Hirundines  tactu  vehementer  afficiuntur.  Multa  Mol- 
lusca, ad  motum  sui  elementi  percipiendum,  habent  appen- 
dices subtiles,  in  aqua  natantes,  in  margine  tunicae;  apud 
Gasteropoda  tentacula  in  capite;  apud  Crustacea  tentacula 


\ 

63)  Plinii,  bist.  nat.  L.  X.  c.  7. 

in  capite,  conformata  ex  annulis  teneris,  valde  nervosis, 
per  fibras  musculares  in  omnes  directiones  mobilibus.  In- 
sectorum antennae,  in  margine  articulorum  pilis  mobilissi- 
mis obductae,  praesertim  apud  Diptera  unumquemque  vel 
subtilissimum  aeris  habitum  sine  dubio  percipiunt,  et  affe- 
ctionibus hygrometricis  et  electricis  favent,  ideo  aeris  mu- 
tationes jam  ex  longinquo  praesentiunt.  Antennarum  nervi 
rami  sunt  ganglii  supra  nodum  cerebralem  et  oesophagum. 
Etiam  Insectorum  palpi,  quibuscum  nutrimenta  sua,  prius- 
quam edant,  circumvertunt,  et  ubique  perscrutantur,  cum 
in  fine  cornea  substantia  destituti,  globulum  mollem  por- 
rigant, organon  tactus  valde  sensibile  constituunt.  Apud 
animalia  vertebrata  pili,  plumae,  squamae,  cornua  etc.  ta- 
ctus instrumenta  sunt,  quibus  praesertim  nervus  trigeminus 
ramos  submittit  64).  — In  cirrhis,  multorum  piscium  os 
circumstantibus,  nervi  trigemini  ramos  persequi  valemus, 
e.  g.  in  Cobite,  Cyprino  Barbo,  in  Cyprino  Carpione , Si- 
luro Glano ; praesertim  autem  in  quatuor  cirrhis  ab  ore 
Sturionis  dependentibus.  Triglae  tres  habent  appendices 
digitatas,  prope  pinnas  thoracicas,  quae  a quinque  gangliis 
in  parte  superiori  medullae  spinalis  nervos  suos  adipiscun- 
tur, ita  ut,  aeque  ac  in  digitis,  nervorum  quatuor  rami  in 
unamquamque  appendicem  decurrant.  (Organi  tactus  humani 
analogon).  Huc  quoque  organon  peculiare,  ex  multis  tu- 
bulis membranosis,  materie  gelatinosa  impletis,  compositum 
in  maxilla  superiori  Squalorum,  ad  quod  rami  a secundo 
nervi  trigemini  ramo  decurrunt;  nec  non  organon  simile 
apud  Rajas ; utrumque  certo  subtilissimum  organon  sensus 
aquae  concussioni.  Serpentes  toto  corpore  circa  objecta 
comprehendenda  se  circumvolvunt,  quorum  lingua  tactus 
organon  parum  exactum  est,  deficientibus  papillis.  Apud 
Aves  rostrum  instrumentum  tactas  est;  cujus  cutis  nervos 
secundi  rami  trigemini  nanciscitur.  Apud  Anates  et  Psit- 
tacos magnae  quoque  papillae  nervosae  sub  planta  pedis 
rcp<  riuntur;  apud  Picos  lingua  longa  projicienda  tactui  in- 


61)  B.  Rapp,  Verrichl.  des  nerv.  trigcin. 

8ervire  potest;  apud  omnia  Mammalia , Homine  excepto  et 
Simia , organon  tactus  in  capite  situm  est;  Cetacea  tantum 
ore  et  apice  nasi  tactus  organi  affectiones  percipere  pos- 
sunt; apud  Carnivora  longi  mobiles  cirrhi  parum  perfecte 
organon  supplent;  apud  Hystricem  setae  ultra  septem  ped. 
longae;  ad  quemque  saccum,  in  quo  cirrhus  haeret,  apud 
Felem , Melem,  Phocam,  Trichechum , Lutram  vulgarem , 
Vulpem,  Hystricem  et  Leporem  nervi  infraorbitali  ramos 
persequi  licet,  nullis  aliis,  nisi  nervi  trigemini,  ramis  eo 
decurrentibus.  Aculei  in  dorso  Hystricis  non  ut  organa 
tactus  funguntur;  ad  quorum  capsulas  tubuliformes  Rapp 
filamenta  nervorum  spiralium  nulla  persequi  potuit.  Acervi 
setorum  crassorum  apud  Lutram  vulgarem  in  ore  extan- 
tium,  nervos  ex  ramo  alveolari  inferiori  nansciscuntur.  Se- 
tis  longis  supra  Phocae  oculos  aliorumque  animalium  nervi 
ex  ramo  frontali  et  ophthalmico  nervi  trigemini  contin- 
gunt. Apud  Elephantem , Suem , Erinaceum  ct  Talpam  cu- 
tis proboscis  praesertim  in  extremo  permultis  ramis  nervi 
infraorbitalis  providetur.  Nervus  infraorbitalis  apud  haec 
animalia  et  illa,  quae  supra  citavimus,  crassior  est  nervo 
faciali;  apud  Cytophoram  borealem  parvi  digiti  crassitudine; 
apud  Dicotylem  torquatum  nervus  infraorbitalis  in  permulta 
filamenta  divisus,  penitus  in  cutem  proboscidem  praesertim 
in  anteriorem  ejus  superficiem  nudam,  et  in  capsulas  cir- 
rhorum,  in  labio  superiori  decurrit.  Musculis  proboscidis 
Elephantis  rami  a nervo  faciali  contingunt.  Cutis  et  cir- 
rhi in  maxilla  inferiori  mammalium  nervis  ex  nervo  alveo- 
lari  inferiori  providentur;  apud  Hominem  etiam  labia  sen- 
sibilitate  pcraucta  excellunt.  Secundum  Rapp  peripheri- 
cae nervi  infraorbitali  terminationes  in  cutem  labii  supe- 
rioris, et  in  externam  cutem  et  in  mucosam  et  in  mem- 
branam pituitosam  narium  transeunt;  rami  vero  nervi  men- 
talis in  cutem  labii  inferioris;  nervi  tantummodo  rami  se- 
cundi et  tertii  trigemini,  cum  nervi  facialis  ramis  conjuncti 
in  faciei  musculos  transire  videntur.  Meckel,  Bell,  Lan- 
genbeck,  Boeck  faciei  culem  removebant,  priusquam 
nervum  infraorbitalem  pessecuti  erant,  ideoque  terminatio- 
nes ejus  periphericas  videre  non  poterant.  Nervus  trige- 

minus  igitur  peculiaris  est  nervus  sensus  organo  tactus  ani- 
malium, is  igitur,  qui,  nervorum  sensus  nervus  universe 
auxiliarius,  apud  animalia  inferioris  ordinis  eosdem  com- 
pensat, coenacsthesin  ad  sensum  elevatam  repraesentat}  se- 
cundum Bell  primus  medullae  spinalis  nervus.  — Apud 
vero  Hominem , in  quo  organon  tactus  in  extremitates 
translatum  est,  rami  cutanei  nervi  trigemini  in  facie  minus 
evoluti  extant.  Nervi  medianus  et  ulnaris  lioc  modo  apud 
Hominem  functiones  nervi  infraorbitalis,  alveolaris  inferio- 
ris et  nervi  facialis  participantur. 


§.  3.  De  penitiore  tactus  indole. 

Permulta  epitheta  ab  autoribus  tactus  sensui  attributa 
sunt,  ita  ut  omnia  conjuncta  tactus  indolem  sufficienter 
definire  possent.  Usitatissima  sunt  haec:  Sensus  terrenus 
(Erdsinn.  Sprengel);  sensus  materialis;  sensus  mechani- 
cus; sensus  quantitatis;  sensus  mathematicus  ( materieller -, 
mechanischer-,  Quantitats-  mathematischer  Sinn)  (Huscli- 
ke);  sensus  gravitatis  (Sinn  der  Schwere,  Oken.);  sensus 
formae;  sensus  propinquitatis;  sensus  objectivus;  (Form- 
sinn , Sinn  der  Niihe , objektiver  Sinn.  Kant.)  sensus  irri- 
tabilitatis (irritabler  Sinn  Berthold);  sensus  respiratorius, 
sensus  cutis  (respiratorischer  Sinn,  Hautsinn.).  Spren- 
gel 65)  nominat  sensum  mere  terrenum,  quod  corporis  fi- 
gurae superficies  moles  et  distantiae  organis  corporis  ipsis 
aestimantur,  itaque  imponderabilia  nulla  in  censum  ve- 
niunt. Gravitatis  sensus  est  sensus  materialis,  mechanicus, 
et  pertinet  ad  intimam  corporum  indolem  et  rationem  eo- 
rum ad  planetcm,  ad  magnum  totum,  cujus  sunt.  Formae 
sensus  cohaesionem  corporum  agnoscit,  rationem  eorum  fi- 
nium ad  peculiare  eorum  gravitatis  punctum.  Sensus  tac- 
tus est  propinquitatis  sensus,  quod  objecta  directo  tantum 
tactu  percipit;  sensus  objectivus  66),  quoniam  omnes  cx- 


65)  Sprengel.  instit.  phys.  T.  II.  p.  469. 

66)  J.  Kanth.  Antlirop.  p.  47.  48. 

perientiae  notitiae  proxime  ad  eum  referendae  sunt,  et  con- 
formatio per  eum  acquisita  magis  objectis  externis  cognos- 
cendis, quam  usui  inserviunt.  Berthold  67 ) eum  sensum 
irritabilitatis  vocat,  quoniam  systema  musculorum  in  hoc 
organo  praecipue  evolutum  est,  et  motus  praesertim  ad 
ejus  cliaracteristicen  pertinet.  Sensus  respiratorii  nomen 
adeptus  est  6 8 ) ob  rationem  geneticam  ad  organa  bran- 
chiarum quasi  articulata;  qua  de  causa  a nonnullis  autori- 
bus  sensus  occipitalis  vocatur.  Ut  summa  evolutio  coe- 
naestlieseos  nomen  cutis  sensus  acquirit,  cum  eodem  modo 
in  finibus  cutis  versetur,  quo  gustus  organon  in  systema- 
tis fine  reproductionis  extat.  In  tactum  mechanica  resis- 
tentia corporum  nec  solum  eorum  contactus  agit,  ideoque 
res  facultate  resistendi  destitutae  (materies  magnetica,  lux, 
ipse  aer  nisi  liante  ventu)  tangi  nequeunt.  Itaque  in  reli- 
quos sensus  stimuli  simpliciores,  in  tactum  vero  corpora 
omnis  generis,  quae  modo  vi  resistendi  pollent,  agunt; 
ideoque  tactui  magis  ac  reliquis  sensibus  notionem  verita- 
tis rerum  debemus,  cum  partium  ejus  objecta  immediate 
nos  afficiant,  partim  ea,  quae  tacta  sunt,  etiam  reliquis 
sensibus  id  est  pluribus  viis  cognosci  possunt,  et  quidem 
ea  ipsa  ex  ratione,  quia  stimuli  tactus  non  ita  definiti  et 
specifici  sunt  ac  stimuli  reliquorum  sensuum,  dum  proprie- 
tates corporum  tactu  cognitas  neque  ex  oculi  judicio  defi- 
nire licet,  neque  ex  alio  sensu.  Sic  tactus  idearum  sim- 
plicium uberrimus  fons  (resistentiae,  impenetrabilitatis,  va- 
cui, extensionis,  finis,  figurae,  distantiae,  gravitatis,  aliarum- 
que  id  genus.)  et  reliquorum  sensuum  basis  quasi  et  rec- 
tor et  corrector.  — Ilaec  tam  ampla  agendi  facultas  eum 
facit  sensum  minime  coarclatum,  et  perfectioni  eximiae 
idoneum,  praesertim  si  caeteri  sensus  prostrati  sunt;  atta- 
men stimulos  eum  afficientes  diutius  in  eum  agere  oportet, 
ac  in  caeteros  sensus,  ut  percipiantur;  quo  fit,  ut  permulta 
irritamenta  neglecta  transeant;  totius  animae  attentio  per- 
ceptioni impendenda  est,  et  quamvis  sensatio  vividissima 


67)  A.  Berthold.  phys.  §.  656. 

68)  Huschke.  Beitrag.  p.  104  — 109. 

sit,  tamen  omnino  imaginem  parum  distinctam  offert,  qum 
adeo  sensatio,  irritatione  continuata,  brevi  tempore  obtun- 
ditur; ita  ut  e.  g.  manuum  formosae  virginis  prehensio  non 
nisi  in  primo  momento  gratam  sensationem  efficit,  (j[uae 
mox  tensione  remittente  perit:  attamen  non  ab  irritamen- 
torum qualitate  tantummodo,  sed  etiam  ab  organi  tactus 
qualitate  gradus  perceptionis  dependet.  Qui  debiles  per- 
cipiunt impressiones  tactum  subtilem,  oppositi  crassum, 
qui  a fortiori  impressione  facile  offenduntur  tenerum,  qui 
minimam  objectorum  differentiam  percipiunt  acutum  et  op- 
positi obtusum  habere  dicuntur.  Ut  accuratius  tangamus, 
fricamus  leviter  digitos  contra  corpus,  cujus  proprietates 
volumus  dignoscere,  adeo  multa  puncta  ejus  corporis  ad 
papillas  nostras,  aut  idem  punctum  ad  multas  papillas  ad- 
primimus,  et  diverso  gradu  papillas  ad  id  corpus  urgemus, 
uti  ad  eas  id  corpus  accedit,  cominus  aut  vicissim  recedit. 
Creditum  est  6 9 ) , papillas  erigi  et  quasi  de  suis  specubus 
prodire,  ut  accuratius  objectum  corporis  explorent,  quae 
tamen  ex  conjectura  dicuntur,  et  si  ea  non  6unt  improbabi- 
lia, cum  eminentes  papillae  majorem  superficiem  praebeant 
corpori  tangendo.  Attentio,  quam  exactiores  organi  tactus 
explorationes  requirunt,  valorem  auget  perceptionum.  Exer- 
citatio quoque  et  subtilitas  epidermidis  multum  ad  sensum 
tactus  subtiliorem  reddendum  conferunt;  ideo  feminae  tactu 
subtiliori  quam  viri  gaudent,  et  cocci  multo  subtiliori  tactu; 
qui  chartis  ludunt  digitorum  extremam  cutem  extenuare 
solent,  ut  tactu  chartas  cognoscere  queant.  Calor  expan- 
dit sanguinemque  copiosius  adducendo  papillarum  elevatio- 
nem efficit,  qua  simul  via  tensionem  et  a tensione  sensi- 
bililatem  augere  potest,  quare  tactus  dum  calemus  subtilior 
est,  a frigore  modico  obtunditur,  a majore  perditur.  In 
aere  humido  et  tepido  ob  factam  relaxationem  tactus  sen- 
sibili las  obtusior  in  aere  sereno  et  sicco  vegeta  observatur. 
Ab  inflammatione  erysipelatosa  exanthemate  scarlatinoso 
tactus  acutior  est. 


69)  Av.  II  a lier  elem.  pbys.  Tom.  V.  p,  93. 

Memorabile  Zollikofer  ab  Altenklingen  70)  viri 
exemplum  vidit,  cui  et  loco  elato  in  caput  delapsum  cere- 
brum ita  commovebatur,  ut  deinde  omni  tactu  totius  cor- 
poris superficiei  omnino  privaretur.  Absque  oculo  nescie- 
bat, an  rem  manu  teneret  nec  ne;  res  teneras  frangebat, 
e marsupio  quid  eximens  necesse  habebat,  ut  simul  in  illud 
inspiceret,  neque  calidum  neque  frigidum,  neque  durum 
neque  molle  distinguebat;  in  tenebris  obstacula  nonnisi  e 
lapsu  cognoscens,  ambulari  nequibat,  ceterum  omnino  bene 
valens.  Rudolplii  71)  secundum  Vrolick  narrat,  cuni- 
culum cirrhis  rasis  ex  meatu  prodire  non  potuisse,  quin  ca- 
pite offenderet.  Simile  exemplum  Dufour  72 ) nobis  com- 
municat; nec  inutilis  esset  in  infantibus  tactus  organis  pri- 
vatis deficientis  tactus  influxum  in  ideas,  imaginationes, 
cupiditates  inquirendi  cura.  Contra  sensibilitas  tactus  non- 
nunquam  immodica  inveniebatur,  sic  ut  nonnullae  feminae 
neque  subtilissimae  linteae,  neque  holoserici  tactum  neque 
persici  mali  teneram  pubem  ferre  possent,  quod  tamen  ma- 
gis idiosyncrasiae  cuilibet  adseribendum  est.  (Hali er, 
Proelias  ka-.)  Cute  denudata  maxima  in  papillis  sensibi- 
litas. Barbari  americani,  quibus  laudi  fuit,  dolores  maxi- 
mos ab  hoste  pati  vicissimque  infligere,  norunt  quid  con- 
stantiam mentis  turbet  maxime.  Ungues  avellebant,  ut  ad- 
haerentes papillae  illae  longae  lacerentur.  — Non  omnia 
objecta,  quae  ad  agendi  facultatem  sensus  tactus  pertinent, 
a sensus  tactus  organo  accuratim  perspici  possunt.  Asperi- 
tatem interdum  oculi  ex  filamentis  eminentibus  constare  tes- 
tantur; pariter  nec  vitrum  maxime  politum  suis  destitui 
superficiei  in  aequalitatibus  muscarum  similiumve  insecto- 
rum gressus,  quibus  latera  hujus  perpendiculariter  conscen- 
dunt, nos  credere  juhent,  utpote  qui  fieri  non  possent, 
nisi  r^perirent  animalcula  in  vitro  ejusmodi  scabritiem  ac 
inaequalitatem,  quae  cruribus  ipsorum  firmamento  esseut  73). 


70)  Zollikofer  ab  Altenklingen.  sens.  ext.  diss.  inaug. 

71)  Rudolplii.  phys.  Bd.  II.  Abth.  I.  p.  82. 

72)  Dufour  Versuch  uber  d.  Verst.  p.  155. 

73)  J.  Bohnii.  circ.  anat.  Progymnasnaa  23.  de  tactu  p.  356. 

Nonnunquam  alieni  irritamenta  actionem  organi  tactus  pro- 
ducunt verae  sensationi  analogam  sic  aegri  floccos  legunt 
Tactus  quoque  fallaciae,  quatenus  sensus,  quod  ipse  valet, 
non  autem  quod  objeci  i ve  rectum  est,  impertitur,  obser- 
vantur, parum  ad  ea,  quae  modo  citavimus  exempla  de 
subtilitate  organi  tactus  coarctata  referendae.  Ilaller  (1. 
c.  p.  95.)  his  utitur,  documenturus,  quae  vulgo  creduntur, 
tactus  sensum  reliquorum  sensuum  errores  emendare,  falsa 
esse;  et  bis  verbis  loquitur.  „ Tactu  quidem  ab  eo  ipso 
corpore  afficimur,  de  cujus  conditionibus  pronunciamus, 
cum  in  visu  oculus  non  a conspecto  corpore,  sed  ab  alio 
radio  nempe  colorato  tangatur;  attamen  sensus  reliqui  multo 
minus  fallunt,  quam  vulgo  scribunt.  Equus  absque  ullo 
tactus  adjumento,  ad  quem  unus  quadrupedum  ineptissi- 
mus est,  distantiam  oculo  optime  metitur  et  destinatam 
fossam  accurate  transilit.  Deinde  tactus  perinde  erat.  Nou 
adducam  experimentum  Sturmii  (sensus  unius  geminus 
p.  8)  quo  decussati  digiti  unum  globulum  nobis  indicant, 
tanquam  duo  essent.  Sed  omnino  coiporum  conditiones 
nunquam  ita  dicimus,  quales  sunt  in  corpore,  sed  quales 
per  media  a natura  interposita  possunt  a nostris  papillis 
percipi,  ut  ea  re  nihil  a visu  tactus  dissideat;  siquidem 
nervorum  major  minorve  impatientia,  epidermidis  tenuitas 
et  crassities,  ipsa  consuetudo  aliaquc  id  genus  sensationis 
conditionem  aliter  et  aliter  mutant,  corporaque  tacta  menti 
repraesentant.  Ilaller  lioc  modo  Buffonio  sese  oppo- 
nens 7 4 ) tactum  jiimis  detrectare  videtur,  cum  errores,  dc 
quibus  loquitur,  ad  statum  pathologicum  referendi  sint; 
quo  organon  tactus  functioni  suae  non  plane  idoneum  eva- 
dit. Hic  tantum  status  maxime  normalis  respiciendus  est. 
Buffon  e contra  ultra  terminos  excedit,  intelligentiam  in 
regno  animali  tantummodo  secundum  tactus  organi  eflor- 
mationem  designando:  sic  e.  g.  Polypos  multo  melioyem 
externarum  rerum  cognitionem  habere  contendit,  quam 
pisces,  morum  corpus  squamis  obtectum  erga  quamque 
sensationem  insensibile.  Buffon  porro  credit,  numerum  di- 


74)  Buffon.  liistoire  nat.  gener,  et  part.  Th.  III.  p.  363. 

gitorum  majorem  et  articulationem  eorum  majorem,  sen- 
sum tactus  multo  subtiliorem  esse  reddituram;  cui  autem 
jam  Galenus  contradicit.  ,, Ea  tactus  organi  objecta,  quae 
magis  in  ejus  coenaesthesin  agunt,  multo  facilius  fallacias 
producunt,  quam  Yera  tactus  objecta,  quoniam  secundum 
praesentem  statum  objecti  mutantem  dijudicantur.  Cum 
trium  vasorum  primum  aqua  ad  decem,  secundum  ad  vi- 
ginti  et  tertium  ad  triginta  gr.  calida  reples,  et  nunc  ma- 
num alteram  in  primum,  alteram  in  ultimum  vas  per  ali- 
quod tempus  immittis,  et  deinde  subito  ambas  manus  in 
medium  vas  immergis,  altera  manus  caloris  altera  frigoris 
sensum  habebit.  Huc  etiam  pertinet  illa  ab  academicis 
gallicis  adnotata  peregrinatorum  a montibus  quitensibus 
ad  maritimam  planitiem  descendentium  aut  vicissim  per 
cam  a squalido  littore  ascendentium  controversia,  quorum 
illi  in  medio  monte  aerem  incaluisse,  hi  refrigeratum  esse 
asseverabant/’  Ad  haec  puncta  doctrinae  tactus,  de  qui- 
bus multum  disputatum  est,  adhuc  pertinent:  sensationum 
tactus  ratio  directa,  earum  revocatio  in  memoriam,  et  co- 
lorum tactus.  De  prima  Malpighius  (1.  c.  p.  207)  haec 
loquitur.  „ Opinionem  illam  antiquitus  a pluribus  prola- 
tam, propter  vulgatum  illud  sensibile  supra  sensum  posi- 
tum non  facere  sensationem,  in  tactu  quoque  medium 
exigi,  non  plane  rejicio,  cum  e.  g.  in  vola  coeci  manus  pa- 
pillae continuis  bacculi  fibris,  veluti  medio  quodam,  vel 
appendice  elongari  videantur;”  quod  quidem  argumentum 
parum  sufficere  videtur,  cum  concussio  per  baculum  pro- 
pagata, eadem  circiter  ratione  versetur,  qua  concussio  aeris 
per  dentes  ad  organon  auditus  propagata;  tale  quidem  me- 
dium saepe  organon  tactus  adjuvat,  cum  e.  g.  ex  remotio- 
nis destinatione  ad  partes  examinandas  pervenit,  quas  or- 
ganon attingere  non  potest;  (Chirurgi  sensus  in  acumine 
specilli  est.)  porro  tactus  saepe  tantummodo  secundum  mo- 
tuum suorum  directionem  judicat,  et  tunc  medium  ipsum 
mechanica  est  organi  prolongatio,  qua  re  necessitas  contac- 
tus directi,  organi  tactus  (aut  prolongationis  ejus)  cum  ob- 
jecto examinando,  eo  nullo  modo  refutetur;  natura  tantum- 
modo organi  tactus  mechanica  per  conditionem  licitam  ta- 

lis  mechanicae  prolongationis  confirmatur.  Qua  de  caussa 
Okenii  opinio,  contactus  polarilatem,  quam  definiendo 
tactui  supponit,  statibus  organismi  morbosis  jam  in  remo- 
tione quadam  excitari  posse,  e.  g.  apud  Mesmerisatos  et 
Hystericos,  valere  non  potest.  (Spalanzani  sensus  pro- 
pinquationis  in  vespertilionibus.)  Etiamsi  narratur,  coecos 
jam  in  remotione  quadam  corpora  propinqua  sentire,  ta- 
men hoc  per  aeris  pressionem,  fortasse  etiam  per  turbatam 
transpirationis  sphaeram  explanari  potest;  nullo  modo  au- 
tem tactus  hic  agitur,  stricte  sic  dictus.  Coecus  viam  aper- 
tam distinguit  a via  clausa  propter  atmosphaerae  vicissitu- 
dinem. Vividam  revocationem  in  memoriam  impressionum 
per  tactus  sensum  acquisitarum  Ha  11  er  (1.  c.  p.  95.)  hoc 
modo  refutat:  „ ideas  memoriae  minus  fortes  tactus  mihi 
imprimere  videtur,  quum  voluptatem,  titillationem  et  do- 
lorem, quae  a tactu  in  mente,  non  possimus  absentes  re- 
vocare. — Rudo  Iphi  (Pliys.  Bd.  II.  Abth.  I.  p.  75.)  om- 
nino negat.  E contra  Zollikofer  ab  Altenklingen  (I. 
c.)  hoc  modo  loquitur:  „Sed  omnino  et  res  tactas  quam- 
vis obscurius  pracprimis  in  insomnio  imaginari  possumus; 
certe  coeci  imaginationes  analogae  sunt  ideis  tactus,  coe- 
cusque  iuterrogatus,  quo  modo  patrem  sibi  repraesentaret, 
se  illum  in  digitorum  apicibus  sentire  dicebat. “ Hoc  prae- 
cipue in  explananda  hacce  quaestione  agitur.  Myopos  au- 
divi dicentes  se  sibi  aliorum  presbyopiam  imaginare  non 
posse,  certo  quoniam  unaquaeque  imaginatio  extensa  sen- 
sum subtiliorem  redditum  requirit.  Animus  quidem  ter- 
minos prolongare  potest,  non  autem  imaginatio;  adest  no- 
bis idea  infiniti,  sed  non  imago  ejus;  negatio  hic  fines 
amovet.  Aobis,  qui  vidimus,  parvae  tantummodo  tactus 
imaginationes  extant,  quoniam  oculus  nos  corrupit.  Quare 
Diderot  merito  haec  dicit:  (1.  c.)  ..Limagination  d’un 
homme,  qui  voit,  n’est  autre  cliose,  que  la  faculte  de  se 
rappeler  et  de  combiner  des  points  visibles  ou  colores, 
mais  celi  d un  aveugle  la  faculte  de  se  rappeler  et  de 
combiner  de  sensa lions  de  points  palpables.”  — Imagina- 
tio nostra  omnia  pingit  coloribus,  ideo  debilis  nobis  est 
memoria  sensationum  tactus;  coecus  eas  stabilit;  sensatio 

quidem  circumscriptum  tantummodo  spatium  occupat;  coc- 
cus  autem  extensionem  loci  affecti  cogitationibus  suis  am- 
plificare et  coarctare  potest.  Lineam  coecus  punctis  sen«. 
tiendis  constare  credit,  radium  lucis  pro  serie  corporum 
parvorum  liabet,  oculos  nostros  incredibili  celeritate  affi- 
cientium, et  tunc  compilationes  suas  facit.  DiderotLcoe- 
cus  speculum  liabet  pro  machina,  quae  res  sibi  oppositas 
forma  elevata  reddat.  Ut  breviter  dicamus,  omnes  imagi- 
nationes nostrae  visibiles  in  tangendas  transferri  possunt, 
et  hoc  modo  Saoundcrson,  qui  medio  saeculo  decimo 
septimo  Eboraci  natus,  tenerrima  aetate  visum  variolis  per- 
diderat, Cautabrigii  professoris  munere  fungebatur  (defunct. 
anno  1739)  7,5 ) praelectiones  de  optice,  de  lucis  et  calo- 
rum indole  habere,  doctrinam  de  visu  proponere  et  tracta- 
tus de  vitrorum  effectu  et  de  arcus  coelestis  phaenomenis 
dare  valuit.  Nec  non  Cartesius  in  dioptrice  sua  omnia 
, visus  ad  tactus  phaenomena, reducere  tentat.  Diderot  de 
Saoundcrson  accutissime  ait:  „Saoun derson  voyait  donc 
par  la  peau;  il  y a donc  aussi  une  peinture  pour  les  aveu- 
gles,  celle  a qui  leur  propre  main  servirait  de  toilca  et  facetis- 
simo alio  loco:  coecum,  qui  meditatur, cujus  idearum  typus  in 
organo  tactus  exstat,  in  digitis  extremis  aeque  defatigari 
opporlet,  ac  nos  in  capite.  Zeune,  vir  ad  hanc  rem  ma- 
gnae auctoritatis,  revocationem  sensationum  tactus  affirmat. 
De  colorum  tactu  pauca  dicenda.  Quamquam  enim  Kund- 
mann  (rari.  nat.  et  art.),  Boyle  (experim.  et  consid.  de 
color.)  aliique  exemplis  probare  student,  coecos  colores 
etiam  dignoscere  posse,  observationes  tamen  hac  de  re 
factae  (Rudo Iphi  1.  c.  p.  86.)  coecos  nil  nisi,  quod  spa- 
tium obtineat,  mente  perspicere,  eosque  materias  quidem 
colorantes  tactui  varias  notas  offerentes,  ubi  nigritiem  plu- 
rima asperitate,  rubedinem  plurima  lacvitate  notabiles,  ast 
non  colores  ipsos  dignoscere  posse,  satis  demonstrant. 
Zeune 

75)  The  life  and  character  of  Dr.  Ni  coi  as  Saoundcrson 
late  lucasian  professor  of  the  mathemalicks  in  the  university  ol 
Cambridge.  By  bis  disciple  and  friend  William  Jnchlif  fisq. 
Dublin  1747. 

Zeune  76 ) dc  tacta  colorum  liis  loquitur:  videntium  fides 
miraculis  dedita  et , coecorum  vanitas  ad  hancce  famam 
contulit.  Hoc  quidem  ad  hanc  quoque  famam  valeat. 
Saounderson  tanta  tactus  acie  cxcelluisse,  ut  ex  faciei 
cute  persentiret,  num  sol  nubibus  obtectus  sit,  an  non?  — 
Interpretatio  tactus  sensationum  aeque  ac  omnium  syste- 
matis nervorum  functionum  explanatione  caret.  Si  pola- 
ritatem  mundi  organici  phaenomenis  vindicaremur,  polari- 
tatis  contactus  hic  supponi  posset;  at  opinio  illa,  secun- 
dum quam  ubique  polaritatis  effectus  extant,  jam  multum 
auctoritate  sua  perdidit,  quoniam  hoc  interpretandi  modo 
accuratior  vitae  organicae  cognitio  parum  accrementi  con- 
cepit, opinio  ipsa  per  experientiam  documentare  nequit, 
et  quoniam  unaquaeque  subtilior  ejus  applicatio  facillime 
errores  provocaret.  Cujus  argumentum  amplum  suppedi- 
tavit ingeniosissimus  Brandisius.  In  ipso  enim  tactus 
organo  discrimen  negativae  et  positivae  polaritatis  invenire 
sibi  visus  est.  Epidermidem  scilicet  utut  insensilem,  ra- 
diata tamen  forma  ortum  prodere  arteriosum  (quod  opi- 
nionem apud  antiquos  vigentem  in  memoriam  revocat,  corii 
poros  ex  extremis  venarum  et  arteriarum  orificiis  consti- 
tui) idcoque  positiva  pollere  polaritatc,  corpus  vero  muco- 
sum; adipis  sedem  et  hydrogene  scatentium  humofum,  ne- 
gativa gaudere.  Nervos,  qui  hoc  adeant,  esse  cum  auxi- 
liaribus superiorum  sensuum  comparandos,  eaque  antithesi 
sensum  communem  adseendere  ad  objectivi  sensus,  ad  ta- 
ctus dignitatem.  Quemadmodum  haec  etiamsi  speciosa 
longe  a veritate  aberrent,  Celeb.  Sprengel  77)  satis  su- 
perque  demonstravit. 


§.  4.  Tactus  ad  ca  et  er  os  sensus 

relatio. 

Omres  sensus  a tactu  incipiunt,  character  enim  essen- 
tialis cujuscunque  sensus,  praeter  sensibilitatis  organon  et 

76)  Zeune,  Belisar.  p.  130. 

77)  Sprengel.  Instit.  pbys.  pars  II.  p.  473. 

irritamentum,  tactus  est,  vel  in  ipso  contactu  vel  ex  lon- 
ginquo, nec  sensuum  natura  nisi  sub  tactus  idea  concipi 
potest.  Puer  ille  cataractos,  cujus  operationem  Chessel- 
den  78 ) fecerat,  initio  omnia  objecta  visibilia  in  oculo 
suo  persentit;  cui  organo  eodem  modo  annexa  ei  videban- 
tur, quo  objecta  tangenda  digito.  Universe  omnes  sensus 
objecta  percepta  nullo  intervallo  interjecto  persentiunt, 
nam  si  quoque  oculus,  auris  et  nasus  sensus  remotionis  vo- 
cantur, quoniam  corpora,  a quibus  perceptiones  ipsis  con- 
tingunt, cum  iis  contactu,  nullo  intervallo  interjecto,  non 
versantur,  tamen  revera  quoque  haecce  corpora  non  per- 
cipiunt, neque  gravitatem  neque  rationes  cohaesionis  eo- 
rUm,  quod  proprius  tantum  tactus  sensus  valet,  sed  expan- 
sivas  corporis  modificationes,  latus,  quod  corpus  in  mun- 
dum externum  vertit,  cum  quo  in  mundum  externum  trans- 
it. Oculus  lucem  radiantem  aut  reflectentem  cum  suis 
colorum  fractionibus;  superficies  terminales  corporis  mete 
mathematicas;  in  globo  oculus  umbrae  tantum  dispositio- 
nem tactus  corpus  globosum  cognoscit,  quod  igitur  oculus 
de  corpore  percipit,  lioc  ejus  imago  est,  eaque  in  retina 
concentrata  revera  nervum  opticum  tangit.  Auris  audit 
corporum  sonantium  vibrationes,  quae  etiam  aurem  nullo 
intervallo  interjecto,  ut  soni  undulationes  tangunt.  Atta- 
men quoniam  caeteri  sensus  corpora  ipsa  non  semper  ut 
corpora  percipiunt,  nullisque  ab  iis  impressionibus  afficiun- 
tur, sed  certas  tantum  modificationes  eorum  praesentiae, 
cliemicarum  virium  eorum  actiones  percipiunt,  iis  non 
opus  es  tsubstrato  pulposo,  ut  tactus  organo;  quorum  igitur 
nervi  simpliciores,  uni  tantummodo  agenti  physico  desi- 
gnati sunt  (nervus  opticus,  nervus  acusticus,  nervus  olfacto- 
rius).  In  tactus  organo,  pro  charactere  suo,  nervi  motus 
et  sensationis  concurrunt;  in  lingua  ossa  et  partes  molles, 
nervi  motus  et  sensationis  separati  sunt.  Organon  respi- 


78)  William  Chesselden  an  account  of  some  observa- 
tions  made  by  a joung  gentleman,  whe  was  Iforu  blind  and  was 
couched  between  13  and  14  years  of  age.  — Philus  1 ransact. 
vol.  XXXV.  London  1729. 

rationis  adeo  peculiare  habet  organon  motus  (larynx)  ct 
organon  sensationis  (nares) ; in  aure  partes  molles  et  mo- 
tus fere  omnino  evanescunt;  in  oculo  nervi  sensationis  et 
nervi  motus  modo  penitus  diverso  formantur;  illi  membra- 
nam nervosam  formant  perfectissimam  nervorum  periphe- 
riam;  hi  multifarie  divisi  sunt,  qua  differentia  oculo  vivi- 
dissima percipiendi  facultas,  aethereo  scilicet  irritamento, 
contingit.  l)e  organi  tactus  ad  gustum  ratione  hoc  tan- 
tum commemorandum,  linguae  papillas  tantummodo  ex 
nervis  sensationis  formari,  manus  autem  papillas  verisimile 
ramulos  motorios  et  sensorios  conjungere.  De  olfactus  or- 
gano hoc  notandum,  quod  apud  Simiam  tactui  oppositum 
recedit,  cum  nasus  parvus  sit  et  sinus  frontalis  propemo- 
dum  deficiant.  Apud  Talpam,  Suem,  Soricem  ei  Elephan- 
tem olfactus  et  tactus  in  uno  organo  exstant;  apud  Pisces 
papillae  quasi  foliatae  olfactus,  quae  ut  processus  corii 
sacci  nasalis  pectiniformes  prosiliunt  (Huschke  1.  c.)  cor- 
poribus papillaribus  valde  analogae  suut.  Cum  auditu  organum 
tactus  antagonistica  ratione  versatur;  cum  ille  prorsus  in 
superficie  interiori,  tactus  vero  in  superficie  exteriori  syste- 
matis ossei  positus  sit;  quod  ampullae  auditui,  id  corpus  papil- 
lare tactui.  (Huschke.)  Extensior,  vero  parallelismus  inter 
oculum  et  organon  tactus  est.  ita  ut  ille  pro  proprio  organo 
habendus  sit,  quod  perfectissima  tantum  sejunctione  et  disposi- 
tione ab  hoc  differat.  Apud  Gasteropoda  saepe  stemmata  in  ex- 
tremis antennis  extant,  et  apud  JJecapoda  stemmata  juxta 
antennas  petiolata.  — Epidermis  tactus  organi  corneae,  rete 
Malpighii  choroideae  respondet;  utraeque  ad  fortes  im- 
pressiones mitigandas  conferunt;  fortasse  hic  adeo  fractio 
sensationum  tactus  concentrationem  in  corpore  papillari 
locum  habet,  cum  foveolae  inter  papillas  extantes  lacunas 
forment  in  superficie  contactus.  Nervi  in  papillis  conver- 
gentes divergentiam  nervorum  motus  in  oculo  et  divisio- 
nem n ei  i optici  in  retinam,  in  se  conjungunt.  Musculi 
organo  tactus  inservientes  fere  naturae  impetui  convenien- 
ter explorationem  tactus  sequuntur,  ut  musculi  oculi  et 
iiis  contractilis.  Papillae  oculi  sunt  inferioris  quasi  ge- 
neris (Troxler.)  ut  apud  multa  animalia  e vertebrata 

oculi  polyedrici  aut  mulli  oculi  extant;  ita  papillae  in 
unum  magnum  sensationis  organon  congrediuntur.  — Un- 
gues quasi  formant  communem  earum  orbitam;  vola  ma- 
nus corpus  amplectitur,  ut  retinae  segmentum  eorum  ima- 
ginem. Quamvis  autem  horum  duorum  organorum  ana- 
logia sit,  tamen  differentia,  ea  ratione,  qua  corpora  perci- 
piunt, adeo  sesc  manifestat,  ut  utriusque  consensus  exerci- 
tatione comparandus  sit,  scilicet  ut  tactus  faciei  rursus  cer- 
titudinem impertiatur  ea  ratione,  ut  hujus  perceptiones 
cum  corporum  perceptorum  indole  congruant.  Haecce  ex- 
ercitatio nobis  non  consciis  in  infantia  contingit,  ubi  or- 
ganon tactus  praecipue  agit;  coeci  autem,  quibus  visus  red- 
ditur, nonnisi  sensim  sensimque  euin  recuperant.  Puer 
ille  Cheseldenii  per  longum  tempus  concipere  non  potuit, 
quomodo  corpora  solida  in  planitiem  exprimi,  quomodo 
similitudo  hominis  in  angustam  tabulam  stipari  potuerint, 
neque  intelligebat,  ut  possit  quidquam  ea  camera  majus 
esse,  quam  videbat;  quare  visus  et  tactus  saepe  in  contra- 
dictiones veniebant.  Hacce  experientiae  indies  sese  icpe- 
tunt,  et  argumento  inserviunt  propositioni  illae  nondum 
sqtis  consideratae,  maximam  animi  humani  evolutionem 
primo  quieto  infantiae  tempore  effici;  vitam  in  infante  ora- 
tionis adhuc  experte,  efficacissime  organorum  suorum  par- 
tium harmoniam  praeparare. 


§.  5.  De  tactus  vicaria  functione  79). 

Vicaria  sensuum  actio  tantum  apud  homines  inveni- 
tur, quia  sensus  alterius  sensus  extincti  partes  suscipiens 
majore  tantum  animi  attentione  et  usu  frequentiore  acie 
increscit.  Tactus  in  locum  visus  succedit  nec  raro  audi- 
tum turbatum  ex  parte  supplet.  In  teneris  infantibus  ta- 
ctus visui  est  praecepto* , cum  illo  tempore  oculi  colorem 


79)  C.  Waitz  diss.  de  sens.  vic.  act.  1821. 

tantum  ct  motum,  multo  minus  vero  distantiam  aliasquc 
corporum  notas  percipere  possint.  Idem  de  tactu  eorum 
dicendum,  quibus  visus  cataractae  operatione  modo  resti- 
tutus est.  Egregium  vicariae  inter  tactum  et  visum  fun- 
ctionis specimen  Petr.  Joan.  Kneppet,  Suecus  quidam, 
praebet,  qui  inde  a teneris  coecus  silvas  sine  duce  permi- 
grabat,  capsarius,  faber  sutorque  erat  eximius,  et  quod 
maxime  mirandum,  horis  animo  recreando  addictis  chat- 
tularum  pictarum  variis  lusis  delectabatur,  cum  ex  figuram 
circumferentiis  aliisque  notis  sibi  formatis  chartas  distin- 
guere valeret.  (Schwedische  Abhandlung  Bd.  39.  p.  6.) 
De  Ilolsato  quodam  etiam  traditur,  eum  nummos  ex  no- 
tis quin  adeo  nonnullos  colores  distinguere  potuisse.  J. 
Ganibasius  coecus  natus  cum  corpus  oblatum  tactu  accu- 
rate explorasset,  ejus  imaginem  cera  reddere  seu  sculpere 
potuit.  Ita  imaginem  Urbani  VIII.,  pontificis  maximi,  per- 
fecta similitudine  insignem  sculpsit.  Joan.  Gouelli  coe- 
cus de  Combassi,  a Petro  Tana  artem  statuariam  edi- 
scebat, postquam  in  vigesimo  anno  aetatis  visum  perdide- 
rat; et  nihilominus  e lateribus  figuras  satis  pulchras  pictu- 
rasque exemplaribus  quodammodo  similes  effingebat.  Saoun- 
derson  metalla  nobilia  ab  ignobilibus,  nummos  romanos 
veros  a falsis  ex  figura  distinguere  valebat,  imo  subtilis- 
sime exploravit  num  perspicillorum  superficies  justo  modo 
expolitae  sint,  an  non.  Rerstino  litteras  majores  typis 
excusas  tactu  distinguere  et  legere  potuit.  Nervi  his  ia 
hominibus  acutiores  facti  habitum  ad  easdem  actiones  ac- 
quirunt, animi  vis  omnis  in  praesentem  sensationem  diri- 
gitur, imaginatioque  viva  ea,  quae  non  sentiuntur,  supplet. 
Sic  tactus  digitis  extremis  insidens  basis  est,  qua  coeco- 
rum  eruditio  in  multis  rebus,  quarum  cognitiones  accipere 
potest  homo,  nititur;  distantiam  corporum  externorum  cocci 
accuratissime  explorant.  Hauy  primus  organo  tactus  in 
eruditio  ae  coecorum  modo  ampliore  usus  est,  in  coccorum 
disciplina,  quam  anno  1784  instituit,  visibilibus  verborum, 
notarum,  numerorum  aliorumque  signis  in  signa  elevata 
laclibilia  versis;  disciplina  haec  exemplo  fuit  institutis 
coccorum  Berolini,  Viennae  aliisque  locis  nunc  llorentibus. 

— De  tactu  auditum  ex  parte  supplente  surdus  puer  in 
instituto  surdis  addicto  Berolinensi  fuit,  qui  verbi  cujus- 
libet  super  dorsum  suum  scripti  cognitionem  habebat,  licet 
non  audiret.  Kerstingio  II an ov erano,  oculis  capio, 
tactus  in  digitis  extremis  accutissimus  fiebat,  qui  visu  re- 
deunte  in  pruritum  abiens  sensim  sensimquc  disparebat. 
Paulo  post  auditu  privatus,  palmam  pro  illo  usurpatus  est, 
quippe  cujus  sensibilitas  tantopere  augeretur,  ut  quisque 
sonus  In  eam  delatus,  singularem  sensationem  produceret, 
idque  injucundam  litterae  13.  et  R.  — Tactus  in  illo  tan- 
tum vivacitatis  et  aciei  gradum  assecutus  erat,  ut  tremo- 
ribus sonoris  afficeretur,  licet  hos  non  perciperet.  Musicus 
surdus  citharae  tonos  admoto  digito  distinguebat.  Saepe 
auditus  migratio  per  corporis  superficiem  tremoribus  tur- 
batam in  Catalepticis  et  >Somnambulis  observata.  — Infor- 
mationes denique  omnium  sensuum  tactu  ad  certam  nor- 
mam reduci  Buffonius  venustissima  fabula  de  primo  ho- 
mine illustravit. 


§.  6.  De  vertigine  tactus. 

Intima  relatio,  qua  sensus  tactus  ad  cerebrum  versa- 
tur, praecipue  in  tactus  vertigine  apparet.  Joan.  Phr- 
kinje80)  ut  praecipua  vertiginis  topicae  elementa,  mo- 
tum fallacem  objectorum  visibilium  et  in  tactus  spatio  con- 
currentium proponit  (vertigo  oculorum,  vertigo  tactus). 
Hic  praecipuum  est  vertiginis  motus  phaenomenon;  in  eo 
scilicet  constat,  quod  objecta  quiescentia  tangenda  in  unam 
alteramve  directionem  moveri  videntur.  Proxima  conditio 
sita  est  in  propensione  involuntaria,  non  conscia,  muscu- 
lorum versus  certas  directiones  per  circumvolutionem  da- 
tas, sese  movendi;  quae  propensio  non  conscia  motibus 
tactus  spectatis  sese  adjungens,  consuetam  spatii  rationem 
corporum  aliam  apparere  efficit,  et  in  objectum  transfer- 

80)  Mediz.  Jabrb.  des  bstr.  Staates.  Bd.  VI.  St.  2. 

tur.  Remota  conditio  modificationis  vertiginis  tactus  quae- 
renda est  in  affectione  cerebri  per  circumvolutionem,  in 
principio  voluntariam;  quare  vertigo  tactus  a situ  cerebri 
in  circumvolutione  dependet.  Si  quis  per  aliquod  tempus, 
capite  in  humerum  dextrum  inclinato  et  clausis  oculis,  se 
circumverterat,  tunc  restat  et  corpus  fixum  comprehendit, 
capite  non  erecto,  objecta  sensus  tactus  horizontali  posi- 
tione circumire  videntur,  ita  ut  corpus  fixum,  duabos  ma- 
nibus apprehensum,  circa  axem  suam  perpendicularem  vol- 
vatur. Si  caput,  durante  post  motum  circularem  vertigine, 
perpendiculariter  erigitur,  corpus  fixum  manibus  apprehen- 
sum et  tabulatum  in  posticum  llecti  et  versus  nos  ruere 
videtur.  Capite  in  sinistrum  humerum  inclinato,  circum- 
actio directione  opposita  efficitur;  lacie  superne  versa,  res 


manibus  comprehensae,  rotae  instar,  ab  antico  in  posticum 
ruere  videntur.  Numerus  cireumrotationum  praecedentium 
ad  minimum  decem  ad  quatuordeeim  explet.  Alterum 
vertiginis  tactus  genus  non  tam  ad  objecta  externa  quam 
ad  ipsius  corporis  partes  referendum  estv  Extat  in  nor- 
mali statu  vis  muscularis  sensus  peculiaris  gravitatis  cor- 
poris et  extremitatum  suarum,  qui  normam  et  compara- 
tionis mensuram  majoribus  aut  minoribus  gradibus  vis  mu- 
scularis constituit,  debilitate  autem  morbida  corpus  tau- 
quam  onus  exhibet,  vi  aucta  onus  non  sentire  efficit. 
Vertigo  tactus  alterius  generis  corpus  et  extremitates  ad 
certas  directiones  quasi  librantes  apparere  facit.  Gravi 
pondere  in  unaquaque  manu  suspenso,  omni  temporis  puncto 
pondus  gravius  fieri  videtur,  donec  tandem,  gravitate  in 
immensum  aucta,  diutius  teneri  non  queat;  pondere  tunc 
amoto,  manus  valde  in  brevius  contrahi,  corpus  erecte  li- 
brare videtur.  Si  quid  manibus  firmiter  clausis  teuetfir, 
tum  postea  manus  in  pugnum  conglobanda  esse  vadetur; 
brachio  cum  pondere  librae  unius  iu  circulo  celeriter  cir- 
cuinrolc/o,  postea  iu  eandem  directionem  motum  huueee 
continuandum  apparet  : directio  opposita  difficilis  est.  Pro- 
pensio ad  motum,  post  actionem  musculorum,  in  iis  rema- 
nens; caussa  est  physiologica  mechanicarum  exercitationum 
et  facultatum  ct  motuum  firmitatis,  fortitudinis  ac  iacili- 

tis.  Sumptis  substantiis  spirituosis  et  narcoticis,  praeser- 
tim campliora,  extremitatum  facilitas  extat,  quoniam  ner- 
vorum musculorum  sensatio  cemminuta  est,  et  igitur  fibras 
musculares  fortius  contrahi  necesse  est,  ut  sensatio  ad  con- 
scientiam perduci  possit.!  Sensum  tactus,  sensum  nimi- 
rum mechanicnm  legibus  oscillationum  obedire  opportet, 
ut  corpus  agitatum,  vi,  quae  id  moverat,  primaria  cessata, 
ob  vim  suam  inertiae  in  ultimo  motu,  quem  adeptum  est, 
remaneat,  usque  dum  is  per  alias  vires  oppositas  tollitur. 
Huc  accedit,  quod  per  vim  vibrationis  punctum  gravitatis 
fibrarum  cerebri  a normali  discedat;  quare  totius  systema- 
tis musculorum  instinctus  perturbatur,  et  motus  non  con- 
scii efficiuntur,  qui  normalem  capitis  positionem  restituunt 
et  fictitios  ejus  motus  cohibent,  quapropter  per  motum 
fictitium  vertiginis  cerebri,  vertiginis  tactus  motus  efficitur, 
qui  non  voluntario  in  objectum  transfertur.  — 


Cap.  IV.  Sententiae  de  tactu  tacti- 
bijique  et  manu  ab  antiquitate 

traditae. 

Vix  repetatur  oportet  priscis  temporibus  rerum  natu- 
ralium studium  in  philosophis  apprime  viguisse,  quare  quae 
de  tactu  tactibilique  afferamus  ex  illorum  tantum  placitis 
depromere  licet,  et  plurima  quidem  ex  Theophrasti 
Eres  ii  fragmento  justo  plus  neglecto:  Tiegi  ai6&i]<5£cog 
y.al  tisqI  cda&.rjTiav,  cui  edendo  Camotius  et  Stepha- 
nus  saeculo  decimo  sexto,  tum  beatus  Schneider,  reccn- 
tissimis  vero  diebus  Philippson  in  zfoj  dv&Qomivrj 
(Berol.  1831),  commentariis  additis,  operam  navaverunt. 
Nec  ex  hoc  quidem  fonte  omnia  hauriendi  nobis  facultas 
est,  quum  singula  de  tactu  tradita  cum  summis  philoso- 
phorum principiis  tantopere  cohaereant,  ut  multi  loci  ex 
toto  excerpti  vix  comprehendi  possint.  Theophrasti 

vero  fragmentum  ita  fere  incipit:  multae  quidem  feruntur 
opiniones;  sed  in  universum  duae  de  sensu,  quippe  quem 
alteri  simili,  alteri  contrario  fieri-  putant.  Parmenides 
enim,  Empedocles  et  Plato  simili,  qui  autem  Anaxa- 
gorae  et  Heracliti  auctoritatem  secuti,  contrario.  Quo- 
rum illi  argumentum  duxerunt  quod  sensus  profluvio  effi- 
ciatur, simile  autem  ad  simile  feratur;  qui  autem  contra- 
rium tantum  passioni  obnoxium  esse  opinantur,  haec  te- 
stari existimant,  quod  quae  ad  tactum  accidant,  ut  quod 
carni  calore  frigoreve  simile  sit,  seqsum  non  injiciant. 
Parmenides  de  sensibus  singulis  nil  affert;  ex  Platone 
locus  tantum  in  Timaeo  (ed.  bipont.  p.  307)  rem  no- 
stram attingit:  fiens  (ro  do^aaxov)  corporeum  visibile  et 
tactibile  sit  necesse  est,  visibile  sine  igne,  tactibile  sine 
solido  i.  e.  terra  fieri  non  potest;  Empedocles  vero  de 
tactu  nihil  definit  pro  singulo  (Tlieop,  §.  9.)  nec  quo- 
modo nec  quibus  fiat,  nisi  commune  illud  quod  sensus  gi- 
gnatur sensibilibus  ad  meatus  convenientibus:  voluptatem 
autem  capi  ex  similibus  et  secundum  particulas  et  secun- 
dum mixturam,  dolorem  ex  contrariis.  Inter  illos  qui  sen- 
sum non  simili  fieri  opinantur,  Alcmaeon  fuit  de  tactu 
tamen  nusquam  locutus.  Anaxagoras  quoque  tactum 
contrariis  fieri,  neque  enim  calidum  simile  calefacere  nec 
frigidum  refrigerare  ubi  propinqua  sint  (Theoph.  §.  28) 
et  majora  animalia  magis  sentire  contendit  sensumque  sem- 
per  cum  dolore  conjunctum  prorsus  pro  sensoriorum  ma- 
gnitudine se  habere.  Diogenes  Apollo niata  ut  vitam 
et  intellectum  sic  sensus  quoque  aeri  tribuit,  voluptatem 
autem  et  dolorem  oriri  liocce  modo.  Si  quidem  multum 
aer  (§.  43)  cum  sanguine  misceatur  omneque  per  corpus 
vageatur,  si  autem  aer  contra  naturam  se  habeat  nec  mi- 
sceatur sanguine  considente,  densiore  facto  dolorem;  ma- 
xime tamen  de  voluptate  linguam  discernere,  mollissimam 
raram  ti  omnes  venas  recipientem.  Democritus  de  sensu 
non  definit,  utrum  contrariis  an  similibus  fiat.  Quod  vero 
ad  tactibilia  (§.  48)  pertinet  de  gravi  et  levi,  de  calido 
ct  frigido  disputat,  velut  rarum  et  tenue  calidum,  densum 
et  crassum  frigidum  esse;  gravitatis  naturam  in  magnitu- 

dine  et  particularum  densitate  sitam  esse  docet  et  d i (terre 
duri  mollisque  ac  gravis  levisque  situm  et.  reliquias  va- 
cuorum (pororum);  itaque  durius  esse  ferrum  (§.  6*2)  in- 
aequaliter compositum,  quod  inultis  in  locis  vacuum  ha- 
beat, pro  multis  partibus  densatum  sit,  gravius  plumbum, 
cui  minus  vacui  insit  et  quod  aequaliter  compositum  et 
pro  tota  massa  similiter  rarum  sit;  ideoquc  plumbum  gra- 
vius quidem  tomen  mollius  esse  ferro.  Caetera  vero  sen- 
sibilia passiones  tantum  sensus  commutati  esse,  ex  quo 
phantasia  oriatur;  quod  enim  non  existaut  natura  sua  te- 
stari quod  illa  non  eadem  omnibus  animalibus  appareant 
(e.  g.  frigida  et  calida).  Sapores  quoque  Democritus  ex 
rerum  liguris  derivat,  omnium  autem  figurarum  non  ul- 
lam esse  sinceram  et  immixtam  (§.  67.  Theoph.),  sed  in 
quoque  sapore  multas  esse  eundemque  habere  figuram  gla- 
bri et  acerbi  et  rotundi  et  acris  et  reliquorum,  quae  au- 
tem  maxima  insit  hanc  maxime  erga  sensum  et  vim  va- 
lere. Caeterum  de  gravitate  inter  veteres  omnes  optime 
Plato  disseruit,  cum  dicat  (Tim.  p.  374):  de  omnibus 
vero  hoc  unum  reputandum  est,  quod  via  sola  ad  cogna- 
tum (£vvvev£g)  singula,  quae  feruntur,  gravia  et  locum 
ad  quem  feruntur  deorsum  et  quae  aliter  se  habent  aliter 
reddit;  quam  doctrinam  satis  explanatam  invenies  in  libro 
supra  commemorato  vX.  avd'Qion.  p.  225.  — Aristote- 
les quid  tactus  sensorium  sit  quamquam  nonnuuquam  du- 
bitavit tamen  carnem  constituit,  carnem  quae  inter  cutem 
et  os  undique  non  ut  nervi  et  venae  in  longum  solum  se- 
cari potest  et  macentibus  in  venulas  ac  fibras,  largius 
nutritis  in  pinguedinem  abit  (de  part.  animal.  II.  3,  hist. 
auim.  III,  16).  Caro  igitur  si  tangitur  sensum  movet. 
Aris t.  eos  vituperat  (p.  auim..  II,  10)  qui  caput  carne 
circumdatum  omni  sensu  privatum  fore  putant  (Plato- 
nem e.  gr.).  Caro  vero  (vXrj  ctv&ocon.  p.  237)  tantum 
medium  illud  est  supra  quod  res  positae  tactum  efficiunt; 
nunquam  enim  res  supra  sensorium  ipsum  ut  supra  ocu- 
lum posita  sensum  profert,  sed  supra  medium.  Ex  quibus 
manifestum  est  intus  tactus  sensorium,  carnem  medium 
esse,  quod  sensilia  discernat.  Ita  enim  differt  tangibile  a 

caeteris , quia  medium  ipsum  nos  movet,  tangibile  autem 
simul  cum  medio.  Praeterea  carnem  non  esse  tactus  sen- 
sorium proprium  affirmat,  quod  pellicula  supra  carnem  ex- 
tensa, tamen  sentitur.  Tactus  autem  et  gustus  non  unus 
sensus  est  (cf.  Democr,  sententiam),  quia  non  omnis  caro 
sapores  sentit.  Omnibus  animalibus  inest  tactus  qui(  ali- 
menti sensus  est.  Siccorum  enim  et  humidorum , calido- 
rum et  frigidorum,  quibus  omnia  aluntur,  sensus  tactus 
est.  Tangere  autem  est  extrema  simul  ac  juxta  se  esse; 
quae  igitur  magnitudines  determinatas  et  positionem  pos- 
sident et  extrema  simul  habent  sese  invicem  tangunt 
(Phys.  V,  3.).  — 

De  manus  structura  amplus  exstat  liber  Galeni  (Clau- 
dii Galeni  op.  edit.  Kiihniani,  in  op.  mcd.  graec.  Vol. 
III.  Lips.  1822,  tieqI  rwv  kv  av&Qfxmov  OL^iari 

[aoqiojv  Xoyog  a),  ex  quo  epitomen  hic  addere  in  animo 
est,  cum  uberrimus  sit  nostrae  rei  thesaurus  in  litteris  me- 
dicis antiquis.  Praemittimus  libri  secundi  initium,  causam 
exhibens  cur  totum  opus  a manu  incipiat ; reliqua  ex  libro 
primo  depromta  capitum  ordinem  sequuntur.  Lib.  II.  cap.  1. 
In  usu  partium  corporis  declarando  a manu  incipio , quod 
haec  pars  homini  sit  maxime  propria.  — Lib.  I.  cap.  2. 
Homini  enim  pro  omnibus  defensoriis  armis  manus  dedit 
natura  instrumentum  ad  omnes  quidem  artes  necessarium, 
paci  vero  non  minus  quam  bello  idoneum.  — Cap.  3.  Ita 
quidem  sapientissimum  animalium  est  homo;  ita  autem  et 
manus  sunt  organa  sapienti  animali  convenientia*  Non 
enim  quia  manus  habuit  propterea  est  sapientissimum,  ut 
Anaxagoras  dicebat,  sed  quia' sapientissimum  erat  propte- 
rea manus  habuit,  ut  rectissime  censuit  Aristoteles,  non 
enim  manus  ipsae  hominem  artes  docuerunt,  sed  ratio; 
manus  autem  ipsae  sunt  artium  organa,  sicuti  lyra  musici, 
et  forceps  fabri.  — Cap.  4.  Quia  enim  ei  melius  erat  om- 
nibus anibus  omnibusque  armis  uti,  neutrum  eorum  inna- 
tum ipsi  propterea  datum  est.  Pulchre  igitur  Aristote- 
les manum  velut  organon  quoddam  ante  organa  esse  dixit. 
Pulchre  autem  et  aliquis  nostrum  Aristotelem  imita- 
tus, rationem  velut  artem  quandam  ante  artes  esse  dixerit. 

Ilomo  igitur  animalium  omnium  solus  cum  artem  ante  ar. 
tes  in  anima  liabeat  rationem,  optimo  jure  organum  ante 
organon  „ OQyavov  tl  nno  ooyavcov“  in  corpore  manum 
'possedit.  — Cap.  XI.  Ungula  tam  solida  quam  bifida  cal- 
car, cornu,  similis  attamen  durioris  substantiae  ac  unguis 
qualis  neque  quassari  facile  propter  mollitiem;  neque  rumpi 
propter  siccitatem  posset.  Ungues  non  ut  aliae  partes  in 
longum  et  latum  profundum  augentur,  sed  pilorum  modo  in 
longum  solum,  subnascentibus  aliis  semper  unguibus  novis 
et  antiquos  propellentibus.  — Cap.  XII.  Constructio  sine 
ossibus  solam  circularem  figuram,  quae  ex  uno  osse  solo 
rectam  manibus  praestare  potuisset,  nunc  autem  neque  eis 
carent  et  multiformes  particulares  figuras  adepti  sunt  di- 
giti, quorum  externa  superficies  est  carnosa  ut  ossium  re- 
ctitudo corrigatur,  quando  est  aliquid  circulo  apprehen- 
dendum. — Cap.  XIV.  Ut  multiformiter  digiti  moveren- 
tur et  patiendi  promptitudinem  effugerent,  trium  ossium 
numerus  abunde  fuit  (quod  Buffonius  negat).  — Cap.  XV. 
Nec  simpliciter  ex  tribus  ossibus  digitorum  unusque  factus 
est,  sed  veluti  januarum  cardines,  ita  et  articulorum  unus- 
quisque eminentiam  cavitati  immissam  habet;  parvae  hic 
quidem  dearticulationes  (duxQ&Qcooeig)  sed  diligenter  ca- 
vatae, subtilibus  vero  labiis  undique  cinctae  et  circumse- 
ptae,  cartilaginibus  etiam  tenuibus  superlitae  ligamentis 
denique  membranosis  connexae;  ossium  vero  labia  extrin- 
secus multo  majora  extrinsecus  vero  minora,  ne  extensio- 
nis firmitudo  et  flexionis  varietas  auferatur.  Ossa  digito- 
rum dura  et  densa  et  medullae  expertia  an  quia  nuda  sunt? 
(hunc  Galeni  errorum  Vesalius  jam  refutavit). — Cap. 
XVI.  Nervorum  erit  utilitas  facultatem  sensus  et  motus 
a principio  cerebro  in  has  partes  deducere;  arteriarum  au- 
tem cusfodirc  eam,  quae  secundum  naturam  est,  calidita- 
tem  et  nutrire  spiritum  animalem:  sanguis  autem  gene- 
randi simul  et  in  omnes  partes  ferendi  gratia  venae  factae 
sunt;  musculi  sunt  organa  motus  voluntarii  et  eorum  apo- 
neurosis tendo  nominatur.  — Cap.  XVII.  Qui  cniin  an- 
tiquis vocantur  nervi,  hi  scilicet  ipsi  conspicui,  qui  mo- 
veant digitos,  tendones  sunt,  prognati  sane  cx  nervis  (!) 


125 


et  ligamentis  in  musculos  dispersis  rursusque  invicem  coeun- 
tibus; utilitas  autem  eorum  secundum  componentium  na- 
turam, etenim  sentiunt  et  moventur  motu  voluntario  (ner- 
veae  scilicet  partis  ope)  et  colligant  musculos  ossibus  (li- 
gamentosae  ope).  Tendones  igitur  ipsos  omnes,  qui  ad 
carpum  apparent,  a cubiti  musculis  ad  digitos  natura  ex- 
tendens in  singulos  articulos  inseruit,»  non  utique  in  ipsam 
syntaxin  ossium,  nulla  enim  esset  lioc  modo  utilitas,  sed 
neque  in  praelocati  ossis  dearticulationis  finem,  sed  in  ca- 
put secundi  ossis  hoc  est  movendi  infigitur  (placitum  bo- 
rellianum).  Cur  igitur  ita  longos  tendones  creavit  et  non 
produxit  ad  carpum  musculos?  quia  levem  simul  et  tenuem 
esse  extremam  manum  praestabat,  quam  turba  carnium  ob- 
rutam gravem  simul  et  crassam  fieri;  multa  enim  ita  de- 
terius et  tardius  agent  eorum,  quae  nunc  prompte  et 
belle  perficit;  ne  tendones  per  longam  viam  ducti  facile 
collidantur  in  auxilium  eis  machinata  est  membranorum 
substantia;  a musculis  usque  ad  articulos  unusque  rolun- 
tundus,  qua  articulorum  ordini  applicatur  latior  fit,  sic 
enim  facilius  erat  moturus  eum,  pluribus  trahens  apprehen- 
sionibus; sed  quoniam  quatuor  molibus  digitorum  unus- 
quisque debebat  ut  plurimis  moveri  uno  quidem  flexis, 
alio  vero  extensis,  duobus  item  ad  latera  quatuor  locis  ae- 
quum fuit  unicuique  articulorum  applicari  tendones.  Ap- 
parent igitur  tendones  quadrifariam  applicati,  exorti  par- 
tim  a cubiti  musculis  internis  quidem  llectenles,  externis 
vero  extendentes,  moventibus  autem  ad  latera  deducentes 
ad  parvum  digitum;  partim  a parvis  in  manu  musculis, 
qui  reliquum  ex  obliquis  motibus  pollicem  versus  operan- 
tur. Quocirca  neque  motum  ullum  alicujus  digitorum,  ne- 
que ducem  motus  tendonem  amisit  natura;  juxta  vero  cum 
sit  in  omnibus  rebus  natura  non  solum  nullo  convenienti 
motu  privavit  digitos,  sed  etiam  molem  tendonum  exacte 
responde»  tem  utilitati  motuum  fecit.  Maximus  enim  digi- 
torum, promanus  etiam  vocatus,  cujus  primus  articulus 
carpo  per  dearliculationem  committitur  (metacarpus  polli- 
cis) internum  quidem  habet  tenuem  tendonem,  duos  vero 
externos  robustos  admodum,  reliqui  vero  omnes  digiti  in- 


126 


tus  quidem  duos  tendones  magnos,  foris  vero  unum,  cum 
quatuor  digitis  flexis  plurimas  et  valentissimas  actiones 
obeamus,  magnus  vero  ad  nullam  aliam  actionem  flecten- 
dus est,  nisi  quando  aliis  jam  flexis  illum  desuper  injicere 
necesse  est;  pariter  artificiose  operata  est  natura  quod  soli 
magno  quatuor  principia  motuum  versus  latera  dedit,  alio- 
rum vero  unicuique  duo,  soli  enim  illi  prirtdpes  in  hoc 
actiones  sunt,  ut  adducatur  et  abducatur  ab  aliis.  (Lon- 
gius tum  de  tendone  interno,  qui  in  magno  est  digito 
(pollice)  disserit  et  de  musculis  pollicem  circumjacentibus 
sed  veritatis  vestigia  minus  accurate  persecutus  in  errores 
inducitur,  multo  melius  functiones  et  situm  musculi  pro- 
fundi et  sublimis  describit).  — Cap.  XVIII.  Quia  vero 
nulla  caro  ex  se  ipsa,  sensum  habet  et  absurdum  erat  ap- 
prehensorium  organum  insensile  tegi  particula,  nervorum 
ad  totas  manus  desuper  venientium  non  parvam  partionem 
in  carnes  ipsas  natura  derivavit.  Quod  factum  illico  coti-  - 
sequitur,  ut  carnes  ipsae  fiant  musculi,  si  demum  nervis 
per  carnem  disseminatis  generatio  fit  musculorum;  et  usa 
est  sane  his  musculis  natura  utiliter;  productos  enim  ex 
his  tendones  lateralibus  partibus  uniuscujusque  digiti  inse- 
ruit, (musculos  lumbricales);  reliquos  vero  tendones  qui 
ad  lateralem  uniuscujusque  digiti  partem  inferuntur,  a cu- 
biti musculis  eduxit  (crura  lateralia  musculi  flexoris  et  ex- 
tensoris digitorum)  cum  utile  esset  digitos  quatuor  ita  ex- 
acte sibi  invicem  haerentes  flectere  ut  nullum  in  medio 
vacuum  spatium  relinqueretur,  si  liquidam  vel  parvam  mo- 
lem comprehendimus,  quod  nequaquam  fieret,  nisi  ab  uno 
principio  (condylo  interno  humeri)  prodirent,  qui  digitos 
movent  tendones.  Et  proptcrca  ne  si  quis  conetur  quidem 
flectere  per  vim  digitos  distantes  a se  invicem  poterit, 
quod  enim  nulla  in  re  nobis  utile  erat  futurum , hoc  sfa- 
tim  a principio  sic  ut  non  posset  fieri,  natura  praeparavit. 
Sed  quoniam  rursus  quando  magnam  corporis  molem  aut> 
ambabus  manibus  simul  aut  sola  altera  comprehendimus 
et  extendere  digitos  tunc  est  necesse,  et  eos  a se  invicem 
plurimum  diducere,  neque  hoc  neglexit  natura.  Debebant 
enim  omnes  distantes  extendi,  extendentibus  eos  tendoni- 

bus,  qui  flectentibus  foeti  sinviles  sunt,  et.  ab  eodem  prin- 
cipio incipientibus  (condylo  externo  humeri)  et  secun- 
dum aequales  angulos  ab  eo  divisis;  quare  extendente  se 
digitos  distabunt,  flectente  autem  in  idem  sibi  invicem  ac- 
cedent. (In  Cap.  XVIII.  interosseorum  et  adductoris  pol- 
licis usum  longius  tractabat.)  — Cap.  XX.  Magnus  di- 
gitus cacteris  oppositus  sicut  positionem  eximiam  ita  actio- 
nes et  tendonum  insertiones  praeter  caeteros  sortitus  est. 
Motuum  quidem  ejus  maxime  imbecillus  est  internus,  cuna 
in  aliis  sit  validissimus,  veheinentissimus  autem  est  latera- 
lis, qui  in  illis  est  debilis.  (Cap  XXI.  In  hoc  cap.  Epi- 
curaeos  et  Asclepiadis  discipulos  contendentes  muscu- 
lorum structuram  numerum  etc.  non  naturae  legibus  sed 
usu  et  consuetudine  ita  confirmari,  quales  inveniantur,  acer- 
rime vituperat  et  hisce  fere  verbis  refutat:)  „quod  si  est, 
qui  laborant,  pedes  quatuor  quidem  forsitan  habebunt,  et 
manus  quatuor,  qui  vero  in  otio  vivunt,  unum  crus  et  unam 
manum.  Quid  vero,  quod  utriusque  manus  digitis  cum 
sint  articuli  triginta,  quorum  unusquisque  in  locis  quatuor 
insertiones  tendonum  et  applicationes  habeat,  sicuti  et  an- 
tea dictum  est,  solus  omnium  articulorum  primus  magni 
digiti  (metacarpus  pollicis)  secundum  quidem  latera  et 
extrinsecus  insertiones  tendonum  habet,  intus  autem  nul- 
lam? Atqui  si  collegeris  numerum  omnem  insertionum 
in  digitos,  centum  et  viginti  eas  invenies;  ita  enim  con- 
tingit, triginta  quidem  cum  sint  articuli  (metacarpo  polli- 
cis tanquam  primo  articulo  numerato)  quatuor  autem  in 
unoquoque  insertionis;  sed  cum  una  desit  in  utroque 
magno  digito  (cum  lumbricalis  ad  pollicem  non  vergat) 
reliquae  centum  et  octodecim  sunt.  Et  vos  per  deos  im- 
mortales cum  in  his  omnibus  mirabilem  quandam  propor- 
tionem videatis  una  sold  insertione  in  utroque  magno  di- 
gito similiter  perdita  (et  hoc  non  sine  ratione,  quod  ea 
non  egelamus)  temere  dicitis  et  absque  arte  omnia  hujus- 
modi facta  esse.  E tinam  aliquam  magnam  utilitatem  ma- 
gna flexionis  primi  in  pollice  articuli  (metacarpi  pollicis 
nimirum,  qui  primi  internodii  cacterorum  digitorum  vices 
implet  flexoris,  tamen  proprii  expers  est)  dicere  nobis  pos- 

setisj  sed  non  potestis  etc.  Num,  o generosissimi  sophi- 
stae et  acutae  naturae  reprehensores,  vidistis  unquam  in 
Simia  digitum  hunc,  quem  quidem  plerique  Homines  pro- 
manum,  HLpp  o crates  vero  magnum  nominat?  an  cum 
audetis  affirmare  undequaque  similem  Jiominibus  esse? 
At  si  hunc  vidistis,  brevis  certe  et  gracilis  et  muticus  et 
omnino  ridiculus  vobis  apparuit,  quemadmodum  et  ipsum 
animal  lotum  simia.  Quocirca  et  in  hoc  juxta  fuit  natura, 
quae  ridiculae  animalis  animae  ridiculum  corpus  circum- 
posuit. — Cap.  XXIII.  Frustra  natura  nil  operatur,  quippe 
solicita  est  aeque,  ut  ne  deficiat  aliquid,  atque  ut  super- 
fluum nil  creet,  quare  quinque  tantum  digitos  instituit, 
nani  si  circulo  quoque  moles  comprehendatur,  manifestum 
est,  si  plures  essent,  superfluos  fore,  quinque  in  id  sufficere. 
— Cap.  XXIV.  Cur  autem  inaequales  digiti  omnes  facti 
sunt,  et  medius  longissimus,  sane  quod  ipsorum  summita- 
tes ad  aequalitatem  venire  melius  erat,  quum  magnas  ali- 
quas moles  in  circuitu  comprehendunt.  Quo  etiam  mani- 
festum est,  quam  exquisita  sit  praesens  digitorum  con- 
structio!! Quam  secundi  libri  initium  musculos  intra  cu- 
bitum et  radium  positos  describat,  sufficiat  nobis  iis  quae 
supra  allata  sunt,  breviter  monstrasse,  quomodo  Galenus 
anatomen  et  functiones  manus  tractaverit,  cum  nemini  ef- 
fugiat, illum  recta  quidem  saepe  invenisse  insignemque  na- 
turae defensorem  et  perscrutatorem  fuisse,  nonnunquam  ta- 
men eo  deceptum,  quod  symmetriam  inter  summas  orga- 
nismi leges  crediderit,  hanc  opinionem  ludibriis  atque  ar- 
gutiis confirmasse.  — 

CURRICULUM  VITAE. 


Ego  Ludovicus.  Julius  Ernestus  de  Nauralk, 
fidei  addictus  luthericae,  Militsch,  oppido  Silesiae  inferio- 
ris haud  procula  Yratislavia  distante  die  IV  mens,  S.ep- 
temb.  a.  1804  natus  sum,  a patre  de  JSaurath  con- 
siliario provinciali  Poloniae,  morte  praematura  mihi 
erepto,  et  a matre  Cardina  de  Naurath  e stirpe  de 
Keitz  enstein,  quam  per  divinam  gratiam  adhuc  super- 
stitem intimo  animo  veneror.  Anno  1817  Lignicii  in 
academiam  regalem  equestrem  directorijms  Bech er  et 
de  Briesen  tlorentem  receptus,  primis  litteris  aliisque 
artibus  illic  traditis  incubui,  rebus  vero  familiaribus 
coactus  anno  1824  Gymnasium  Suidnicense,  t.  t.  rec- 
tore Halbkart,  petii  ibique  litteris  per  tres  annos  im- 
butus, testimonio  maturitatis  exornatus  Vratislaviam 
me  contuli.  Ibi  a P.  Ven.  Dr.  Schulz,  t.  t.  fascias 
academicas  tenente  civibus  academicis  Universitatis  lit- 
terarum Leopoldinae  die  XV  mens.  Octobh  anni  1827 
adscrjptus,  ab  111,  Gaupp,  t.  t.  ordinis  jurisconsultorum 
Decano  in  numerum  studiosorum  hujus  ordinis  recep- 
tus SUll,.  ; ; ; 

Per  duo  semestria  praelectiones  hasce  frequen- 
tavi: Institutiones  et  historiam  juris  llomani,  Pandectas 
et  jus  possesioms;  — Encyclopaediam  et  Methodolo- 
giam  juris;  — Historiam  regni  et  juris  germanici;  doc- 

trmam  servitutum;  — 111.  Untcrholzner,  Gaupp 
Abegg.  — Praeter  has,  de  Logice,  de  Historia  litte- 
raturae germanae,  de  Historia  germanica  universali,  de 
Antiquitatibus  Germanorum:  111.  Branifs,  Wachler, 
Stenzel  et  Btisching,  nec  non  de  Anthropologia, 
Hodegetice,  Geographia  physicali,  Philosophia  naturali 
111.  Steffens.  audivi.  — 

Tunc  anno  1828  facultati  medicae  Decano  t.  t. 
maxime  spectabili  Dr.  Benedict  adscriptus  viros  hu- 
jus ordinis  illustrissimos:  111.  Steffens:  de  Physice 
experimentali,  Optice  et  Geographia  mineralogica  Sile- 
siae;  111.  Branifs  de  Psychologia;  III:  Glocker  de 
Mineralogia;  111.  Fischer  de  Chemia  experimentali; 
111.  Gravenhorst  de  Zoologia;  III.  Otto  de  Ana- 
tomia*  universa,  nec  non  de  artatomia  corporis  humani, 
anatomia  comparativa  et  pathologica,  et  de  arte  cada- 
vera rite  dissecandi;  de  Zoologia;  Historia  foetus  et 
doctrina  sectionum  forensium  disserentes  audivi.  Nun- 
quam singularis  ejus  erga  me  comitatis  immemor  ero, 
qua  111.  Vir  eo  usque  usus  eSt,  ut  per  semestre  unum 
me  sibi  in  rebus  anatomicis  adsistere  concederet.  — 
Cei.  Barkow  Osteologiam  et  Syndesmologiam  ac  exa- 
minatorium anatomicum;  111.  Tre  vir  anus  Botanices 
elementa,  Physiologiam  plantarum  earumque  usum  of- 
ficinalem;  nec  non  eum  ducem  habui  in  excursionibus 
botanicis;  illi.  Purkinj e Physiologiam  universalem  et 
experimentalem ; 111.  Wendt  materiam  medicam;  111. 
Klose  Pathologiam  generalem;  Ilf.  Benedict  Chi- 
rurgiam generalem  et  specialem,  doctrinam  de  fasciis 
et  instrumentis  chirurgicis;  Ophthalmiatricen  et  opera- 
tiones in  cadaveribus  instituendas;  111.  Rem  er  Thera- 

piam  specialem  me  docuerunt. 

Anno  1831  Berolinum  me  contuli,  ibique  inter  ci- 
ves academicos  Universitatis  Fridericae-Guilelmae  in- 
clytissimae Rectore  magnifico-  111.  Boeckh  receptus 

ct  Decano  t.  t.  Fr.  Hufeland  maxime  spectabili,  die 
IX  mens.  Novembr.  studiosis  artis  salutaris  adseriptus 
sum.  Hic  per  spatium  sex  semestrium  praelectionibus 
Professorum  Clarissimorum  hisce  interfui.  IU*  Osann 
de  Materia  medica;  Cei.  C asper  de  arte  formulas 
concinnandi  et  de  Medicina  forensi;  Cei.  Hecker  de 
Pathologia  speciali  et  Therapia;  Cel.Eck  de  Therapia 
generali;  111.  Erman  de  Magnetismo  et  Electricitate; 
111.  Kluge  de  arte  obstetricia  cum  theoretica  tum  prac- 

tjca>  ]^ec  non  clinica  haecce  frequentavi:  Clinicum 

medicum  Cei.  Wolf;  Clinicum  ophthalmiatricum  Cei. 
Jiingken;  Clinicum  chirurgicum  111.  Rust  ac  Clini- 
cum medicum  111.  Bartels;  Clinicum  medicum  per 
quatuor  semestria  ducibus  Venerabilissimis  ac  mihi 
Dilectissimis  111.  C.  H.  Cuil.  Hufeland  et  Osann. 
In  clinico  chirurgico  per  tria  semestria  IU.  de  Graefe 
dux  et  praeceptor  benignissimus  mihi  nonnullas  opera- 
tiones in  aegris  suscipere  lubentissime  permisit. 

Jam  vero  peracto  studiorum  cursu  ac  tentamini- 
bus et  examine  rigoroso  rite  absolutis,  gratiosum  me- 
dicorum ordinem  oro  rogo  que,  ut  dissertatione  ac  the- 
sibus publice  defensis,  summi  in  medicina  et  chirurgia 
honores  in  me  conferantur. 

TIIESES  DEFENDENDAE. 

C/  ilicum  tactus  irritamentum  corporum  resistentia  'est. 

Fontium  soteriorum  vis  medicatrix  mullo  minus  partium  ef- 
jichcium  quantitate,  quam  peculiari  earum  distributione 
physicisque  qualitatibus  iis  innatis  determinatur. 

III. 

Huf elandii  placitum:  planetae  aetatem  nullius  fere  adhuc 
momenti  fuisse  in  generis  humani  vita  decurtanda,  pro 
futuris  quoque  temporibus  valebit. 

IV. 

t 1 

Doctrinarum  doctrina  est  medicina , artium  vero  ars  chir- 
urgia. 

